ട്യൂമർ, ശസ്ത്രക്രിയ, അപ്പോഴും കെടാത്ത പ്രതീക്ഷ; തിരിച്ചുവരവിനെക്കുറച്ച് സജിത മഠത്തിൽ | Sunday | Sunday Supplement | Malayala Manorama | Manorama Online\nട്യൂമർ, ശസ്ത്രക്രിയ, അപ്പോഴും കെടാത്ത പ്രതീക്ഷ; തിരിച്ചുവരവിനെക്കുറച്ച് സജിത മഠത്തിൽ\nസജിത മഠത്തിൽ January 20, 2019 12:35 AM IST\nജീവിതം മാറുന്നത് എത്ര പെട്ടെന്നാണ്. ഞാൻ ഒാരോ വസ്തുവിനെയും സൂക്ഷ്മമായി നോക്കാൻ തുടങ്ങി. ഈ കാണുന്നതെല്ലാം എന്റെ തോന്നലാണോ?\nഉടൻ സ്കാൻ ചെയ്യണം. ഡോക്ടർ പറഞ്ഞെങ്കിലും പതിവു രീതിയിൽ എനിക്കതു നീട്ടിവയ്ക്കാനാണു തോന്നിയത്. തിരിച്ചിറങ്ങുമ്പോൾ ഡോക്ടർ ഒരിക്കൽകൂടി പറഞ്ഞു. ‘എന്റെ വീട്ടിലാരെങ്കിലും ആയിരുന്നെങ്കിൽ സിടി സ്കാനെങ്കിലും വേണമെന്നു ഞാൻ ഉറപ്പായും പറഞ്ഞേനെ.’ ആ വാക്കുകൾ നിസ്സാരമാക്കാൻ തോന്നിയില്ല.\nശോഭയും ബീനച്ചേച്ചിയും മനോജുമൊക്കെ സ്കാനിങ് മുറിക്കു മുൻപിലുണ്ട്. നിനക്കു ബ്രെയിൻ ഉണ്ടോ എന്നറിയാനുള്ള അസുലഭ അവസരമല്ലേ ഇതെന്നവർ കളിയാക്കി. പരിചയത്തോടെ നഴ്സുമാർ അരികെവന്നു. ആദ്യപരിശോധന കഴിഞ്ഞ് അവരിൽ പലരുടെയും മുഖം ഞാൻ ശ്രദ്ധിച്ചു. ആകെ മൂടിക്കെട്ടിയ പോലെ.\nസ്കാനിങ് റിസൽറ്റിനു കാത്തിരിക്കുമ്പോൾ ഫോണിലെ മെയിൽബോക്സിൽ മറ്റൊരു റിസൽറ്റ് വന്നു കിടപ്പുണ്ടായിരുന്നു. കോട്ടയത്തെ കെ.ആർ. നാരായണൻ ഫിലിം ഇൻസ്റ്റിറ്റ്യൂട്ടിൽ ജോലിക്കു ചേരാൻ അറിയിച്ചുള്ള മെയിൽ. ചിലപ്പോൾ ജീവിതം സിനിമയെക്കാൾ നാടകീയമാണ്. തൊട്ടടുത്ത ഷോട്ടിലേക്ക് ഡോ. ഷാജി കടന്നുവന്നു.\n‘സജിതാ...ഗൗരവമുള്ളൊരു കാര്യം പറയുകയാണ്. കണ്ണിൽനിന്നു വരുന്ന ഞരമ്പുകളെ അമർത്തിക്കൊണ്ട് ഒരു ട്യൂമർ വളരുന്നുണ്ട്. അതാണു സജിതയുടെ കാഴ്ചയുടെ പ്രശ്നം. വേഗം സർജറി വേണം.’ അതെങ്ങനെ മാറ്റിവയ്ക്കാമെന്നായിരുന്നു അപ്പോഴുമെന്റെ ആലോചന.\nപലരും പറഞ്ഞറിഞ്ഞ് കൊച്ചി ആസ്റ്റർ മെഡ്സിറ്റിയിലെ ഡോ. ദിലീപ് പണിക്കരെയാണു പിന്നെ കണ്ടത്.\n‘സർജറി വൈകിക്കാനാവില്ല. കാഴ്ചയെ ബാധിച്ചിരിക്കയാണ്. കൂടുതൽ മോശമാകാൻ കാത്തു നിൽക്കരുത്. അപസ്മാരം വരാം, കഠിനമായ തലവേദന വരാം.’\nനിങ്ങൾ ഉറപ്പായും ഗൂഗിൾ ചെയ്തിട്ടുണ്ടാവുമല്ലോ എന്ന കളിയാക്കലോടെ സർജറിയുടെ വിശദാംശങ്ങൾ ഡോ. അനൂപ് ലളിതമായി വിശദീകരിച്ചു. ശോഭയും ഷാഹിനയും എല്ലാം കേട്ടു മനസ്സിലാക്കുന്നുണ്ടായിരുന്നു.\nകൂട്ടുകാരും കുടുബാംഗങ്ങളും പരസ്പരം വിവരങ്ങൾ കൈമാറി ആവശ്യമായ ഒരു കൂട്ടൽ നടത്തുന്നുണ്ടായിരുന്നു. കമൽ സാറും മഹേഷ് പഞ്ചുവും ഡബ്ല്യുസിസി കൂട്ടുകാരികളും. സിനിമാ മേഖലയിലെ പ്രിയപ്പെട്ടവരും കാളിനാടകസംഘവും ഒക്കെ വാക്കിലും പ്രവൃത്തിയിലും കൂടെ ഉണ്ടെന്ന് ഉറപ്പു വരുത്തി.\nമകൻ ആരോമൽ പഠിത്തത്തിൽനിന്ന് അവധിയെടുത്ത് പറഞ്ഞെത്തി. അവനെ കാണുമ്പോൾ നെഞ്ച് പിടച്ചു. അവനെ കണ്ണുനിറയെ എന്നും കാണാൻ കാഴ്ച തിരിച്ചുപിടിച്ചേ പറ്റൂ. ഞാനത് ഉറപ്പിച്ചു. ഡൽഹിയിൽ നിന്നു റൂബിനുമെത്തി.\nമെമ്മറി ടെസ്റ്റാണ് എന്നെ അത്ഭുതപ്പെടുത്തിയത്. രാധ എന്നൊരു സ്ത്രീയുടെ ഒരു കൽപിത കഥ ഡോക്ടർ പറഞ്ഞുതരികയാണ്. ഞാനത് ഓർത്തുപറയണം. ഞാൻ തിരികെപ്പറഞ്ഞതു വേറൊരു കഥയാണ്. നായിക രാധ തന്നെയാണെങ്കിലും.\nസംഭവങ്ങളെ നാടകീയമായി പുതിയൊരു കാഴ്ചയോടെ പറയുന്ന സ്വഭാവം ചെറുപ്പത്തിലേയുള്ളതാണ്. കുട്ടിക്കാലം അങ്ങനെയായിരുന്നു.\nതീരെ ചെറുപ്പത്തിലേ അച്ഛൻ ജീവനുപേക്ഷിച്ച് പോയതാണ്. താമസം അമ്മയുടെ തറവാട്ടിലേക്കു മാറ്റി. വിഷമം കാരണം അമ്മയ്ക്കു പതിവായി അപസ്മാരം വരുമായിരുന്നു. ഞാൻ പെട്ടെന്നു തനിച്ചായിപ്പോയി. അക്കാലത്ത് ഏതാണ്ടെല്ലാ കുട്ടികളും അങ്ങനെയാവണം വളർന്നത്. കുട്ടികൾ താനേ വളരുകയാണു പതിവ്. എന്റെ എഴുത്തും ആലോചനകളുമെല്ലാം ആ കുട്ടിയെപോലെ വല്ലാതെ തനിച്ച് പ്രായംവച്ചതാണ്. കഥമെനച്ചിലും അങ്ങനെ വന്നതാണ്. മെമ്മറി ടെസ്റ്റിൽ ഞാൻ പറഞ്ഞ കഥകേട്ട് അവർ ചിരിച്ചു. ഓർമ മെനഞ്ഞെടുക്കുന്നതിൽ ഞാനത്ര ദുർബലയായിരുന്നു. നഷ്ടമായേക്കാവുന്ന ഓർമയെക്കുറിച്ചവർ പറഞ്ഞു. പക്ഷേ, പേടിക്കാൻ ഒന്നുമില്ലെന്ന് എന്നെ ധൈര്യപ്പെടുത്താനും മറന്നില്ല.\nഇതിനിടെ കെ.ആർ.നാരായണൻ ഇൻസ്റ്റിറ്റ്യൂട്ടിൽ ഞാൻ അഭിനയവിഭാഗത്തിൽ മേധാവിയായി ചേർന്നു. കയറ്റിറക്കങ്ങളുള്ള ക്യാംപസാണത്. മിക്കപ്പോഴും ഞാൻ തളർന്നിരുന്നു. ഇൻസ്റ്റിറ്റ്യൂട്ട് ഡയറക്ടർ ഡോ. അമ്പാടിയോട് അസുഖവിവരം പറഞ്ഞു. ഉടൻ അവധിയെടുക്കെന്നായി അദ്ദേഹം. മെഡിക്കൽ ഡോക്ടർ കൂടിയായ അദ്ദേഹത്തിന് എന്റെ അവസ്ഥ മനസ്സിലായി.\nഫെബ്രുവരി 13നു ശസ്ത്രക്രിയയ്ക്ക് തീയതി കുറിച്ചു. ഡോ. ദിലീപും സംഘവും തന്ന പിന്തുണ മറക്കാനാവില്ല. അവർ ആശുപത്രിദിനങ്ങളെ സ്നേഹവും സന്തോഷവുംകൊണ്ടു നിറച്ചു. ആ ആശുപത്രിയും പരിസരവും ഒട്ടും അസ്വസ്ഥപ്പെടുത്തുന്നതല്ല.\nനഴ്സുമാരോടു കെഞ്ചി ആസ്റ്റർ മെഡിസിറ്റി ക്യാംപസിലെ പാരഗൺ കൗണ്ടറിൽ മറ്റുള്ളവർക്കൊപ്പം ബിരിയാണി കഴിക്കാൻ ഞാനും കൂടി. ഞങ്ങൾ കോഴിക്കോട്ടുകാർക്കു ബിരിയാണി വിട്ടൊരു കളിയില്ല. സന്ദർഭത്തെ അതീവ തമാശയാക്കാൻ കൂട്ടുകാരൊക്കെ ശ്രമിച്ചുകൊണ്ടേയിരുന്നു.\nസർജറിയുടെ അന്നു രാവിലെ നാലിന് എഴുന്നേറ്റ് കുളിച്ചു. നഴ്സ് തന്ന വസ്ത്രങ്ങൾ ധരിച്ചു. കണ്ണാടിയിൽ നോക്കി മനസ്സിൽ പറഞ്ഞു. ഞാൻ തിരിച്ചു വരും. കൂടുതൽ കരുത്തോടെ, ധൈര്യത്തോടെ ജീവിക്കും. ശരിയെന്നു തോന്നുന്നത് ഉറക്കെ പറഞ്ഞും ചെയ്തും!\nഅനിയത്തിയും കൂട്ടുകാരും റൂബിനും മോനും- എല്ലാവരുമുണ്ട്. തിയറ്ററെത്തുവോളം ആരോമലിന്റെ വിരലുകൾ എന്നെ തൊട്ടിരുന്നു. ഒരു പരിചിത സീൻപോലെ തോന്നിച്ചു എനിക്ക് അപ്പോഴവിടം.\nതിയറ്ററിലേക്ക് കയറുമ്പോൾ മോന്റെ കണ്ണിലേക്ക് ഒന്നുകൂടി നോക്കി. അവനിൽ ഒളിച്ച് ആർത്ത കരച്ചിൽ എനിക്കു കാണാമായിരുന്നു. പാവം കുട്ടി!\nഡോക്ടറുടെ ഒരു നേരമ്പോക്കും അതിനൊപ്പം ഉയർന്ന കൂട്ടച്ചിരിയുമേ കേട്ടുള്ളൂ, പിന്നൊരുറക്കത്തിലേക്ക്. പത്തിലധികം മണിക്കൂറുകൾകൊണ്ട് തലച്ചോറിനിടയിലൂടെ ട്യൂമറിനെ ഡോക്ടർ പിഴുതെറിഞ്ഞു. മിക്കവാറും പൂർണമായി തന്നെ!\nകണ്ണു പാതിതുറക്കുമ്പോൾ അനിയത്തിയുടെ രൂപം മുന്നിലുണ്ട്. പിന്നെ കാണുന്നത് ഷാഹിനയെയാണ്. ഷാഹിന അതീവസുന്ദരിയായിരിക്കുന്നു. .\nഎന്റെ ഓർമ നഷ്ടമായോയെന്ന ആശങ്കയിൽ ഉഴറിയാണ് അവളുടെ നിൽപ്. പിന്നത്തെ എന്റെ ചോദ്യം ഞങ്ങളുടെ സുഹൃദ്സദസ്സുകളിൽ ഇപ്പോഴും നിലയ്ക്കാത്ത ചിരി ഉതിർക്കുന്ന ഒന്നാണ്. ‘ഷാഹിന നീ, ബിരിയാണി കഴിച്ചോ?’ രണ്ടു നാൾ മുൻപത്തെ ബിരിയാണിയോർമ എന്നെ വിട്ടിരുന്നില്ലല്ലോ. ആ ചോദ്യം കേട്ടതും അവൾ സന്തോഷത്തോടെ പുറത്തേക്ക് ഓടി.\nതൊട്ടടുത്ത ദിവസം തന്നെ ഞാൻ നടക്കാനും മറ്റും തുടങ്ങി.അമ്മയെ കാണണമെന്നായിരുന്നു എനിക്കപ്പോൾ. എന്റെ അസുഖമൊന്നും അമ്മ അറിഞ്ഞിട്ടുണ്ടായിരുന്നില്ല. ആശുപത്രി മുറിയുടെ ഇത്തിരി ജനലിലൂടെ വെണ്മയാർന്നൊരാകാശം എന്നെ തൊട്ടപോലെ. ആളുകൾക്കൊക്കെയും എന്തു ഭംഗി. എല്ലാവരും സുന്ദരൻമാരും സുന്ദരികളും. പൂക്കൾക്കു നിറങ്ങൾ വീണ്ടുകിട്ടിയിട്ടുമുണ്ട്.\nഫ്ലാറ്റിലേക്കു തിരികെപ്പോവുകയാണ്. ചെളിയടിഞ്ഞ കാറിന്റെ ചില്ലു തെളിഞ്ഞുതെളിഞ്ഞുവരുന്നതും കൊച്ചിയിലെ വൃക്ഷച്ഛായകളിലൂടെ വഴികൾ വളരുന്നതും ഞാനറിഞ്ഞു.\nസോണിയെന്ന സ്നേഹവതിയായ സഹായി. പിന്നെന്റെ കൂട്ടുകാർ, അവരൊക്കെയും മാറിമാറി കൂട്ടുനിന്നു. വേഗത്തിൽ രോഗാവസ്ഥ പിന്നിട്ടു. ഒരുമാസത്തെ വിശ്രമ കാലം കഴിഞ്ഞ്ക്യാംപസിലേക്കു തിരിച്ചെത്തുമ്പോൾ ആദ്യമൊന്ന് അമ്പരന്നു. മുഖത്തിന്റെ ഒരുവശം തൊട്ടാൽ അറിയുന്നില്ല. വിശപ്പില്ല. ചെറിയ സംഘർഷങ്ങളിൽപോലും തലയ്ക്കുള്ളിൽ വേദനയോടെ വലിഞ്ഞു മുറുകുന്ന ഞരമ്പുകൾ.\nഎങ്കിലും തളർന്നിരിക്കാൻ സമയമില്ലായിരുന്നു. സിനിമയും പഠനക്കളരികളുമൊക്കെയായി ഉണർവിലേക്കു നടന്നടുത്തു. സന്തോഷ് ഏച്ചിക്കാനത്തിന്റെ ഒരു കഥയിൽ, ഞാൻ കുട്ടികൾക്കു വേണ്ടിയുള്ള ടെലിഫിലിമിനായി തിരക്കഥയെഴുതി. ഫൗസിയ ഫാത്തിമയാണു സംവിധാനവും ക്യാമറയും ചെയ്തത്.\nഎങ്കിലും മോശം ദിവസങ്ങൾ ഒഴിഞ്ഞു പോയിരുന്നില്ല. നിഴൽ പോലെയതു കൂടെ വന്നു. പ്രളയത്തിനു മുൻപേയുള്ള ആ മഴദിവസങ്ങൾ. ഞാൻ വേഗം കൊച്ചിയിലെത്തി. അമ്മയുടെ അടുത്തെത്തണമെന്നായിരുന്നു ആഗ്രഹം. സുഹൃത്തുക്കൾ യാത്ര വിലക്കി. പ്രളയമൊഴിയാൻ കാത്തിരുന്നു. നാലാംദിവസം നസ്റുദീനും ഗോപനും വണ്ടിയുമായെത്തി. കാറിന്റെ ഡോറിനൊപ്പം നിറഞ്ഞ വെള്ളത്തിലൂടെ യാത്ര ചെയ്ത് കോഴിക്കോട്ട് എത്തി. അപ്പോഴേക്കും പ്രളയജലം ഒഴിയാൻ കാക്കാതെ അമ്മ അവസാന മിടിപ്പുകൾ മാത്രം എനിക്കായി കാത്തുവച്ച് കടന്നുപോയി; ചുവന്ന പതാക പുതച്ച്, മുല്ലപ്പൂക്കൾ അണിഞ്ഞ് അമ്മയുടെ യാത്ര.\nജീവിതത്തിന്റെ നെടുമ്പാതയോരത്ത് ഇന്നു ഞാൻ തനിച്ചിരിക്കുമ്പോൾ ആ മുറിവുകളെല്ലാം മായുന്നു. രോഗത്തിന്റെ ദിനങ്ങൾ നൽകിയതു വല്ലാത്തൊരു ധീരതയാണ്. വിട്ടുവീഴ്ചകളില്ലാതെ മുന്നോട്ടൊഴുകാനുള്ള ധൈര്യം. പ്രളയശേഷം ജീവിക്കലാണല്ലോ ജീവിതം!


ഞെട്ടിപ്പിക്കുന്ന പ്രഖ്യാപനവുമായി അജിത് കുമാർ, ആശങ്കയിൽ തമിഴ് സിനിമാലോകം | Breaking News from Kerala Districts India and World. News Sports News Cricket News Updates\nDec 1, 2021 04:18 PM | By Susmitha Surendran\nതമിഴ്നാട്ടിലെ മുൻനിര സൂപ്പർ താരങ്ങളിൽ ഒരാളാണ് അജിത് കുമാർ. തല അജിത് കുമാർ എന്നാണ് ആരാധകർ അദ്ദേഹത്തെ സ്നേഹത്തോടെ വിളിച്ചിരുന്നത്. ഒരുപക്ഷേ ദളപതി വിജയ് കഴിഞ്ഞാൽ തെന്നിന്ത്യയിൽ തന്നെ ഏറ്റവും കൂടുതൽ ആരാധകർ ഉള്ള നടൻ ആണ് ഇദ്ദേഹം.\nകേരളത്തിലും മങ്കാത്ത എന്ന സിനിമയ്ക്ക് ശേഷം ധാരാളം ആരാധകരെ ആണ് ഇദ്ദേഹം സ്വന്തമാക്കിയത്. എന്നാൽ ഇപ്പോൾ ഞെട്ടിപ്പിക്കുന്ന ഒരു പ്രഖ്യാപനമാണ് ഇദ്ദേഹം നടത്തിയിരിക്കുന്നത്.\nകുറെ വർഷങ്ങൾക്കു മുൻപ് ഇദ്ദേഹം ഫാൻസ് അസോസിയേഷൻ പിരിച്ചുവിട്ടിരുന്നു. എന്നാൽ സത്യത്തിൽ ഫാൻസ് അസോസിയേഷൻ പിരിച്ചുവിടുക ആയിരുന്നില്ല ഇദ്ദേഹം ചെയ്തത്. ഫാൻസ് അസോസിയേഷനുകളിൽ നിന്നും സ്വയം പിൻവാങ്ങുകയായിരുന്നു. അതായത് അജിത് ഫാൻസ് അസോസിയേഷൻ ഇപ്പോഴും തമിഴ്നാട്ടിൽ സജീവമാണ്.\nഎന്നാൽ അജിത്തിന് അതിൽ ഔദ്യോഗിക പങ്ക് ഒന്നും തന്നെ ഇല്ല എന്നതാണ് വസ്തുത. ഇപ്പോൾ അതിന്‍റെ ബാക്കി എന്നോണം ഒരു തീരുമാനം കൂടി താരം എടുത്തിരിക്കുകയാണ്. ഈ വാർത്ത ആണ് ഇപ്പോൾ അജിത് ആരാധകരെ മുഴുവൻ ഞെട്ടിപ്പിക്കുന്നത്.\n“ബഹുമാനപ്പെട്ട മീഡിയ, പബ്ലിക്, ആരാധകർ എന്നിവർക്ക് എഴുതുന്നത്. ഇനി മുതൽ എന്നെ അജിത്ത്, അജിത് കുമാർ, അല്ലെങ്കിൽ എ.കേ. എന്നുമാത്രം വിശേഷിപ്പിക്കുക. തല, അല്ലെങ്കിൽ മറ്റെന്തെങ്കിലും വിശേഷണം ഇനിമുതൽ എൻ്റെ പേരിനൊപ്പം ചേർക്കരുത്.\nനിങ്ങൾക്ക് എല്ലാവർക്കും സ്നേഹവും സമൃദ്ധിയും നിറഞ്ഞ മികച്ച ഒരു ജീവിതം ആശംസിക്കുന്നു” – ഇതായിരുന്നു അജിത് കുമാർ നടത്തിയ പ്രസ് റിലീസ്. നിരവധി ആരാധകർ ആണ് ഈ വിഷയത്തിലിപ്പോൾ സങ്കടത്തിൽ ആയിരിക്കുന്നത്.\nജീവിതത്തിൽ വളരെ സിമ്പിൾ ആയിട്ടുള്ള മനുഷ്യനാണ് അജിത് കുമാർ എന്ന് എല്ലാവർക്കും അറിയാം. സമൂഹമാധ്യമങ്ങളിൽ ഒന്നുംതന്നെ ഇദ്ദേഹത്തിൻറെ സാന്നിധ്യമില്ല. പ്രചാരണ പരിപാടികളിൽ ഒന്നും തന്നെ ഇദ്ദേഹം പങ്കെടുക്കാറില്ല.\nസിനിമയുടെ ഷൂട്ടിങ് കഴിഞ്ഞാൽ പിന്നെ വളരെ പ്രൈവറ്റ് ആയിട്ട് ജീവിതമാണ് ഇദ്ദേഹം നയിക്കുന്നത്. യാത്രകൾ ഏറെ ഇഷ്ടപ്പെടുന്ന വ്യക്തിയാണ് അജിത് കുമാർ. പലപ്പോഴും ലോകം ചുറ്റുന്ന ചിത്രങ്ങൾ എല്ലാം തന്നെ സമൂഹ മാധ്യമങ്ങളിൽ വൈറലായി മാറാറുണ്ട്.\nAjith Kumar with shocking announcement, Tamil film world worried


chris lynn rohit sharma രോഹിതിനു പരുക്ക്?; ക്രിസ് ലിൻ ഇന്ന് ഇന്ന് അരങ്ങേറുമെന്ന് റിപ്പോർട്ട്\nചെന്നൈ സൂപ്പർ കിംഗ്സിനെ നേരിടാനിറങ്ങുന്ന മുംബൈ ഇന്ത്യൻസിനായി ഇന്ന് ക്യാപ്റ്റൻ രോഹിത് ശർമ്മ കളിച്ചേക്കില്ലെന്ന് സൂചന. കിംഗ്സ് ഇലവൻ പഞ്ചാബിനെതിരെ നടന്ന കഴിഞ്ഞ മത്സരത്തിൽ പരുക്കേറ്റ രോഹിതിനു പകരം വിൻഡീസ് ഓൾറൗണ്ടർ കീറോൺ പൊള്ളാർഡ് ഇന്ന് മുംബൈയെ നയിക്കുമെന്നാണ് റിപ്പോർട്ടുകൾ സൂചിപ്പിക്കുന്നത്. ഇത്തരം റിപ്പോർട്ടുകളെ ബലപ്പെടുത്തുന്ന തരത്തിലുള്ള ട്വീറ്റുകൾ മുംബൈ ഇന്ത്യൻസ് തങ്ങളുടെ ട്വിറ്റർ ഹാൻഡിലിൽ പോസ്റ്റ് ചെയ്തിരുന്നു.\nരോഹിത് പുറത്തിരുന്നാൽ സീസണിൽ ഇതുവരെ ഒരു മത്സരം പോലും കളിച്ചിട്ടില്ലാത്ത ഓസീസ് ഓപ്പണർ ക്രിസ് ലിൻ ഇന്ന് മുംബൈക്കായി അരങ്ങേറിയേക്കും. ജെയിംസ് പാറ്റിൻസണിൻ്റെ വർക്ക്ലോഡ് കുറയ്ക്കുന്നതിനായി കഴിഞ്ഞ രണ്ട് മത്സരങ്ങളിൽ ടീമിൽ ഉൾപ്പെടുത്തിയ നതാൻ കോൾട്ടർനൈലിനു പകരം ധവാൽ കുൽക്കർണി കളിച്ചേക്കുമെന്നും സൂചനയുണ്ട്.\nഇതുവരെ9മത്സരം കളിച്ച മുംബൈ6മത്സരങ്ങളിൽ വിജയിച്ച് പോയിൻ്റ് പട്ടികയിൽ മൂന്നാമതാണ്. ഇന്നത്തെ കളി ജയിച്ചാൽ 14 പോയിൻ്റുകളോടെ മുംബൈ പട്ടികയിൽ ഒന്നാമത് എത്തും. ഡൽഹി, ആർസിബി എന്നീ ടീമുകൾക്കും 14 പോയിൻ്റുകളാണ് ഉള്ളതെങ്കിലും മികച്ച നെറ്റ് റൺ റേറ്റാണ് മുംബൈയ്ക്ക് ഗുണമാവുക. ഇന്നത്തെ കളിയിൽ പരാജയപ്പെട്ടാലും മുംബൈയുടെ മൂന്നാം സ്ഥാനത്തിനു ഭീഷണി ഉണ്ടാവില്ല.\nStory Highlights – chris lynn instead of rohit sharma reports


ബീരാന് കുട്ടിയുടെ ലോകം: വിമാനം മതിലില് ഇടിച്ച് തകര്‍ന്നു.\nPosted by ബീരാന് കുട്ടി at 11/28/2007 03:14:00 pm\nഈ വാര്‍ത്തയും ചിത്രങ്ങളും കണ്ടാല് ഇന്നോ ഇന്നലയോ മറ്റോ നടന്ന ഒരു അപകടം എന്നപോലെ തോന്നിപ്പിക്കുന്നു. സത്യത്തില് ഈ ചിത്രങ്ങള് കുറേ നാള് മുന്നേ മെയിലില് കണ്ടിരുന്നു..എന്താണ് സത്യം..?ഇത് എവിടെ നടന്നതാ..\n29 November 2007 at 04:56\nഞാന് മുന്‍പ് കണ്ടിട്ടില്ല.\nഇത് എന്ന് എവിടെ സംഭവിച്ചു? ആളപായം വല്ലതും?\nആര്‍ക്കെങ്കിലും എന്തെങ്കിലും സംഭവിച്ചോ?\n29 November 2007 at 07:53\nഇത് നടന്നത് നവബര് 15-ന് ഫ്രന്‍സിലാണ്.\nഎഞ്ചിന് ടെസ്റ്റിന്റെ സമയത്ത്, വിമാനം മതിലില് ഇടിച്ച് തകര്‍ന്നതായാണ് റിപ്പോര്‍ട്ട്.\nആകെ ഇത്തിഹാദിന്റെ 7-ആളുകളടക്കം ആകെ9പേരാണ് വിമാനത്തില് ഉണ്ടായിരുന്നത്. ചിലറ പരിക്കോടെ5പേരെ ആശുപത്രിയിലാക്കിയിരുന്നു. അവര് സുഖം പ്രപിച്ചു. ഈ വിമാനം ഇത്തിഹാദിന് വേണ്ടി നിര്‍മ്മിച്ചതാണെങ്കിലും അവര്‍ക്ക് ഉപയോഗിക്കാന് കഴിഞ്ഞില്ല.\n(ആളുകള് സുഖം പ്രപിച്ചതിനാലല്ലെ ഞാന് പോസ്റ്റിയത്)\nഇത്തിഹാദ് ഏത് രാജ്യത്തെ എയര്‍ലൈനാണെന്നും കൂടി പറയണം. സെര്‍ച്ചാന് മടിയായിട്ടല്ലേ ക‌മന‍്റ്റാമെന്നു കരുതിയതു? അങ്ങിനെ വെറുതെ വിട്ടാല് പറ്റില്ലല്ലോ? :)\nഎന്റെ റബ്ബെ, ഇതും ഞമ്മളെ കൈയീന്ന് പോയീന്ന കരുതിത്, ന്തായാലും ഇങ്ങള് വന്നത് നന്നായി.\nഇത്തിഹാദ് എന്തായാലും ഇന്ത്യന്റെ വിമാനമല്ല. ഇന്ത്യകാര് പുതിയ വിമാനം വങ്ങാറില്ലല്ലോ, ഞമ്മക്കിഷ്ടം 10-20 കൊല്ലം പഴക്കമുള്ള അടിപൊളി വിമാനമല്ലെ. പിന്നെ പുതിയത് വങ്ങുന്നതോ, ബീവിക്ക് പിറന്നാല് സമ്മാനം കൊടുക്കാനും.\nദുബൈന്റെതാണ് ഞാന് പറയുമ്ന്ന് കരുതിയ ഏവൂര്‍ജി, തെറ്റിട്ടാ, ഇത് പ്രയ്‌വറ്റ് പ്രോപര്‍ട്ടിയാണ്‌ന്ന് ഞാം പറയൂല.\nഇങ്ങളെ ഒക്കെ ഇബടെ കണ്ടെല് ഞമ്മക്ക് പെരുത്ത് സന്തോഷംണ്ട്‌ട്ടാ.\n1 December 2007 at 08:15


സുപ്രീം കോടതിയുടെ അംഗീകാരം; രണ്ടാമൂഴം കേസ് ഒത്തുതീര്‍ന്നു | News Moments | The world in your palm top\nഉദ്ഘാടനം ചെയ്തത് ഒരു മാസം മുന്‍പ്; വിമാനത്തിന്റെ കാലപ്പഴക്കം മൂലം ഗുജറാത്തിലെ സീപ്ലെയിന് സര്‍വീസ് നിര്‍ത്തിവെച്ചു\nസുപ്രീം കോടതി വിധി നടപ്പാക്കാന് മാത്രമാണ് ശബരിമലയില് പോയത്; പശ്ചാത്താപമില്ല, ഇനി പോകാന് ആഗ്രഹമില്ലെന്ന് ബിന്ദു അമ്മിണി\nസംസ്ഥാനത്ത് 6250 പേര്‍ക്ക് കൂടി കോവിഡ്; ടെസ്റ്റ് പോസിറ്റിവിറ്റി നിരക്ക് 9.77\nക്യൂവില് തൊട്ടുപിന്നില് സാക്ഷാല് ഷെയ്ന് വോണ്; അനുഭവം പങ്കുവെച്ച് മാധ്യമപ്രവര്‍ത്തകന്\nഅദാനിക്ക് എസ്ബിഐ ലോണ് നല്‍കരുത്; ഇന്ത്യ-ഓസ്‌ട്രേലിയ ഏകദിനത്തിനിടെ പിച്ചില് ഇറങ്ങി പ്രതിഷേധം\nനുണ പറയാന് അറിയാത്ത മറഡോണയുടെ മരിക്കാത്ത ഓര്‍മകളുമായി ഡോ.ബോബി ചെമ്മണൂര്\nനടിയെ ആക്രമിച്ച കേസ്; പുതിയ പ്രോസിക്യൂട്ടറെ നിയമിക്കുന്നത് സംബന്ധിച്ച് തീരുമാനം അറിയിക്കണമെന്ന് വിചാരണക്കോടതി\nലിജോ ജോസ് പെല്ലിശേരിയുടെ ജല്ലിക്കട്ട് ഓസ്‌കാറിനായുള്ള ഇന്ത്യയുടെ ഔദ്യോഗിക എന്‍ട്രി\nനടിയെ ആക്രമിച്ച കേസില് മറ്റൊരു സാക്ഷിയെയും സ്വാധീനിക്കാന് ശ്രമം; വാഗ്ദാനം5സെന്റ് ഭൂമിയും 25 ലക്ഷം രൂപയും\n‘നിങ്ങള് ആ 80 ശതമാനത്തില് പെടണമെന്ന് നിര്‍ബന്ധമില്ല’; കോവിഡ് നിസാരമെന്ന് കരുതുന്നവര് ഈ കുറിപ്പ് വായിക്കണം\n‘ഒരു മകനെപ്പോലെ വീട്ടിലെ എല്ലാ കാര്യങ്ങളിലും ഇടപെടാന് സ്വാതന്ത്ര്യം തന്നു’; മറഡോണയുടെ ഡ്രൈവറായിരുന്ന മലയാളിയുടെ കുറിപ്പ്\nഎന്റെ ഗര്‍ഭകാലം വാര്‍ത്തയാക്കുന്ന നിങ്ങള് ഇതുകൂടി ചെയ്യുമോ? ഓണ്‍ലൈന് മാധ്യമങ്ങളോട് പേര്‍ളി മാണി\nകോവിഡ് ബാധിതരുടെ ശ്വാസകോശത്തിന് സംഭവിക്കുന്നതെന്ത്? പോസ്റ്റ്‌മോര്‍ട്ടം വ്യക്തമാക്കുന്നത് ഇങ്ങനെ\nഒരിക്കല് കോവിഡ് ബാധിച്ചാല് ശരീരത്തിന് പ്രതിരോധശേഷി ലഭിക്കില്ല; വീണ്ടും വന്നാല് മാരകമാകാമെന്ന് പഠനം\nഉത്തര്‍പ്രദേശിലെ ആശുപത്രിയില് പെണ്‍കുട്ടിയുടെ മൃതദേഹം തെരുവുനായ കടിച്ചു വലിച്ചു; വീഡിയോ പുറത്ത്\nയുവനടന് അങ്കിള് എന്ന് വിളിച്ചു, ദേഷ്യത്തില് ഫോണ് വലിച്ചെറിഞ്ഞ് തെലുങ്ക് സൂപ്പര്‍താരം ബാലകൃഷ്ണ; വീഡിയോ\nജോ ബൈഡന്റെ തെരഞ്ഞെടുപ്പ് വിജയത്തിന്റെ വാര്‍ത്ത നല്‍കുന്നതിനിടെ കണ്ണീരണിഞ്ഞ് സിഎന്‍എന് അവതാരകന്; വീഡിയോ\nപ്രതികാരം എന്റെ രീതിയല്ല, സോളാറില് പുനരന്വേഷണം ആവശ്യപ്പെടാനില്ലെന്ന് ഉമ്മന്‍ചാണ്ടി\nസരിതയെക്കൊണ്ട് നിരന്തരം മൊഴിമാറ്റി പറയിപ്പിച്ചത് ഗണേഷ് കുമാര്; വെളിപ്പെടുത്തലുമായി ശരണ്യ മനോജ്\nകസ്റ്റംസില് സിപിഎം ഫ്രാക്ഷന്, അവര് മുഖ്യമന്ത്രിയെ രക്ഷിക്കാന് ശ്രമിക്കുന്നു! കേന്ദ്ര ഏജന്‍സിക്കെതിരെ ആരോപണവുമായി കെ.സുരേന്ദ്രന്\nസുപ്രീം കോടതിയുടെ അംഗീകാരം; രണ്ടാമൂഴം കേസ് ഒത്തുതീര്‍ന്നു\nSeptember 21, 2020 11:13 am\nന്യൂഡല്‍ഹി: രണ്ടാമൂഴം കേസ് ഒത്തുതീര്‍പ്പാക്കാനുള്ള കരാറിന് സുപ്രീം കോടതിയുടെ അംഗീകാരം. ഇന്ന് കേസ് പരിഗണിച്ചപ്പോള് ഒത്തുതീര്‍പ്പാക്കാനുള്ള തീരുമാനം അഭിഭാഷകര് കോടതിയെ അറിയിക്കുകയായിരുന്നു. ഇത് അംഗീകരിച്ച കോടതി ഇരു കൂട്ടരും തമ്മിലുള്ള വ്യവഹാരങ്ങള് പിന്‍വലിക്കാന് അനുമതി നല്‍കി. ധാരണയനുസരിച്ച് തിരക്കഥയുടെ പൂര്‍ണ്ണ അവകാശം എംടിക്കായിരിക്കും. അഡ്വാന്‍സ് തുകയായി സ്വീകരിച്ച ഒന്നേകാല് കോടി രൂപ എംടി മടക്കി നല്‍കും. കഴിഞ്ഞ ദിവസമാണ് എംടിയും സംവിധായകന് വി.എ.ശ്രീകുമാര് മേനോനും തമ്മില് ഒത്തുതീര്‍പ്പ് ധാരണയില് എത്തിയത്. രണ്ടാമൂഴത്തിന് സമാനമായ കഥയില് ശ്രീകുമാര് മേനോന് സിനിമയെടുക്കില്ലെന്നും ധാരണയുണ്ട്.\nതിരക്കഥ സംബന്ധിച്ച് സംവിധായകനുമായുള്ള കരാര് കാലാവധി അവസാനിച്ചതിനെ തുടര്‍ന്ന് 2018 ഒക്ടോബറിലാണ് എംടി രണ്ടാമൂഴം സിനിമയില് നിന്ന് പിന്‍മാറുന്നതായി അറിയിച്ചത്. എംടിയുടെ രണ്ടാമൂഴം നോവലിനെ ആസ്പദമാക്കി ശ്രീകുമാര് മേനോന് പ്രഖ്യാപിച്ച ബിഗ് ബജറ്റ് ചിത്രത്തിനായി മൂന്നു വര്‍ഷത്തേക്കായിരുന്നു തിരക്കഥയുടെ കരാര്. മോഹന്‍ലാല് മുഖ്യകഥാപാത്രമായി എത്തുമെന്നായിരുന്നു പ്രഖ്യാപനം. നാല് വര്‍ഷത്തെ ചര്‍ച്ചകള്‍ക്ക് ശേഷമാണ് എംടി തിരക്കഥ കൈമാറിയത്. കരാര് കാലാവധിക്കുള്ളില് ചിത്രം പൂര്‍ത്തിയാക്കണമെന്നായിരുന്നു വ്യവസ്ഥ.\nഎന്നാല് മൂന്ന് വര്‍ഷത്തിന് ശേഷവും സിനിമയുടെ ചിത്രീകരണം പോലും ആരംഭിക്കാത്തതിനാലാണ് എംടി ചിത്രത്തില് നിന്ന് പിന്‍മാറുകയാണെന്ന് പ്രഖ്യാപിച്ചത്. മലയാളത്തിലും ഇംഗ്ലീഷിലുമുള്ള തിരക്കഥയാണ് എം ടി സംവിധായകന് കൈമാറിയത്. അഡ്വാന്‍സായി വാങ്ങിയ തുക തിരികെ നല്‍കാന് തയ്യാറാണെന്നും എംടി വ്യക്തമാക്കിയിരുന്നു. തിരക്കഥ തിരികെ ആവശ്യപ്പെട്ട് എംടി കോടതിയെ സമീപിക്കുകയും ചെയ്തിരുന്നു. കേസ് പിന്നീട് സുപ്രീം കോടതിയില് എത്തി. വ്യവസായി ബി.ആര്.ഷെട്ടിയായിരുന്നു ചിത്രം നിര്‍മിക്കാനിരുന്നത്. 1000 കോടി മുതല്‍മുടക്കില് ചിത്രമൊരുങ്ങുന്നു എന്നായിരുന്നു പ്രഖ്യാപനം.\nഎംടി പിന്‍മാറിയതിനെ തുടര്‍ന്ന് മഹാഭാരതം എന്ന പേരില് ചിത്രം നിര്‍മിക്കുമെന്ന് ഷെട്ടി പ്രഖ്യാപിച്ചിരുന്നു. മേക്ക് ഇന് ഇന്ത്യയുടെ ഭാഗമായാണ് നിര്‍മിക്കുന്നതെന്നും ഷെട്ടി പ്രഖ്യാപിച്ചിരുന്നു. അതേസമയം രണ്ടാമൂഴം എന്ന നോവലിനെ ആസ്പദമാക്കി നിര്‍മിക്കുന്ന ചിത്രത്തിന് മഹാഭാരതം എന്ന പേരിട്ടാല് തീയേറ്റര് കാണില്ലെന്ന് ഹിന്ദു ഐക്യവേദി അധ്യക്ഷ കെ.പി.ശശികല ഭീഷണിപ്പെടുത്തിയിരുന്നു. ചിത്രം പ്രഖ്യാപിച്ചതു മുതല് പേരിനെതിരെ സംഘപരിവാര് അനുകൂലികള് സോഷ്യല് മീഡിയയിലും ഭീഷണിയുമായെത്തിയിരുന്നു.\nകവിത മോഷ്ടിച്ചെന്ന് ആരോപണം; പുരോഗമന കലാസാഹിത്യ സംഘം നേതാവിനെതിരെ പരാതി


മഴയെ പ്രതീക്ഷിച്ചുള്ള പുതിയ വൈദ്യുതോല്‍പ്പാദനം ഉപേക്ഷിക്കുക – നേരിടം\nഅതിരപ്പള്ളിയില് അണക്കെട്ട് വേണോ വേണ്ടയോ എന്ന തര്‍ക്കം പരിസ്ഥിതി സ്നേഹികളായ ജനങ്ങളും വൈദ്യുതി വകുപ്പിലെ ഉന്നതരും തമ്മില് വീണ്ടും തുടങ്ങി. കേരളത്തിലെ വൈദ്യുതി വകുപ്പിനെ സംബന്ധിച്ചടത്തോളം വൈദ്യുതി എന്നാല് ജലവൈദ്യുതി മാത്രമേയുള്ളു. ദശാബ്ദങ്ങളായി അവര് ചെയ്യുന്ന പ്രവൃത്തിയില് നിന്ന് അത് വ്യക്തമാണ്.\nമഴയെ ആശ്രയിച്ചാണ് ജലവൈദ്യുത പദ്ധതികള് പ്രവര്‍ത്തിക്കുന്നത്. മനുഷ്യന് കാരണമായി ആഗോളതപനവും അതിനാലുണ്ടാകുന്ന കാലാവസ്ഥാ മാറ്റവും ലോക കാലാവസ്ഥയില് വലിയ മാറ്റങ്ങള് ഇപ്പോള് തന്നെയുണ്ടാക്കി. ഇനി ഭാവിയില് എന്തൊക്കെ മാറ്റം വരും എന്ന് ആര്‍ക്കും പ്രവചിക്കാനാവില്ല. അങ്ങനെ വരുമ്പോള് മഴ ദുര്‍ബലമോ ഇല്ലാത്തതോ ആയ കാലത്ത് നാം എങ്ങനെ വൈദ്യുതിയുല്‍പ്പാദിപ്പിക്കും എന്നത് ഒരു ചോദ്യമാണ്.\nജല വൈദ്യുത പദ്ധതികള് നമുക്ക് അപൂര്‍വ്വമായ കാര്യമല്ല. നമുക്ക് അവ മാത്രമേയുള്ളു. ആ അവസരത്തില് നാം കൂടുതല് വൈവിദ്ധ്യമുള്ള മാര്‍ഗ്ഗങ്ങളിലേക്ക് തിരിയുകയാണ് ഉചിതം.\nഈ പദ്ധതി വന്നാല് മുങ്ങാന് പോകുന്ന സ്ഥലം തരിശാണ്. അവിടെ കാടില്ല. പണ്ട് വെട്ടിക്കളഞ്ഞ മരത്തിന്റെ കുറ്റികളും കമ്യൂണിസ്റ്റ് പച്ചയും മാത്രമേയുള്ളു എന്നൊരു വാദം കണ്ടു. നഗരത്തിലെ കോണ്‍ക്രീറ്റ് പരപ്പിലും റോഡരികിലും മരം നട്ട് സംതൃപ്തിയടയുന്ന സമൂഹമാണ് നമ്മുടേത്. ഒറ്റപ്പെട്ട മരങ്ങള് ആ സ്ഥലത്ത് ഇത്തിരി തണല് നല്‍കുന്നു എന്നതൊഴിച്ച് വലിയ ഗുണമൊന്നും പൊതുവായി ചെയ്യുന്നില്ല. (കാണുക- മരം നട്ടാല് തീരുന്ന പ്രശ്നമല്ല ഇത്)എന്നാല് കാടുകളങ്ങനെയല്ല. കമ്യൂണിസ്റ്റ് പച്ച നിറഞ്ഞ ഈ സ്ഥലത്ത് എന്തുകൊണ്ട് നമുക്ക് ശരിക്കൊരു കാട് വളര്‍ത്തിക്കൂടാ? അതുകൊണ്ട് ആ സ്ഥലത്തെ അണകെട്ടി വെള്ളത്തില് മുക്കുകയല്ല വേണ്ട്. നാം അതിനായി പ്രത്യേകിച്ചൊന്നും ചെയ്യേണ്ട. കാട് തനിയേ വളര്‍ന്നോളും. നാം ശല്യം ചെയ്യാതിരുന്നാല് മാത്രം മതി.\nകേരളം പരിഗണിക്കേണ്ട ഊര്‍ജ്ജോല്‍പ്പാദനം\nവൈദ്യുതി ഉത്പാദിപ്പിക്കാന് ഡസന് കണക്കിന് മാര്‍ഗ്ഗങ്ങള് ഇന്ന് ലോകത്ത് വിജയകരമായി ഉപയോഗിക്കുന്നുണ്ട്. അതില് ഒന്നുമാത്രമാണ് സോളാര് പാനല്. ജല വൈദ്യുതി വേണ്ട എന്ന പറഞ്ഞാല് ഉടന് തന്നെ ആളുകള് കരുതുന്നത് സോളാര് പാനലുകളാണ് പരിഹാരം എന്നാണ്. ഇത്തരം സങ്കുചിത ചിന്തയും വെള്ളി വെടിയുണ്ട ആശയങ്ങളും തള്ളിക്കളയണം.\nവ്യക്തിപരമായ രീതിയില് നമ്മുടെ ഊര്‍ജ്ജ പ്രതിസന്ധിക്ക് പരിഹാരം കാണാന് ശ്രമിക്കുമ്പോള് നമ്മുടെ മുമ്പില് വരുന്ന ലഭ്യമായ ഒരു പരിഹാരമാണ് സോളാര് പാനല്. അപ്പോള് പോലും ഊര്‍ജ്ജ ദക്ഷത എന്ന മറ്റൊരു മാര്‍ഗ്ഗവും നമ്മുടെ മുമ്പിലുണ്ട് എന്ന കാര്യം ഓര്‍ക്കണം. അപ്പോള് വീട്ടില് ഊര്‍ജ്ജ ദക്ഷത വര്‍ദ്ധിപ്പിക്കുകയാണ് ആദ്യം ചെയ്യേണ്ടത്. സോളാര് പാനലിന് വില കൂടുതലാണ്. അതുകൊണ്ട് കാശുള്ളവര്‍ക്ക് അത് സ്ഥാപിക്കാം.\nഎന്നാല് ഒരു സര്‍ക്കാര് തങ്ങളുടെ ഊര്‍ജ്ജ നയം രൂപീകരിക്കുമ്പോള് ഇങ്ങനെ സങ്കുചിതമായി ചെയ്യാന് പാടില്ല. ദീര്‍ഘ വീക്ഷണത്തോടെ എല്ലാ വശങ്ങളും പഠിച്ചിട്ട് വേണം ചെയ്യാന്. വിദേശ നിര്‍മ്മിതാമായ സോളാര് പാനല് വന്‍തോതില് സ്ഥാപിക്കുന്നത് എളുപ്പമുള്ള പണിയാണ്. പക്ഷേ അവ നമ്മുടെ നാട്ടിലുല്‍പ്പാദിപ്പിക്കാന് കഴിഞ്ഞാല് ചിലവും കുറയും ധാരാളം തൊഴിലവസരങ്ങളും കിട്ടും. എന്നാല് രാജീവ് ഗാന്ധിയുടെ കാലം മുതല്‍ക്കുള്ള നയങ്ങള് കാരണം നമ്മുടെ ഇലക്ട്രോണിക്സ് വ്യവസായം തകര്‍ന്നു. അതുകൊണ്ട് നമുക്കൊരിക്കലും ഏഷ്യന് രാജ്യങ്ങളുമായി മല്‍സരിക്കാനാവില്ല.\nഗ്രിഡ്ഡില് ബന്ധിപ്പിച്ച സോളാര് പാനല്\nഓരോ വീട്ടിലും ബാറ്ററി ഉപയോഗിക്കുന്ന സോളാര് പാനല് സംവിധാനം അത്ര നല്ലതല്ല. അതിന് പകരം ബാറ്ററി ഒഴുവാക്കി ഗ്രിഡ്ഡില് ബന്ധിപ്പിച്ച സോളാര് സംവിധാനമാണ് വേണ്ടത്. അതുപോലെ feed-in-tariff സംവിധാനവും കൊണ്ടുവരണം. വീടുകളില് നിന്ന് ഗ്രിഡ്ഡിലേക്ക് ഒഴുകുന്ന വൈദ്യുതിക്ക് ഉയര്‍ന്ന വില വീട്ടുകാര്‍ക്ക് നല്‍കണം.\nഎല്ലാ വീടുകളിലേ പാനലുകള് ഗ്രിഡ്ഡിലേ ഘടിപ്പിക്കുക ചിലപ്പോള് വിഷമകരമാകും. അതുകൊണ്ട് ഒരു കേന്ദ്രീകൃത സോളാര് കമ്പനി രൂപീകരിക്കുക. ആളുകള്‍ക്ക് അതില് നിക്ഷേപനം നടത്താം. കമ്പനി ആ തുകകള് സമാഹരിച്ച് ഗ്രിഡ്ഡില് ബന്ധിപ്പിച്ച വലിയ സോളാര് നിലയങ്ങള് പല സ്ഥലത്ത് സ്ഥാപിക്കാം. വീട് വാങ്ങുന്നവര് വിലയുടെ ഒരു നിശ്ഛിത ശതമാനം ഈ കമ്പനിയില് നിക്ഷേപിക്കണം എന്ന നിയമം കൊണ്ടുവരണം.\nബാറ്ററി എന്ന അധിക ചിലവ് ഇത് വഴി ഒഴുവാക്കാനാവും. സര്‍ക്കാരിന്റെ ഉടമസ്ഥതയില് തന്നെ ഇത് ചെയ്യണം.\nഎന്നാല് പുനരുത്പാദിതോര്‍ജ്ജം എന്നത് സോളാര് പാനല് മാത്രമല്ല. അതില് സൌരതാപനിലയം, കാറ്റാടികള്, സമുദ്രോര്‍ജ്ജം എന്നിവയും പ്രധാനപ്പെട്ടവയാണ്. ആ രംഗത്താണ് നാം നിക്ഷേപങ്ങള് നടത്തേണ്ടത്. രാത്രിയില് പോലും പ്രവര്‍ത്തിക്കുന്ന സൌരതാപനിലയം ഇന്ന് ലോകത്തുണ്ട്. ഇനിയുള്ള കാലം ഇത്തരം ഊര്‍ജ്ജ സ്രോതസ്സുകളുടേയതാണ്. അവ നമ്മുടെ നാട്ടില് തന്നെ ഉത്പാദിപ്പിക്കാന് കഴിഞ്ഞാന് നമുക്ക് ധാരാളം സ്ഥിരമായ തൊഴിലവസങ്ങള് സൃഷ്ടിക്കാനാവും.\nനമുക്ക് ഇപ്പോള് തന്നെ വളരേധികം ജലവൈദ്യുത പദ്ധതികളുണ്ട്. ഇനി ആ രംഗത്ത് നിക്ഷേപം നടത്തരുത്. ബദല് മാര്‍ഗ്ഗങ്ങളിലേക്ക് മാറുക.\nഈ വിഷയത്തെക്കുറിച്ച് ധാരാളം ലേഖനങ്ങള് ചുവടെ കൊടുത്തിരിക്കുന്ന വിഭാഗങ്ങളായി കൊടുത്തിട്ടുണ്ട്:\nമുമ്പത്തെ ലേഖനം കണ്ടോ P&G യുടെ നന്ദി അമ്മേ?\nഅടുത്ത ലേഖനം പുതിയ വലതുപക്ഷ പ്രതിരോധമന്ത്രിയുടെ പ്രവേശനത്തിന്റെ പ്രതിഷേധമായി ഇസ്രായേല് മന്ത്രി രാജിവെച്ചു


ആഭ്യന്തര ക്രിക്കറ്റ് കളിച്ചിട്ട് മതി ധോണിയ്ക്ക് ഇന്ത്യന് ടീമില് സ്ഥാനം - vaachaalam.com\nആഭ്യന്തര ക്രിക്കറ്റ് കളിച്ചിട്ട് മതി ധോണിയ്ക്ക് ഇന്ത്യന് ടീമില് സ്ഥാനം\nNews Desk Dec 14, 2018 150 0\nഇന്ത്യന് ടീം ഓസ്ട്രേലിയയില് ടെസ്റ്റ് കളിക്കുമ്പോള് ടീമിന് പുറത്ത് ഒഴിവുകാലം ആസ്വദിക്കുകയാണ് മുന് ഇന്ത്യന് താരം എം.എസ് ധോണി. ഏകദിന ക്രിക്കറ്റ് ടീമില് മാത്രം അംഗമായ ധോണിക്ക് ഇപ്പോള് മത്സരങ്ങള് ഒന്നും തന്നെയില്ല.\nനേരത്തെ ഓസ്ട്രേലിയക്കെതിരായ ട്വന്റി20 ടീമില് നിന്നും ധോണിയെ ഒഴിവാക്കിയിരുന്നു. തുടര്‍ന്ന് വിജയ് ഹസാരെ ട്രോഫിയിലും ധോണി കളിച്ചിരുന്നില്ല.ആഭ്യന്തരക്രിക്കറ്റിലും ധോണി കളിയ്ക്കുന്നില്ല. പുതുവര്‍ഷത്തില് ജനുവരിയില് മാത്രമാണ് ധോണി ഏകദിന മത്സരങ്ങള്‍ക്കായി ക്രീസിലെത്തു.\nഎന്നാല് ധോണി അഭ്യന്തര ക്രിക്കറ്റ് കളിക്കാത്തതില് വിവാദമുയര്‍ത്തി മുന്‍താരം മൊഹീന്ദര് അമര്‍നാഥ് രംഗത്തെത്തിയിരിക്കുന്നു.\nആഭ്യന്തര ക്രിക്കറ്റില് കളിച്ചാലേ എം എസ് ധോണിയടക്കമുള്ള സീനിയര് താരങ്ങളെ ഇന്ത്യന് ടീമില് ഉള്‍പ്പെടുത്താന് പാടുള്ളൂവെന്ന് അമര്‍നാഥ്. ഇന്ത്യന് ടീമില് കളിക്കുന്നവര് അവരവരുടെ സംസ്ഥാനത്തിനും കളിക്കണം. മുന്‍പ് എങ്ങനെ കളിച്ചു എന്നല്ല, ഇപ്പോഴത്തെ ഫോം മാത്രമായിരിക്കണം സെലക്ഷന് പരിഗണിക്കേണ്ടത്. ഇന്ത്യയിലെ മിക്ക സീനിയര് താരങ്ങളും ആഭ്യന്തര ക്രിക്കറ്റിനെ അവഗണിക്കുകയാണ്. ഇക്കാര്യത്തില് ബിസിസിഐ വിട്ടുവീഴ്ച ചെയ്യരുതെന്നും അമര്‍നാഥ് പറഞ്ഞു.\nകഴിഞ്ഞയാഴ്ച സുനില് ഗാവസ്‌കറും ഇതേ അഭിപ്രായം പറഞ്ഞിരുന്നു. ലോകകപ്പിന് ഇനിയും ആറു മാസം ബാക്കിയുണ്ടെന്നിരിക്കെ എന്തുകൊണ്ടാണ് ധോണിയോടും ധവാനോടും ആഭ്യന്തര ക്രിക്കറ്റില് കളിക്കാന് ബിസിസിഐ ആവശ്യപ്പെടാത്തതെന്നും ഗവാസ്‌കര് ചോദിച്ചു. ബിസിസിഐ നിലപാട് വ്യക്തമാക്കണമെന്നും ഗവാസ്‌കര് പറഞ്ഞിരുന്നു.\nമുടിമുറിച്ചത് നെഞ്ചിടിപ്പോടെ; പല്ലില് കമ്പിയിട്ട രജീഷയുടെ മേക്കോവര് ഇങ്ങനെ\nIPL 2018: ഈ Aussies താരം ഇനി IPL കളിക്കില്ല\nNews Desk May 16, 20180150\nപരിക്ക് ഗൗരവമുള്ളതാണന്നു തെളിഞ്ഞതോടെയാണ് ടൂര്‍ണമെന്റില് നിന്നും കമ്മിന്‍സ് പിന്‍മാറിയത്....\nNews Desk Dec 31, 20180135\nNews Desk Apr 5, 20190111\nNews Desk Jan 14, 20190107\n‘നിയമമില്ലാത്ത നിയമം’ വിനയായി, ഫറൂഖ് അബ്ദുള്ളയെ കുടുക്കിയത്...\nNews Desk Sep 17, 2019037\nസംസ്ഥാനത്തിന്റെ പൊതു സുരക്ഷക്ക് ഭീഷണിയാകും എന്ന് കരുതുന്നവരെ രണ്ട് വര്‍ഷത്തോളം വിചാരണയില്ലാതെ...\nNews Desk Jun 26, 2019094\nഎറണാകുളം എക്സൈസ് ഡെപ്യൂട്ടി കമ്മീഷണര് കെ ചന്ദ്രപാലന്റെ മേല് നോട്ടത്തില് ‘ഓപ്പറേഷന്...\nNews Desk Jun 6, 2019087\nNews Desk Aug 20, 2019047\nഉത്തരാഖണ്ഡിലും ഹിമാചൽ പ്രദേശിലും പല ഭാഗങ്ങളിലും ശക്തമായ മഴ തുടരുകയാണ്. ഉത്തരാഖണ്ഡിൽ...\nuae foreign minister visit india


Demonstrations After Congress, TDP List Announced In Telangana | ദുഃഖം താങ്ങാനാകാതെ കോണ്‍ഗ്രസ് നേതാക്കള്; ചിലര് പൊട്ടിത്തെറിച്ചു, പ്രകടനങ്ങള്!! ദില്ലിയിലേക്ക് - Malayalam Oneindia\n39 min ago നയതന്ത്ര ബാഗ് തുറന്ന് പരിശോധിക്കുന്നതിനെ എതിർത്തു: നയതന്ത്ര ബന്ധം ഉലയുമെന്ന് അറ്റാഷെയുടെ ഭീഷണി\n56 min ago ശ്രീരാമന് ആരതി, മധ്യപ്രദേശില് ആഘോഷങ്ങളുമായി കമല്‍നാഥ്, കോണ്‍ഗ്രസ് ഓഫീസില്....\nPublished: November 14 2018, 11:48 [IST]\nഹൈദരാബാദ്: തെലങ്കാന കോണ്‍ഗ്രസിലെ നേതാക്കള്‍ക്ക് അടക്കാനാകാത്ത പ്രതിഷേധവും ദുഃഖവും. ചിലര് കരഞ്ഞുവെന്നാണ് റിപ്പോര്‍ട്ട്. മറ്റു ചിലരുടെ അനുയായികള് മണ്ഡല അടിസ്ഥാനത്തില്‍പ്രതിഷേധ പ്രകടനങ്ങള് നടത്തി. ചിലര് പ്രാദേശിക പ്രകടനത്തില് പങ്കെടുത്തില്ല. നേരെ ദില്ലിയിലേക്ക് പുറപ്പെട്ടു.\nഹൈക്കമാന്റിനെ നേരിട്ട് ബോധിപ്പിക്കാന്. പലവിധ മാറ്റങ്ങളാണ് കഴിഞ്ഞദിവസം തെലങ്കാന കോണ്‍ഗ്രസില് സംഭവിച്ചത്. നിയമസഭാ തിരഞ്ഞെടുപ്പിന് ഒരുങ്ങുന്ന തെലങ്കാനയില് കോണ്‍ഗ്രസ്-ടിഡിപി സഖ്യത്തിന്റെ ആദ്യ സ്ഥാനാര്‍ഥി പട്ടിക പുറത്തുവന്നതിന് പിന്നാലെയാണ് പ്രതിഷേധം. വിശദാംശങ്ങള് ഇങ്ങനെ...\nഎല്ലാവര്‍ക്കും കൊടുക്കാന് സാധിക്കുമോ\nതിങ്കളാഴ്ചയാണ് കോണ്‍ഗ്രസ് ആദ്യ സ്ഥാനാര്‍ഥി പട്ടിക പുറത്തുവിട്ടത്. കോണ്‍ഗ്രസും ടിഡിപിയും സഖ്യം ചേര്‍ന്നാണ് തെലങ്കാനയില് ജനവധി തേടുന്നത്. കൂടെ സിപിഐയുമുണ്ട്. എന്നാല് സീറ്റ് മോഹിച്ചിരുന്ന എല്ലാവര്‍ക്കും സീറ്റ് ലഭിച്ചില്ല. ഇവരാണ് പൊട്ടിത്തെറിച്ചത്.\nപട്ടിക അംഗീകരിക്കില്ലെന്നാണ് പല നേതാക്കളും പ്രതികരിച്ചത്. സംസ്ഥാനത്തെ മുന് കോണ്‍ഗ്രസ് അധ്യനും 2014 വരെ മന്ത്രിയുമായിരുന്ന പൊന്നല ലക്ഷ്മയ്യയും ആദ്യ സ്ഥാനാര്‍ഥി പട്ടികയില് ഇടം പിടിച്ചിട്ടില്ല. ഇദ്ദേഹം പ്രാദേശിക നേതൃത്വത്തോട് ആവലാതി പറയാന് നിന്നില്ല. ദില്ലിയിലേക്ക് പുറപ്പെട്ടു. ഹൈക്കമാന്റുമായി ചര്‍ച്ച നടത്തുകയാണ് ലക്ഷ്യം.\n65 സ്ഥാനാര്‍ഥികളുടെ പട്ടിക\n65 സ്ഥാനാര്‍ഥികളുടെ പട്ടികയാണ് കോണ്‍ഗ്രസ് നിലവില് പുറത്തുവിട്ടിരിക്കുന്നത്. ഉറപ്പായും സീറ്റ് ലഭിക്കുമെന്ന് കരുതിയിരിക്കുന്ന ഒട്ടേറെ നേതാക്കളുണ്ടായിരുന്നു. പലര്‍ക്കും സീറ്റ് ലഭിച്ചില്ല. ടിഡിപിയുമായി ഉണ്ടാക്കിയ ധാരണ പ്രകാരം ചില കോണ്‍ഗ്രസ് സീറ്റുകള് ടിഡിപിക്ക് വിട്ടുകൊടുക്കേണ്ടി വന്നിട്ടുണ്ട്. അങ്ങനെയും ചില കോണ്‍ഗ്രസ് നേതാക്കള്‍ക്ക് സീറ്റ് നഷ്ടപ്പെട്ടു.\nപദയാത്ര വരെ സംഘടിപ്പിച്ചു\nകോണ്‍ഗ്രസ് എംഎല്‍എ ആയിരുന്ന ബിക്ഷപതി യാദവിന് ഇത്തവണ സീറ്റില്ല. കടുത്ത നിരാശയിലാണ് അദ്ദേഹം. ഇദ്ദേഹം വിജയിച്ചിരുന്ന സീറ്റ് ഇത്തവണ ടിഡിപിക്ക് വിട്ടുകൊടുക്കേണ്ടി വന്നു. സീറ്റ് ലഭിക്കുമെന്ന് കരുതി സ്വന്തം നിലയില് പദയാത്ര വരെ സംഘടിപ്പിച്ചിരുന്നു ബിക്ഷപതി യാദവ്.\nകിട്ടിയ ഫലം ഇതാണ്\nപാര്‍ട്ടിക്ക് വേണ്ടി ഏറെ കാലമായി പ്രവര്‍ത്തിക്കുന്നവരെ പരിഗണിക്കണമെന്നാണ് ബിക്ഷപതിയുടെ ആവശ്യം. യാതൊരു അച്ചടക്ക രാഹിത്യവും ഇതുവരെ താന് കാണിച്ചിട്ടില്ല. എന്തുകൊണ്ടാണ് തനിക്ക് സീറ്റ് നല്‍കാത്തതെന്ന് നേതൃത്വം വ്യക്തമാക്കണം. പാര്‍ട്ടിക്ക് വേണ്ടി പ്രവര്‍ത്തിച്ചതിന് കിട്ടിയ ഫലം ഇതാണെന്നും ബിക്ഷപതി പറയുന്നു.\nചില നേതാക്കള് ദേശീയ അധ്യക്ഷന് രാഹുല് ഗാന്ധിയെ ചോദ്യം ചെയ്തു രംഗത്തെത്തി. തിരഞ്ഞെടുപ്പിന് തൊട്ടുമുമ്പ് പാര്‍ട്ടിയില് ചേര്‍ന്ന നേതാക്കള്‍ക്ക് ഇത്തവണ സീറ്റ് നല്‍കില്ലെന്ന് നേരത്തെ രാഹുല് ഗാന്ധി പറഞ്ഞിരുന്നു. അത്തരം സംഭവമുണ്ടായാല് താന് ഇടപെടുമെന്നും അദ്ദേഹം പറഞ്ഞിരുന്നു.\nനേതൃത്വം ഒന്ന് പറയും... നടക്കുന്നത് മറ്റൊന്ന്\nരാഹുല് ഗാന്ധി പറയുന്നതൊന്നും സംസ്ഥാന നേതാക്കള് ചെയ്യുന്നത് മറ്റൊന്നുമാണെന്ന് സീറ്റ് ലഭിക്കാത്ത കോണ്‍ഗ്രസ് നേതാക്കള് ആരോപിക്കുന്നു. സീറ്റ് ലഭിക്കാത്ത നേതാക്കളെ മല്‍സരിപ്പിക്കണമെന്നാവശ്യപ്പെട്ട് സംസ്ഥാനത്തിന്റെ പല ഭാഗങ്ങളിലും പ്രതിഷേധം പ്രകടനങ്ങള് നടന്നു. കോണ്‍ഗ്രസ് നേതൃത്വത്തില് ആശങ്കയുണ്ടാക്കിയിട്ടുണ്ട് പുതിയ സംഭവങ്ങള്.\nമതിയായ പരിഗണന പാര്‍ട്ടി നല്‍കും\nഎന്നാല് എല്ലാ കോണ്‍ഗ്രസുകാര്‍ക്കും മതിയായ പരിഗണന പാര്‍ട്ടി നല്‍കുമെന്ന് എഐസിസി സെക്രട്ടറിയും മുന് എംഎല്‍എയുമായ മധു യാഷ്‌കി ഗൗഡ പറഞ്ഞു. തെലങ്കാനയില് കോണ്‍ഗ്രസ് സര്‍ക്കാര് രൂപീകരിക്കാന് സാധിക്കണം. അതിന് വേണ്ടി എല്ലാ പ്രവര്‍ത്തകരും ശ്രമിക്കണം. എല്ലാവരെയും പാര്‍ട്ടി പരിഗണിക്കുമെന്നും മധു യാഷ്‌കി പറഞ്ഞു.\nതെലങ്കാന രാഷ്ട്ര സമിതിയാണ് കോണ്‍ഗ്രസ് സഖ്യത്തിന്റെ തെലങ്കാനയിലെ പ്രധാന ശത്രു. കോണ്‍ഗ്രസ് മുന്‍കൈയ്യെടുത്ത് രൂപീകരിച്ച വിശാല സഖ്യത്തില് നാല് പാര്‍ട്ടികളാണുള്ളത്. കോണ്‍ഗ്രസിനും ടിഡിപിക്കും പുറമെ സിപിഐയും തെലങ്കാന ജന സമിതിയും അംഗങ്ങളാണ്.\n25 എണ്ണം വിട്ടുകൊടുത്തു\nഡിസംബര് ഏഴിനാണ് തെലങ്കാനയില് നിയമസഭാ തിരഞ്ഞെടുപ്പ്. 119 അംഗ നിയമസഭയാണ് തെലങ്കാനയില്. ഇതില് കൂടുതല് സീറ്റിലും പ്രതിപക്ഷ സഖ്യത്തില് നിന്ന് കോണ്‍ഗ്രസാണ് മല്‍സരിക്കുക. പിന്നെ ടിഡിപിയും. 25 സീറ്റുകളാണ് കോണ്‍ഗ്രസ് മറ്റു പാര്‍ട്ടികള്‍ക്ക് വിട്ടുകൊടുത്തിരിക്കുന്നത്.\nടിഡിപിയിലും പാളയത്തില് പട\nടിഡിപി 14 സീറ്റില് മല്‍സരിക്കും. ടിജെഎസ് എട്ട് സീറ്റിലും സിപിഐ മൂന്ന് സീറ്റിലും മല്‍സരിക്കും. ഒമ്പത് സ്ഥാനാര്‍ഥികളുടെ പട്ടിക ടിഡിപി പുറത്തിറക്കി കഴിഞ്ഞു. ടിഡിപിയിലും പാളയത്തില് പട സജീവമാണ്. സ്ഥാനാര്‍ഥികളാക്കാത്തതില് പ്രതിഷേധിച്ച് പലയിടത്തും പ്രകടനങ്ങള് നടന്നു. ഡിസംബര് 11നാണ് വോട്ടെണ്ണല്. നിയമസഭ കാലാവധി പൂര്‍ത്തിയാക്കും മുമ്പ് പിരിച്ചുവിട്ടത് മൂലമാണ് തെലങ്കാനയില് തിരഞ്ഞെടുപ്പ് വേണ്ടി വന്നത്.


കന്നിയങ്കത്തിൽ കയ്യടി നേടി ഡയാന പെന്റിയും ഹിന ഖാനും | Diana Penty | Hina Khan | Cannes 2019 |\nകന്നിയങ്കത്തിൽ കയ്യടി നേടി ഡയാന പെന്റിയും ഹിന ഖാനും\nഅൻസു അന്ന ബേബി May 22, 2019 01:45 PM IST\nറെഡ് കാർപറ്റിൽ ഒരുപടി മുന്നിലാണ് താനെന്ന് തെളിയിക്കുകയായിരുന്നു ഡയാന\nഹിനയുടെ ഡാർക് സിൽവർ മെറ്റാലിക് ഗൗൺ ആരാധകർ സ്വീകരിച്ചു\nകാനിൽ ആദ്യമായെത്തിയ രണ്ടുപേർക്ക് ആത്മവിശ്വാസത്തിനു തെല്ലും കുറവുണ്ടായില്ല. കോക്ടെയിൽ എന്ന സിനിമയിലൂടെ ബോളിവുഡിൽ തുടക്കംകുറിച്ച ഡയാന പെന്റി താനൊരു ഫാഷനിസ്റ്റ ആണെന്ന് പണ്ടേ തെളിയിച്ചതാണ്. ഫാഷൻ റാംപുകൾ കീഴടക്കുന്ന അതേ വശ്യതയോടും ആത്മവിശ്വാസത്തോടും റെഡ് കാർപറ്റിനെയും കീഴടക്കി ഈ സൂപ്പർ മോഡൽ.\nവ്യത്യസ്തയായിരുന്നു ഹിനയുടെയും ഹൈലൈറ്റ്. റെഡ് കാർപറ്റിൽ എതെല്ലാം ഔട്ട്ഫിറ്റുകൾക്ക് സ്കോപ്പുണ്ടോ അതെല്ലാം ഹിന ആത്മവിശ്വാസത്തോടെ പരീക്ഷിച്ചു. പാന്റ് സ്യൂട്ട് മുതൽ ഫ്ലോർ ലെങ്ത് ഗൗൺ വരെ ‘തുടക്കക്കാരിയുടെ’ പതർച്ച ഇല്ലാതെ ക്യാരി ചെയ്താണ് ഹിന കൈയടി നേടിയത്.\nNedret Taciroglu couture gown\nറെഡ് കാർപറ്റിൽ ഒരുപടി മുന്നിലാണ് താനെന്ന് തെളിയിക്കുന്നതായിരുന്നു ഡയാനയുടെ ബെയ്ജ് ഗൗൺ ലുക്ക്. അലങ്കാരങ്ങളും ഫ്രില്ലുകളും നിറഞ്ഞ ഓഫ് ഷോൾഡർ ഗൗണിനൊപ്പം ഡാങ്കിൾ ഇയർറിങ്സും ഡാർക് ലിപ്സ്റ്റികും അറുപതുകളിലെ ഹെയർസ്റ്റൈലിനെ ഓർമിപ്പിക്കുന്ന ടെക്സ്റ്റേഡ് ബണ്ണും തിരഞ്ഞെടുത്തു.\nA post shared by Diana Penty (@dianapenty) on May 20, 2019 at 12:10am PDT\nAmit Aggarwal saree\nഡയാനയിലെ സൂപ്പർ മോഡലിന് ഒരേ സമയം വെസ്റ്റേൺ–ട്രെഡീഷനൽ ലുക്ക് നൽകി അമിത് അഗർവാളിന്റെ വൈറ്റ് സാരി ഗൗൺ. ഡീപ് നെക്‌ലൈൻ ബ്ലൗസും ബെൽറ്റും ഹൈ സ്ലിറ്റും സാരിക്ക് മോഡേൺ ടച്ച് നൽകിയപ്പോൾ ഹെവി പേൾ നെക്‌ലസും കമ്മലും ടോട്ടൽ ലുക്കിനെ ബാലൻസ് ചെയ്തു.\nAtelier Zuhara dress\nകണ്ണെടുക്കാൻ തോന്നില്ല– ഡയനായുടെ ബ്രൈറ്റ് യെലോ ഫെതർ ഗൗൺ ധരിച്ച ഫോട്ടോയ്ക്കു താഴെയുള്ള ഒരു കമന്റാണിത്. റെഡ്, പിങ്ക്, ബ്ലാക്ക് തുടങ്ങിയ പതിവു നിറങ്ങളിൽനിന്നു വ്യത്യസ്തമായി വൈബ്രന്റായ നിറമാണ് ഹൈലൈറ്റ്. മുഖവും ഹൈലൈറ്റ് ചെയ്യപ്പെടാൻ ബ്ലൂ ഐ മേക്കപ്പാണ് നൽകിയത്.\nBluemarine trench coat\nഫോട്ടോഷൂട്ടിനായി ധരിച്ച ഫ്ലോറൽ പ്രിന്റഡ് ലോങ് ട്രഞ്ച് കോട്ടാണ് ആരാധകർ ഏറ്റെടുത്ത മറ്റൊരു ഔട്ട്ഫിറ്റ്. കൂടെ നീ–ലെങ്ത് ബൂട്സും ഡയാനയ്ക്കേറെ പ്രിയപ്പെട്ട പോണിടെയിലും.\nAlin Le'Kal gown\nറെഡ് കാർപറ്റുകളിൽ മെറ്റാലിക് ഡ്രസുകൾ അധികമാരും പരീക്ഷിക്കാറില്ലെങ്കിലും ഹിനയുടെ ഡാർക് സിൽവർ മെറ്റാലിക് ഗൗൺ ആരാധകർ സ്വീകരിച്ചു. മെറ്റാലിക് വസ്ത്രങ്ങളോട് യോജിക്കുന്ന മിനിമൽ മേക്കപ്പും ജ്വല്ലറിയും– ചേരുവകളെല്ലാം കൃത്യം.\nZiad Nakad gown\nസിയദ് നകദിന്റെ എംബലിഷ്ഡ് ഗൗൺ ആയിരുന്നു ഹിനയുടെ മറ്റൊരു റെഡ് കാർപറ്റ് ഔട്ട്ഫിറ്റ്. കൂടെ ഇയർ റിങ്സ് മാത്രം.\nSahil Kochar pant suit\nഅഭിമുഖത്തിനെത്തിയത് പിങ്ക് പവർ സ്യൂട്ടിൽ. അതിലെ വൈറ്റ് ഫ്ലോറൽ പ്രിന്റുകൾ ഔട്ട്ഫിറ്റിനെ എലഗന്റും ട്രെൻഡിയുമാക്കി. ന്യൂഡ് മേക്കപ്പും കേളി ഹെയർകട്ടും ടോട്ടൽ ലുക്കിനെ മനോഹരമായി ബാലൻസ് ചെയ്തു.


യൂറോ നേടാനുറച്ച് ക്രിസ്റ്റ്യാനോ | Cristiano Ronaldo| Euro Cup 2016\nറയലിനുവേണ്ടി 11-ാം ചാമ്പ്യന്‍സ് ലീഗ് കിരീടം ഞങ്ങള് ഒത്തൊരുമയോടെ കളിച്ചു നേടി, യൂറോകപ്പ് പ്രതീക്ഷകള് പോര്‍ച്ചുഗല് നായകന് ക്രിസ്റ്റ്യാനോ റൊണാള്‍ഡോ പങ്കുവെയ്ക്കുന്നു...\nPublished: Jun 9, 2016, 09:27 AM IST\nവിസ്മയിപ്പിക്കുന്ന വേഗം, അസാമാന്യമായ ശക്തി, സെറ്റ്പീസുകളില് മാന്ത്രിക വൈദഗ്ധ്യം... ക്ലിനിക്കല് ഫിനിഷിങ്... ക്രിസ്റ്റ്യാനോ റൊണാള്‍ഡോയുടെ കളി കാണുന്നതുതന്നെ ആനന്ദകരമാണ്. വര്‍ത്തമാന കാലഘട്ടത്തിലെ മികച്ച രണ്ടു ഫുട്‌ബോളര്‍മാരിലൊരാളാണ് ക്രിസ്റ്റ്യാനോ. പോര്‍ച്ചുഗലിന്റെ നായകനായി CR7 ഒരിക്കല്‍ക്കൂടി യൂറോകപ്പിനെത്തുന്നു...\nചാമ്പ്യന്‍സ് ലീഗ് കിരീടവിജയത്തിന്റെ ചൂടാറുംമുമ്പാണ് നിങ്ങള് യൂറോകപ്പിനെത്തുന്നത് ?\nഅതെ, ഇതിനേക്കാള് നന്നായി തുടങ്ങാനാകില്ല. റയലിനുവേണ്ടി 11-ാം ചാമ്പ്യന്‍സ് ലീഗ് കിരീടത്തിനായി ഞങ്ങള് ഒത്തൊരുമയോടെ കളിച്ചു. 'ലാ അണ്‍ഡെസിമ' എന്നാണ് ആരാധകര് ഈ വിജയത്തെ വിശേഷിപ്പിക്കുന്നത്. അവര് ജയത്തില് സന്തുഷ്ടരാണ്, അതുകൊണ്ടുതന്നെ ഞങ്ങളും. ക്ലബ്ബ് ഫുട്‌ബോളില് യൂറോപ്പിലെ ഏറ്റവും പ്രധാനപ്പെട്ട കിരീടം റയലിന് 11-ാം തവണയും സ്വന്തമായി. കഴിഞ്ഞ മൂന്നുവര്‍ഷത്തിനിടെ രണ്ടുതവണ - ഈ കണക്കുകള് എല്ലാം വ്യക്തമാക്കുന്നു.\nപെനാല്‍ട്ടി ഷൂട്ടൗട്ടില് റയലിന് കിരീടമുറപ്പിച്ചത് നിങ്ങളെടുത്ത അവസാന കിക്കിലൂടെയാണ് ?\nഅതെ, അത് റയലിന്റെ വിജയഗോളായിരിക്കുമെന്ന് എനിക്ക് ഉറപ്പായിരുന്നു. അതുകൊണ്ടുതന്നെയാണ് അഞ്ചാം കിക്കെടുക്കാന് എന്നെ അനുവദിക്കണമെന്ന് കോച്ച് സിനദിന് സിദാനോട് ഞാന് ആവശ്യപ്പെട്ടത്. എല്ലാം കണക്കുകൂട്ടിയപോലെ സംഭവിച്ചു. അവര്‍ക്ക് നാലാം കിക്ക് പിഴച്ചു. കിരീടം ജയിക്കണമെങ്കില് എന്റെ കിക്ക് വലയില് കേറണമായിരുന്നു. അത് യാഥാര്‍ഥ്യമായി.\nയൂറോയില് നിങ്ങള്‍ക്ക് അത് ഗുണകരമാകുമോ ?\nഇത് വ്യത്യസ്തമായ ടൂര്‍ണമെന്റാണ്. ഇവിടെ ഞാന് എന്റെ സ്വന്തം രാജ്യമായ പോര്‍ച്ചുഗലിനുവേണ്ടിയാണ് മത്സരിക്കുന്നത്. ഫ്രാന്‍സില്, രാജ്യത്തെ പ്രതിനിധാനംചെയ്ത് യൂറോ പോരാട്ടത്തിനിറങ്ങുന്നത് തീര്‍ച്ചയായും അഭിമാനകരംതന്നെ.\nഐസ്ലന്‍ഡ്, ഓസ്ട്രിയ, ഹംഗറി എന്നിവര്‍ക്കൊപ്പം ഗ്രൂപ്പ് എഫിലാണ് പോര്‍ച്ചുഗല്. താരതമ്യേന അത്ര ശക്തമല്ലാത്ത ഗ്രൂപ്പ് എന്നാണ് നിരീക്ഷകര് ഇതിനെ വിലയിരുത്തുന്നത്, നിങ്ങളോ ?\nഅഭിപ്രായങ്ങള് പലതുണ്ടാകും. ഒരു അന്താരാഷ്ട്ര ടൂര്‍ണമെന്റില് 90 മിനിറ്റുനേരം ഓരോ ടീമും കഷ്ടപ്പെട്ട് കളിക്കുന്നത് ജയിക്കാന്‍തന്നെയാണ്. ഓസ്ട്രിയയും ഹംഗറിയും ശക്തമായ ടീമുകള്. കിരീടസാധ്യതയുള്ള ടീമുകളില് ചിലപ്പോള് ആ പേരുകള് ഉണ്ടാകില്ല. എന്നാല് പലരെയും അദ്ഭുതപ്പെടുത്താന് അവര്‍ക്ക് കഴിയും. യോഗ്യതാറൗണ്ടില് ഹോളണ്ട് പുറത്തായ ഗ്രൂപ്പില്‍നിന്നാണ് ഐസ്ലന്‍ഡിന്റെ വരവ് എന്നോര്‍ക്കണം. യോഗ്യതാറൗണ്ടില് അവര് ചെക്ക് റിപ്പബ്ലിക്കിനുപിന്നില് രണ്ടാമതായിരുന്നു, ഹോളണ്ട് നാലാമതും. ഐസ്ലന്‍ഡിന്റെ ശക്തിയെപ്പറ്റി ഇനിയും വിവരിക്കണോ\nനിങ്ങള് 2014 ലോകകപ്പിനെത്തിയതും ചാമ്പ്യന്‍സ് ലീഗിന്റെ പകിട്ടോടെയാണ്. ഗ്രൂപ്പ് ഘട്ടം കടക്കാന്‍പോലും പോര്‍ച്ചുഗലിന് കഴിഞ്ഞില്ല ?\nശരിയാണ്, അതില് ഞങ്ങള് നിരാശരായിരുന്നു. പരിക്കുകാരണം രണ്ടാം കളിയില് എനിക്ക് പുറത്തിരിക്കേണ്ടിവന്നു. അവസാനകളിയില് ഗ്രൗണ്ടിലിറങ്ങിയപ്പോഴും ഞാന് പൂര്‍ണ ആരോഗ്യവാനായിരുന്നില്ല. എന്നിട്ടും ഞങ്ങള് പരമാവധി ശ്രമിച്ചു. പക്ഷേ, അടുത്ത ഘട്ടത്തിലേക്ക് കടക്കാനായില്ല. അത് ഒരു ഒഴിവുകഴിവായി പറയുകയല്ല, ഞാന് പൊതുവെ ഒഴിവുകഴിവുകള് ഇഷ്ടപ്പെടുന്നയാളല്ല. ഞങ്ങള്‍ക്ക് മുന്നേറാനായില്ലെന്നത് സത്യം. അതെന്നെ വേദനിപ്പിക്കുന്നു. മനുഷ്യന് എന്ന നിലയില് എന്റെ അസ്വസ്ഥതകള് മറച്ചുവെക്കാനാകില്ല. തോല്‍വികളെല്ലാം എന്നെ അസ്വസ്ഥപ്പെടുത്തുന്നു. പക്ഷേ, മറ്റൊരു ടൂര്‍ണമെന്റില് മറ്റൊരുസമയത്ത് ജയിക്കാന് അവസരം കിട്ടും. ഞങ്ങള് എപ്പോഴും പ്രതീക്ഷയിലാണ്.\n2004-ല് നിങ്ങളുടെ ആദ്യ യൂറോ ടൂര്‍ണമെന്റില് പോര്‍ച്ചുഗല് ഫൈനലിലെത്തി. ഫൈനലിലെ തോല്‍വി ഇപ്പോഴും ഓര്‍ക്കുന്നുണ്ടോ ?\nആ തോല്‍വി ഇപ്പോഴും എന്നെ വേട്ടയാടുന്നു. സ്വന്തം രാജ്യത്ത് നടക്കുന്ന യൂറോ ടൂര്‍ണമെന്റില് ഫൈനല്‍വരെയെത്തുക എന്നത് വലിയൊരു അവസരവും നേട്ടവുമാണ്. ഫൈനല്‍പ്രവേശം ഞങ്ങളെ ആഹ്ലാദിപ്പിച്ചു. പക്ഷേ, കലാശക്കളിയില് ഗ്രീസ് ഞങ്ങളെ തറപറ്റിച്ചു. അവര് അവരുടെ പദ്ധതികള് കൃത്യമായി നടപ്പാക്കി, നന്നായി കളിച്ചു, ഞങ്ങളെ തോല്‍പ്പിച്ചു. രാജ്യം മുഴുവന് തരിച്ചിരുന്നു. എന്നാലും ഞങ്ങള്‍ക്ക് കളി തുടര്‍ന്നല്ലേ മതിയാകൂ.. .\nഫ്രാന്‍സില്, പോര്‍ച്ചുഗലിനെക്കൂടാതെ യൂറോകപ്പ് ജയിക്കാന് സാധ്യതയുള്ള രാജ്യങ്ങള് ?\nആതിഥേയര് എന്ന നിലയില് ഫ്രാന്‍സിന് നല്ല സാധ്യതയുണ്ട്. അവര് മുമ്പും -1998 ലോകകപ്പില്- അങ്ങനെ കിരീടം നേടിയിട്ടുണ്ട്.\nപിന്നെ, നിലവിലെ ലോകചാമ്പ്യന്മാരായ ജര്‍മനി. എല്ലാ പ്രധാനടൂര്‍ണമെന്റുകളിലും ജര്‍മനി ഫേവറിറ്റുകളായിരിക്കും. കഴിഞ്ഞരണ്ടു യൂറോകളിലും അവര് നന്നായി കളിച്ചു. 2008-ല് ഫൈനലിലും 2012-ല് സെമിയിലുമെത്തി. ഇക്കുറി നിശ്ചയിച്ചുറപ്പിച്ചാണ് അവര് വരുന്നത്.\nപിന്നെ, ഇറ്റലിയെ നിങ്ങള്‍ക്ക് എങ്ങനെ മറക്കാനാകും? പ്രമുഖ ടൂര്‍ണമെന്റുകളിലെല്ലാം ശക്തരുടെ കൂട്ടത്തില് അവരുണ്ടാകും. 2012-ലെ ഫൈനലിസ്റ്റുകളാണ് ഇറ്റലി. പിന്നെ സ്‌പെയിന്, വര്‍ഷങ്ങളായി ഞാന് കളിച്ചുകൊണ്ടിരിക്കുന്ന രാജ്യം. അവരുടെ കൈയിലാണ് യൂറോ കിരീടമുള്ളത്. തുടര്‍ച്ചയായി രണ്ടുതവണ കിരീടം നേടാന് അവര്‍ക്കായി. ഈ ടീമുകള്‍ക്കെല്ലാം കിരീടസാധ്യതയുണ്ടെന്നാണ് എന്റെ വിലയിരുത്തല്.\nഫിഫ റാങ്കിങ്ങില് ഏറ്റവും മുന്നിലുള്ള യൂറോപ്യന് രാജ്യമാണ് ബെല്‍ജിയം തീര്‍ച്ചയായും ബെല്‍ജിയവും മികച്ച സംഘംതന്നെ. അസാധാരണ കഴിവുള്ള യുവഫുട്‌ബോളര്‍മാരുടെ സംഘം. ലോകകപ്പില് അവര് ക്വാര്‍ട്ടറിലെത്തി. അതെ, പ്രമുഖരുടെ കൂട്ടത്തില് അവരുമുണ്ട്.\nയൂറോകപ്പില് ആദ്യമായി ഇക്കുറി 24 ടീമുകള് ?\nഅതെ, ടൂര്‍ണമെന്റ് വിസ്തൃതമായിക്കൊണ്ടിരിക്കുന്നു. വന്‍കിട ടൂര്‍ണമെന്റില് മാറ്റുരയ്ക്കാന് ശേഷിയുള്ള ധാരാളം ടീമുകള് യൂറോപ്പിലുണ്ട് എന്നതിന്റെ തെളിവുകൂടിയാണിത്.\nപ്രാഥമികഘട്ടത്തില് ഏറ്റുമുട്ടുന്ന ആറു ഗ്രൂപ്പുകളില് നാലില്‍നിന്ന് മൂന്നുടീമുകള് വീതം നോക്കൗട്ടിലേക്ക് കടക്കും ?\nടൂര്‍ണമെന്റിന്റെ ഫോര്‍മാറ്റ് അങ്ങനെയാണ്. 32 ടീമുകളെ ഉള്‍പ്പെടുത്തുന്നതിനുമുമ്പ് ലോകകപ്പിന്റെ ഘടനയും അങ്ങനെയായിരുന്നെന്ന് ഞാന് ഓര്‍ക്കുന്നു. അതില് വിശേഷിച്ചൊന്നുമില്ല. ലോകകപ്പ് ജയിക്കണമെങ്കില് ഏഴുകളികളിലും ഏറ്റവും മികച്ച കളിതന്നെ പുറത്തെടുക്കണം. ഇപ്പോള് യൂറോയിലും അങ്ങനെയായി എന്നുമാത്രം. കപ്പ് നേടണമെങ്കില് ഏഴുകളികളിലും നിങ്ങള് ഒന്നാമതായിരിക്കണം.


കിഫ്‌ബി: ചോദ്യോത്തരങ്ങൾ (16) – Janashakthi Online\nകിഫ്‌ബി: ചോദ്യോത്തരങ്ങൾ (16)\nകിഫ്‌ബി പദ്ധതികൾക്ക് കൺസൾട്ടൻസി എജൻസികളുടെ സേവനം അനിവാര്യമാക്കുന്ന സാഹചര്യം വിശദീകരിച്ച് ദേശാഭിമാനി പത്രത്തിൽ ‘എന്തുകൊണ്ട് കൺസൾട്ടൻസികൾ?‘ എന്നൊരു ലേഖനം ധനമന്ത്രി എഴുതിയിരുന്നത് കണ്ടിരിക്കുമല്ലോ. താങ്കളുടെ പ്രതികരണം?\nലേഖനം വായിച്ചിരുന്നു. കൺസൾട്ടൻസികളെ ആശ്രയിക്കുന്നതിന് ധനമന്ത്രി അക്കമിട്ട് നിരത്തിയ കാരണങ്ങൾ പരിശോധിക്കാം. ഒന്ന്, കിഫ്‌ബി വലിയ മുതൽമുടക്കുള്ള നിർമാണപദ്ധതികളാണ് നടപ്പാക്കുന്നത്; അവയുടെ രൂപരേഖയും എസ്റ്റിമേറ്റും തയ്യാറാക്കാനും പദ്ധതി യഥാസമയം പൂർത്തിയാക്കാനും “ഇന്നുള്ള ഉദ്യോഗസ്ഥ സംവിധാനം പോരാ.” രണ്ട്, വൻകിട പദ്ധതികൾക്ക് പ്രത്യേകവായ്പയ്ക്ക് അപേക്ഷിക്കുമ്പോൾ ധനകാര്യസ്ഥാപനങ്ങൾക്കു സമർപ്പിക്കേണ്ട “വിശദമായ രൂപരേഖ തയ്യാറാക്കാൻ പ്രാവീണ്യം ഇത്തരം കൺസൾട്ടൻസി ഏജൻസികൾക്ക് ഉണ്ട്.” മൂന്ന്, കേന്ദ്രസർക്കാർ പോലും പദ്ധതി രൂപരേഖ തയ്യാറാക്കാൻ കൺസൾട്ടൻസികളെ നിയോഗിക്കുന്നു. നാല്, ലോകബാങ്ക് പദ്ധതികളുടെ രൂപരേഖയും കൺസൾട്ടൻസികളുടേതാണ്. അഞ്ച്, യുഡിഎഫ് ഭരണകാലത്തും കൺസൾട്ടൻസികളാണ് പദ്ധതി രൂപരേഖ തയ്യാറാക്കിയിരുന്നത്.\nധനമന്ത്രി ഊന്നുന്ന അഞ്ചു കാരണങ്ങളിൽ ആദ്യത്തെ രണ്ടെണ്ണം മാത്രമാണ് പരിശോധനാർഹമായിട്ടുള്ളത്. ശേഷം മൂന്നും പ്രത്യക്ഷത്തിൽ തന്നെ തീർത്തും ദുർബലമാണ്. ലോകബാങ്കോ കേന്ദ്രസർക്കാരോ കഴിഞ്ഞ സംസ്ഥാന സർക്കാരോ പദ്ധതി രൂപരേഖ തയ്യാറാക്കുന്നതിന് കൺസൾട്ടൻസികളെ നിയോഗിക്കുന്നു അല്ലെങ്കിൽ നിയോഗിച്ചിരുന്നു എന്നതുകൊണ്ട് ഈ സർക്കാരും അതു ചെയ്യുന്നു എന്ന് പറയുന്നതിൽ എന്തു യുക്തിയാണുള്ളത്?\nപദ്ധതി രൂപരേഖ, എസ്റ്റിമേറ്റ്, വായ്പാ അപേക്ഷ എന്നിവ തയ്യാറാക്കുവാനും പദ്ധതികൾ സമയബന്ധിതമായി തീർക്കുവാനും “ഇന്നുള്ള ഉദ്യോഗസ്ഥ സംവിധാനം പോരാ “ എന്നതുകൊണ്ട് ധനമന്ത്രി ഉദ്ദേശിക്കുന്നത് ഉദ്യോഗസ്ഥരുടെ എണ്ണം മതിയാവില്ല എന്നായിരിക്കുമോ? അതോ അവർക്ക് അതിനുള്ള കഴിവില്ലെന്നാവുമോ? ധനമന്ത്രിയുടെ തുടർവിശദീകരണം ഇങ്ങനെ: “കൂടുതൽ ആളുകളെ സർക്കാരിലെടുത്ത് അവരെയൊക്കെ പരിശീലിപ്പിച്ച് ഈ പ്രോജക്ടുകൾ തയ്യാറാക്കാൻ തീരുമാനിച്ചാൽ അവയൊന്നും അടുത്ത കാലത്തൊന്നും നടപ്പാവാൻ പോകുന്നില്ല.”\nഭരണകക്ഷികളും കരാറുകാരും ഉദ്യോഗസ്ഥരും ഒന്നുചേരുന്ന അഴിമതിയുടെ ബലതന്ത്രമാണ് പലപ്പോഴും പദ്ധതികളുടെ നിർമാണവേഗതയും ഗുണനിലവാരവും നിർണയിക്കുന്നത് എന്നത് ധനമന്ത്രി അറിയാതിരിക്കാൻ വഴിയില്ല. അതിരിക്കട്ടെ. നിർമാണപദ്ധതികളുടെ രൂപരേഖയും എസ്റ്റിമേറ്റും തയ്യാറാക്കുന്നത് ഉദ്യോഗസ്ഥരുടെ പതിവുജോലിയല്ലേ? സംസ്ഥാനത്തിന്റെ റവന്യു ചെലവിന്റെ വലിയൊരു ഭാഗം ഉദ്യോഗസ്ഥരുടെ ശമ്പളത്തിനാണ് എന്നിരിക്കെ അവരുടെ സേവനം കഴിയുന്നത്ര ഉപയോഗിക്കുകയല്ലേ വേണ്ടത്?\nപദ്ധതികളുടെ വലിപ്പവും എണ്ണക്കൂടുതലും കാരണം കൂടുതൽ ഉദ്യോഗസ്ഥർ ആവശ്യമെങ്കിൽ നിശ്ചിത കാലയളവിലേക്കു പ്രത്യേക വേതനം നിശ്ചയിച്ച് അവരെ നിയമിക്കുന്നതിന് തടസ്സമെന്ത്? പുതിയ തൊഴിലവസരങ്ങൾ സൃഷ്‌ടിക്കുന്നതും കിഫ്ബിയുടേത് പോലുള്ള വലിയ മുതൽമുടക്കിന്റെ ലക്ഷ്യമാവേണ്ടതുണ്ട്. സർക്കാർ വളരെയധികം പണം ചെലവഴിച്ച് സ്ഥാപിക്കുകയും നടത്തുകയും ചെയ്യുന്ന സാങ്കേതികവിദ്യാഭ്യാസ സ്ഥാപനങ്ങളിൽ പഠനം പൂർത്തിയാക്കിയ ഒട്ടേറെപ്പേർ ഇന്ന് തൊഴിൽരഹിതരാണ്. പലരും തങ്ങളുടെ വിദ്യാഭ്യാസ പശ്ചാത്തലവുമായി പൊരുത്തമില്ലാത്ത തൊഴിലുകളിൽ ഏർപ്പെട്ടിരിക്കുന്നു. കിഫ്‌ബി വഴി കിട്ടുമായിരുന്ന പ്രായോഗിക പരിശീലനം തുടർന്നുള്ള തൊഴിൽതേടലിൽ അവരെ സഹായിച്ചേനെ.\nവിശദമായ പദ്ധതി രൂപരേഖ തയ്യാറാക്കാനുള്ള പ്രാവീണ്യം കൺസൾട്ടൻസികൾക്കാണ് ഉള്ളത് എന്ന് പറയുക വഴി ധനമന്ത്രി സാങ്കേതിക-മാനേജ്മെന്റ് വൈദഗ്ധ്യത്തെ നിഗൂഢവൽക്കരിക്കുകയാണ് ചെയ്യുന്നത്. അസാധാരണമാംവിധം ഉയർന്ന വൈദഗ്ധ്യം ആവശ്യപ്പെടുന്നവയല്ല കിഫ്ബിയുടെ നിർമാണപദ്ധതികൾ. കൺസൾട്ടൻസികൾ തയ്യാറാക്കിയ രൂപരേഖകൾ ഇത് വ്യക്തമാക്കുന്നുണ്ട്. നിലവിലുള്ള ഉദ്യോഗസ്ഥർക്കും നമ്മുടെ സാങ്കേതിക വിദ്യാഭ്യാസ സ്ഥാപനങ്ങളിലെ അധ്യാപകരും വിദ്യാർത്ഥികളും അടങ്ങുന്ന ചെറുസംഘ ങ്ങൾക്കും തയ്യാറാക്കാൻ കഴിയുന്നവയാണ് ഇത്തരം രൂപരേഖകൾ. അവരെ കൂട്ടായി ഈ പണി ഏല്പിക്കുന്നതിനു പകരം കൺസൾട്ടൻസികളെ നിയോഗിച്ച് പണം പുറത്തേക്ക് ഒഴുക്കുന്നത് എന്തിനാണ്?\nനഷ്ടാവസരവില (ഓപ്പർച്യുണിറ്റി കോസ്റ്റ്) എന്ന സമ്പദ്ശാസ്ത്ര സങ്കല്പത്തെക്കുറിച്ചു ചിന്തിക്കാൻ ഇത് പ്രേരിപ്പിക്കുന്നു. ഒന്ന് തിരഞ്ഞെടുക്കുമ്പോൾ മറ്റൊന്ന് ഒഴിവാക്കേണ്ടിവരുന്നതു മൂലമുള്ള നഷ്ടമാണ് നഷ്ടാവസരവില. സംസ്ഥാനത്തു 170-ലേറെ എൻജിനീയറിങ് കോളേജുകളും 70-നു മേൽ പോളിടെക്നിക്കുകളും അസംഖ്യം ഐടിഐകളുമുണ്ട്. കിഫ്‌ബി അധികൃതർ ഭാവനാശേഷിയോടെ അദ്ധ്വാനാസൂത്രണം നടത്തിയിരുന്നുവെങ്കിൽ നിർമാണപ്രവർത്തികളിൽ ഈ സ്ഥാപനങ്ങളെ കണ്ണിചേർക്കാമായിരുന്നു. പുതിയ മുതൽമുടക്കില്ലാതെ സംസ്ഥാനത്തു ഒട്ടാകെയുള്ള സാങ്കേതിക വിദ്യാർത്ഥികളുടെ നൈപുണ്യവികസനത്തിനുള്ള ഒരു ബൃഹത്പദ്ധതി ആയേനെ അത്. നിലവിലുള്ള വികേന്ദ്രീകൃത അധികാരസംവിധാനം ഇത്തരമൊരു അദ്ധ്വാനാസൂത്രണത്തിനു അനുയോജ്യമാണുതാനും. തുടർന്നുള്ള പദ്ധതി നടത്തിപ്പിലെങ്കിലും ഈയൊരു സാധ്യത സർക്കാർ പരിഗണിക്കുന്നത് നന്നാവും.\nപൊതുമേഖലാ കൺസൾട്ടൻസികളുടെ സേവനം വേണ്ടവിധം പ്രയോജനപ്പെടുത്തിയില്ല എന്നതാണ് നഷ്ടാവസരവിലയുടെ മറ്റൊരു ഘടകം. പദ്ധതി അവലോകനത്തിനായി സെന്റർ ഫോർ മാനേജ്മെന്റ് ഡെവലപ്മെന്റ് (സിഎംഡി) എന്ന കേരളസർക്കാർ സ്ഥാപനത്തിന് ഭാഗികമായ ചുമതല നൽകിയിരുന്നു. എന്നാൽ പദ്ധതി അവലോകനത്തിനായി കിഫ്‌ബി ആദ്യനാളുകളിൽ നേരിട്ടു നിയോഗിച്ച ടെറനസ് കൺസൾട്ടിങ് എന്ന സ്വകാര്യ സ്ഥാപനത്തിന് തന്നെ സിഎംഡി ഉപകരാർ നൽകുകയാണ് ചെയ്തത് (പതിനാലാം കേരള നിയമസഭ, പതിനാറാം സമ്മേളനം, നക്ഷത്രചിഹ്നമിട്ട ചോദ്യം നം. 482, ധനമന്ത്രിയുടെ മറുപടി 19.11.2019). കേരളാ സ്റ്റേറ്റ് ഇൻഡസ്ട്രിയൽ എന്റർപ്രൈസസ് (കെഎസ്‌ഐഇ), കേരളാ ഇൻഡസ്ട്രിയൽ ആൻഡ് ടെക്നിക്കൽ കൺസൾട്ടൻസി ഓർഗനൈസേഷൻ (കിറ്റ്കോ) തുടങ്ങിയ സ്ഥാപനങ്ങളുടെ സേവനവും പരിമിതമായേ സ്വീകരിച്ചിട്ടുള്ളു (പതിനാലാം കേരള നിയമസഭ, പതിനാലാം സമ്മേളനം, നക്ഷത്രചിഹ്നമിടാത്ത ചോദ്യം നം. 398, ധനമന്ത്രിയുടെ മറുപടിയും അനുബന്ധരേഖയും, 29.01.2019).\n“പ്രാവീണ്യമുള്ള കൺസൾട്ടൻസി ഏജൻസികൾ” എന്ന സർക്കാർ നിർവചനത്തിൽ സ്വകാര്യ സ്ഥാപനങ്ങൾ മാത്രമേ ഉൾപ്പെടുകയുള്ളോ? കിറ്റ്‌കോ പോലുള്ള പൊതുമേഖലാ കൺസൾട്ടൻസികൾക്ക് പ്രാവീണ്യമില്ലെന്നോ? 1972ൽ കേരള സർക്കാർ, ഇൻഡസ്ട്രിയൽ ഡെവലപ്മെന്റ് ബാങ്ക് ഓഫ്ഇന്ത്യ (ഐഡിബിഐ), ദേശസാൽകൃത ബാങ്കുകൾ എന്നിവ മുൻകയ്യെടുത്തു സ്ഥാപിച്ച കിറ്റ്‌കോ ഇതിനകം 3500-ലേറെ പദ്ധതികൾക്ക് രൂപരേഖ തയ്യാറാക്കിയിട്ടുണ്ട്; 1000-ലേറെ പദ്ധതികൾ നടപ്പാക്കിയിട്ടുണ്ട്. ഒട്ടുമുക്കാലും കിഫ്‌ബി പദ്ധതികളെ അപേക്ഷിച്ചു പതിന്മടങ്ങു മുതൽമുടക്കുള്ളവയാണ് ഈ പദ്ധതികൾ .\nകിറ്റ്‌കോ ഭാഗികമായോ മുഴുവനായോ ഏറ്റെടുത്തു നടപ്പാക്കിയ ഏതാനും പദ്ധതി കൾ നോക്കാം:\n(ഒന്ന്) വിമാനത്താവളങ്ങൾ– ജിദ്ദ; ക്വാൺ അലാറം, ഒമാൻ; ഇംഫാൽ; രാജമന്ത്രി; ബംഗളുരു; മംഗളൂരു; കൊച്ചി; കണ്ണൂർ.\n(രണ്ട്) തുറമുഖങ്ങൾ — കൊൽക്കത്ത; കാട്ടുപ്പള്ളി (ചെന്നൈ ); കൊച്ചി; വിഴിഞ്ഞം.\n(മൂന്ന്) റോഡുകളും പാലങ്ങളും — കൊച്ചി എയർപോർട്ട്-സീപോർട്ട് റോഡ്, സ്റ്റേഷൻകടവ് പാലം എന്നിവയടക്കം സംസ്ഥാനത്തെ ഒട്ടേറെ പശ്ചാത്തല സൗകര്യ പദ്ധതികൾ.\n(നാല്) വ്യവസായശാലകളും സമുച്ചയങ്ങളും — ഭാരത് ഇലക്ട്രോണിക്സ് ഡിഫൻസ് സിസ്റ്റംസ് ഇന്റിഗ്രേഷൻ കോംപ്ലെക്സ്, അനന്തപുരം (ആന്ധ്രപ്രദേശ്); ഹിന്ദുസ്ഥാൻ ഏയ്റോനോട്ടിക്സ് എയ്റോ എൻജിൻ റിസർച് ആൻഡ് ഡെവലപ്മെന്റ് സെന്റർ, ബംഗളുരു; കൊച്ചി സ്പെഷ്യൽ എക്സ്പോർട്ട് സോൺ,കാക്കനാട്; കേരളാ ഫീഡ്സ്,കരുനാഗപ്പള്ളി;കെഎംഎംഎൽ ടൈറ്റാനിയം സ്പോഞ്ച് പ്ലാന്റ്, ചവറ.\n(അഞ്ച്) കായികവിനോദവും വിനോദസഞ്ചാരവും — ഖാലാ ഗോൾഫ് കോഴ്സ്, ഒമാൻ; ഇന്റർനാഷണൽ മറൈൻ, കൊച്ചി; ഹോട്ടൽ ടീ കൗണ്ടി, മൂന്നാർ.\n(ആറ്) ആരോഗ്യരക്ഷ –മെഡിക്കൽ കോളേജുകൾ (ഇടുക്കി, കളമശ്ശേരി, മഞ്ചേരി, കാസർഗോഡ്); ആശുപത്രി,സീഷെൽസ് റിപ്പബ്ലിക്.\nഅരനൂറ്റാണ്ടോളം പ്രവർത്തനചരിത്രമുള്ള കിറ്റ്‌കോ പോലുള്ള ഒരു പൊതുമേഖലാ കൺസൾട്ടൻസിയെ അരികിലേക്കു മാറ്റിനിർത്തി ഇന്നലെ കിളിർത്ത സ്വകാര്യ സ്ഥാപനങ്ങളെ ചുമതല ഏല്പിക്കുവാൻ കിഫ്ബിയെ പ്രേരിപ്പിച്ചത് എന്തായിരിക്കും?\nരാജ കുടുംബത്തിൽ താൻ ആത്മഹത്യയുടെ വക്കിലായിരുന്നു വെന്നു മേഗൻ\nഭീകരവാദ വിരുദ്ധ നിയമത്തിന്റെ പ്രയോഗത്തിൽ നാലുവർഷത്തിൽ 72 ശതമാനം വർധന


കല്യാണ ഉണ്ണികളായ 10 താരങ്ങള് | 10 Characters you will see at every Indian wedding - Malayalam Filmibeat\n| Published: Wednesday, April 23, 2014, 16:27 [IST]\nകല്യാണ ഉണ്ണികള് എന്നത് ഒരു മലയാളം സിനിമയുടെ പേരാണ്. കല്യാണം ഉണ്ണാനെത്തുന്ന ഉണ്ണികള് എന്നോ മറ്റോ ആകാം സംവിധായകന് വിചാരിച്ച അര്‍ഥം. സിനിമയില് മാത്രമല്ല, യഥാര്‍ഥ ജീവിതത്തിലും ഏത് കല്യാണ വീടുകളില് പോയാലും കാണാവുന്ന ചിലരുണ്ട്. വളരെ പരിചിതമായ ചില മുഖങ്ങള്.\nഇവരെ നമ്മള് എവിടെയോ കണ്ടിട്ടുണ്ടല്ലോ എന്ന് വിചാരിച്ചിരുക്കുമ്പോഴാകും പ്രിയപ്പെട്ട ഏതെങ്കിലും സിനിമാ രംഗങ്ങള് ഓര്‍മ വരിക. അല്ലെങ്കില് സിനിമാ താരങ്ങളുടെ മുഖം. ഇവരുടെ സാന്നിധ്യമില്ലാതെ വിവാഹം പൂര്‍ത്തിയാകില്ല എന്ന് പറഞ്ഞാലും തെറ്റാവില്ല.\nവിവാഹത്തിന്റെ പൂര്‍ണതയ്ക്ക് ഒഴിച്ചൂകൂടാനാകാത്ത ഈ കല്യാണ ഉണ്ണികളെ നോക്കൂ.\nസംശയമൊന്നും വേണ്ട, വരന്റെ കൂട്ടുകാരായിരിക്കും ഇവര്. വരനെ ഡ്രസ് ചെയ്യിക്കുന്നത് മുതല് മുഹൂര്‍ത്തത്തിന് താലി എടുത്തു കൊടുക്കുന്നത് വരെ ഇവരുടെ കാര്‍മികത്വത്തിലായിരിക്കും. കല്യാണ ദിവസം ഇവര് ഒപ്പിച്ചുകൂട്ടുന്ന കുസൃതികളില് പരാതിപ്പെട്ടിട്ട് കാര്യമില്ല.\nഏത് കല്യാണ വീട്ടിലുമുണ്ടാകും ആഘോഷങ്ങളോട് മുഖം തിരിച്ചു നില്‍ക്കുന്ന ഒരു ബന്ധു. എന്ത് പറഞ്ഞാലും ദേഷ്യം, ചിരിക്കില്ല. എപ്പോഴും ഭയങ്കര ഗൗരവം. പിടിച്ചുവലിച്ച് ഫോട്ടോയ്ക്ക് പോസ് ചെയ്യിച്ചാല് പോലും ഇവര് നേരെയാകില്ല. സിനിമയില് മാത്രമല്ല, നിത്യജീവിതത്തിലും കാണാം ഇത്തരക്കാരെ.\nകല്യാണമെന്നാല് വെള്ളമടിക്കാന് വേണ്ടിയുള്ളതാണ് എന്നതാണ് ഇത്തരക്കാരുടെ ധാരണ. വെള്ളമടിച്ച് ബഹളം വെക്കുക, ബാറില് നിന്ന് വീട്ടിലേക്കും വീട്ടില് നിന്ന് ബാറിലേക്കും ഷട്ടിലടിക്കുക എന്നിവയാണ് ഇവരുടെ ഹോബി.\nസിനിമയിലാണെങ്കില് ഈ സീന് സണ്ണി ഡിയോളിന്റെ കയ്യില് ഭദ്രമാണ്. മലയാളത്തിലാണെങ്കില് കുഞ്ചാക്കോ ബോബന്, ദിലീപ് എന്നിവരാണ് ഇതിന്റെ സ്‌പെഷലിസ്റ്റുകള്. സിനിമയില് മാത്രമല്ല, യഥാര്‍ഥ ജീവിതത്തിലും കല്യാണത്തിന് മോടി കൂട്ടാന് പാട്ടും ഡാന്‍സും കൂടിയേ തീരൂ.\nഗ്രാമങ്ങളിലെ വിവാഹമാണെങ്കില്, ഒരു ഗോവിന്ദ നമ്പര് പ്രതീക്ഷിക്കാം. ഓരോ നാട്ടിലും ഉണ്ടാകും ഓരോ ലോക്കല് ഗോവിന്ദ. ഇയാളായിരിക്കും കല്യാണം കൊഴുപ്പിക്കുന്ന ഡിസ്‌കോ ഡാന്‍സര്\nവധുവിനെ പോലെ അല്ലെങ്കില് അതിനെക്കാളും ശ്രദ്ധ കിട്ടുന്ന ഒരു കൂട്ടുകാരി കൂട്ടത്തിലുണ്ടോ, എന്നാല് ഉറപ്പിക്കാം ഈ സിനിമയിലെ നായിക ഈ കൂട്ടുകാരിയാണ്. സിനിമയില് മാത്രമല്ല ജീവിതത്തിലും ഈ സൈസ് കൂട്ടുകാരികള് കുറെയുണ്ട്.\nകല്യാണത്തിന് കാണുന്ന എല്‌ലാവരെയും വിവാഹം കഴിപ്പിച്ചാല് മാത്രം സമാധാനം കിട്ടുന്ന ചില അമ്മായിമാരുണ്ട്. എന്താ മോനേ / മോളേ കല്യാണമൊന്നും ആയില്ലേ എന്ന ചോദ്യം ഇവരുടെ നാക്കിന് തുമ്പത്ത് എപ്പോഴും റെഡിയാണ്.\nഒരു പരാതിയെങ്കിലും കേള്‍ക്കാത്ത കല്യാണമുണ്ടോ. ഒരു കുറ്റവും പറയാനില്ലെങ്കില് പായസത്തില് ഉപ്പ് പോര എന്നെങ്കിലും പറഞ്ഞാല് മാത്രം സമാധാനമാകുന്ന ചിലരുണ്ട്. ചെക്കന്റെ വീട്ടുകാരെ വേണ്ട പോലെ ഗൗനിച്ചില്ല, പെണ്ണിന് നിറം പോര, സ്വര്‍ണം തീരെ കുറഞ്ഞുപോയി എന്നിവയാണ് സ്ഥിരം നമ്പറുകളില് ചിലത്.\nഎല്ലാവരോടും ചിരിച്ചുകൊണ്ട് നില്‍ക്കുന്ന കുലീനയായ സ്ത്രീയെ നോക്കൂ, വധുവിന്റെ അമ്മയായിരിക്കും അത്. മകളെ പിരിയുന്ന വിഷമം ഉള്ളിലുണ്ടെങ്കിലും നോണ് സ്‌റ്റോപ് ചിരിയാണ് അമ്മമാര്‍ക്ക് പഥ്യം.\nഅതിഥികളെ ശ്രദ്ധിക്കാനും കാര്യങ്ങള് ചെയ്തുകൊടുക്കാനുമായി ഉത്തരവാദിത്തപ്പെട്ട ഒരാള് എപ്പോഴും കൂടെയുണ്ടാകും. സാധാരണ ചെക്കന്റെ അമ്മാവനാണ് ഇത്തരം കാര്യങ്ങള്‍ക്ക് മേല്‍നോട്ടം നല്‍കുക.\nRead more about: bollywood wedding cinema dileep govinda ബോളിവുഡ് സിനിമ വിവാഹം ദിലീപ് ഗോവിന്ദ\n10 Characters you will see at every Indian wedding\nStory first published: Wednesday, April 23, 2014, 16:27 [IST]


hadiya | രണ്ടര വര്‍ഷത്തോളം നിയമപോരാട്ടം നടത്തേണ്ടി വന്നതിൽ വലിയ നഷ്ടമാണ് സംഭവിച്ചത്... ആ നഷ്ടം നികത്തേണ്ടത് എന്റെ മാതാപിതാക്കളല്ല; സംസ്ഥാന സർക്കാർ തന്നെയാണ്... - Malayalivartha.com Widgets Magazine\nരണ്ടര വര്‍ഷത്തോളം നിയമപോരാട്ടം നടത്തേണ്ടി വന്നതിൽ വലിയ നഷ്ടമാണ് സംഭവിച്ചത്... ആ നഷ്ടം നികത്തേണ്ടത് എന്റെ മാതാപിതാക്കളല്ല; സംസ്ഥാന സർക്കാർ തന്നെയാണ്...\n13 MARCH 2018 02:24 PM IST\nമുസ്ലിമായി മതം മാറിയുള്ള വിവാഹവും ഭര്‍ത്താവിനോടൊപ്പം ജീവിക്കാനും സുപ്രീംകോടതി വിധിച്ചതിന് പിന്നാലെ താന് മാതാപിതാക്കളോട് നഷ്ടപരിഹാരം ചോദിച്ചെന്ന തരത്തില് വന്ന മാധ്യമ റിപ്പോര്‍ട്ടുകളോടാണ് ഹാദിയ പ്രതികരിച്ചത്. രണ്ടര വര്‍ഷത്തോളം നിയമപോരാട്ടം നടത്തേണ്ടി വന്നതിനാല് വലിയ നഷ്ടമാണ് ഉണ്ടായത്. അതിന് സംസ്ഥാന സര്‍ക്കാര് നഷ്ടപരിഹാരം നല്‍കണം.\nതാന് മാതാപിതാക്കളോട് നഷ്ടപരിഹാരം ചോദിച്ചെന്ന രീതിയില് ചില വാര്‍ത്തകള് കണ്ടിരുന്നു. ഇത് തെറ്റാണ്. താന് ചോദിച്ചത് സര്‍ക്കാരിനോടാണെന്നും പറഞ്ഞു. മാതാപിതാക്കള്‍ക്കൊപ്പമുള്ള ജീവിതം ഭയാനകമായിരുന്നു. വ്യക്തമായി പറഞ്ഞാല് വീട്ടു തടങ്കലില് തന്നെ. ജീവിതത്തിലെ വിലപ്പെട്ട രണ്ടു വര്‍ഷമാണ് നഷ്ടമായത്. എന്നെ ഉപദ്രവിക്കണമെന്ന് മാതാപിതാക്കള് ഒരിക്കലും ആഗ്രഹിക്കുമെന്ന് വിചാരിക്കുന്നില്ല. എന്നാല് അവര് ചില ദേശവിരുദ്ധ ശക്തികളുടെ സ്വാധീനത്തില് ആയിരുന്നു.\nഈ ദേശവിരുദ്ധ ശക്തികള് മാതാപിതാക്കളെ രാഷ്ട്രീയ നേട്ടത്തിന് ഉപയോഗപ്പെടുത്തുകയായിരുന്നു. ദേശവിരുദ്ധ ശക്തികള് ആരെന്ന് വ്യക്തമായി പറയാന് ഹാദിയ തയ്യാറായില്ല. തന്നെ മുസ്ളീമായി അംഗീകരിക്കുന്നത് വരെ മാതാപിതാക്കളെ കാണാന് പോകില്ലെന്നും അവര്‍ക്ക് ഇക്കാര്യം അംഗീകരിക്കാന് അല്‍പ്പം കൂടി സമയം ആവശ്യമാണെന്നും ഹാദിയ പറഞ്ഞു.\nസംഭവങ്ങളുമായി പൊരുത്തപ്പെടാന് മാതാപിതാക്കള്‍ക്ക് സമയം ആവശ്യമാണെന്നും പറഞ്ഞു. മാര്‍ച്ച് 8 നായിരുന്നു ഭര്‍ത്താവ് ഷഫീന് ജഹാനുമായുള്ള വിവാഹം സുപ്രീംകോടതി ശരിവെച്ചത്.


വീട്ടില് സ്വര്‍ണ്ണം വച്ചിട്ടെന്തിന്....\nനമ്മുടെ നാടിന്റെ പുരോഗതിയാകേണ്ട അജണ്ട മുന്നില് കിടന്നിട്ടാണ് പ്രവാസി നിക്ഷേപകരെ തേടി കോടികള് ചിലവാക്കി കേരളമന്ത്രിമാരും പരിവാരങ്ങളും ധൂര്‍ത്തടിക്കുന്നത്. വിദേശമലയാളികള് കഷ്ടപ്പെട്ട് ഉണ്ടാക്കിയ സമ്പാദ്യങ്ങളില് നിന്ന് വന് നിക്ഷേപങ്ങള് ഉണ്ടെങ്കില് തന്നെയും അതിനെ മാറ്റി മറിക്കുന്ന സ്വര്‍ണ്ണ ഖനിയുണ്ട് കേരളത്തില്.\nനമ്മുടെ കല്പ്പവൃക്ഷമായ തെങ്ങ് ഇന്‍ഡ്യയില് നിന്നും ഏറ്റവും കൂടുതലായി കേരളത്തില് ഉണ്ടായിട്ടും അതിനെ മുതലാക്കാത്തതാണ് കേരളത്തിന്റെ തീരാശാപം. നരച്ച താടിയും ജട പിടിച്ച മുടിയുമായി കട്ടന് ചായ കുടിച്ചും ബീഡി പുകച്ചും നോക്കു കൂലിക്കു വേണ്ടി തോറ്റ വിപ്ലവങ്ങളുടെ കണക്കുകൂട്ടലുകള് ഒരു വശത്ത്. സോളാര് പാനലും സ്ത്രീവിഷയങ്ങളുമായി കോടികള് കത്തിച്ചു കളഞ്ഞ വെള്ള ഖദര്‍ധാരികള് മറുവശത്ത്. ഇവര് ഇങ്ങനെ അടിപിടി കൂടി സമയം കളയുമ്പോള് നമ്മുടെ തെങ്ങിന്റെ വില നമ്മള് മനസിലാക്കേണ്ടത് ഇന്‍ഡോനേഷ്യ, ഫിലിപ്പെന്‍സ്, തായ് ലന്റ് ശ്രീലങ്ക, മലേഷ്യ, വിയറ്റ്നാം മുതലായ രാജ്യങ്ങള് കേരോത്പന്നങ്ങള് കൊണ്ട് കോടികളുടെ കയറ്റു മതി ചെയ്ത് ആ രാജ്യത്തെ രക്ഷിച്ചു നിറുത്തുന്നു. വര്‍ഷങ്ങളായി പരീക്ഷണം നടത്താതെ തെങ്ങിന്റെ നീരയെ കള്ളായി വ്യാഖ്യാനിച്ച് തെറ്റിദ്ധാരണ ഉണ്ടാക്കി ഖദര്‍ധാരികള് ജനമനസ്സുകളില് ഇടം പിടിച്ചിട്ടുണ്ട്. നീര പുളിപ്പിച്ച് ഉണ്ടാക്കുന്ന ഉല്പ്പന്നമാണ് കള്ള്. പാല് പുളിച്ച് തൈര് ഉണ്ടാകുന്നതുപോലെ നീരയില് മദ്യത്തിന്റെ അംശം പോലുമില്ലെന്ന് ലോക രാഷ്ട്രങ്ങള് കണ്ടു പിടിച്ചിട്ടുണ്ട്. മനുഷ്യന്റെ ആരോഗ്യത്തിനു ഗുണപ്രദമായ ഒട്ടേറെ പോഷകഘടകങ്ങള് നീരയിലുണ്ട്. കൂടാതെ അമിനോ ആസിഡുകള്, വിറ്റാമിനുകള്, കാല്‍സ്യം , അയേണ്, പെട്ടാസ്യം, സോഡിയം ഇവയെല്ലാം നീരയില് അതിസമ്പന്നമാണ്. കേര ശര്‍ക്കര, പഞ്ചസാര, സിറപ്പ്, വിനാഗിരി, വൈന് കട് ലറ്റ്, ജ്യൂസ് തുടങ്ങി കണ്ടു പിടിക്കാത്ത പല ഉല്പ്പന്നങ്ങളും നീരയില് ഉള്‍പ്പെടൂന്നുണ്ട്.\nപലപ്പോഴും തേങ്ങയിടാന് ആളെ കിട്ടാതെ വേരോടെ വെട്ടി മാറ്റുന്ന അവസ്ഥയാണിപ്പോള് കേരളത്തില് നില നില്‍ക്കുന്നത്. ഈ കല്പ്പവൃക്ഷത്തിന്റെ തായ് വേര് വെട്ടാതെ വ്യവസായികാടിസ്ഥാനത്തില് ഒരു തെങ്ങില് നിന്ന് പ്രതിമാസം ഉടമസ്ഥന് ആയിരം രൂപയ്ക്കു മേല് ലഭിക്കുമെന്ന കണ്ടു പിടുത്തങ്ങള് കേരളത്തില് തെളിഞ്ഞു കിടപ്പുണ്ട്. ട്രാവന്‍കൂര് മേഖലയില് റബ്ബര് കര്‍ഷകനു കിട്ടുന്ന നൂറിരട്ടി പൊന്നിന് വിലയാണ് കേരളത്തിനു ലഭിക്കേണ്ടിയിരുന്നത്. ലക്ഷക്കണക്കിനു തൊഴിലവസരങ്ങളും ലഭിക്കും. കോലാര് സ്വര്‍ണ്ണ ഖനിയേക്കാള് സര്‍ക്കാര് ഖജനാവ് നിറയ്ക്കാന് കഴിയുന്ന നീരക്ക് ദൈവത്തിന്റെ സ്വന്തം നാട്ടിലെ സാമ്പത്തികാവസ്ഥ മാറ്റിമറിക്കാന് കഴിയും. കേര ഉല്പ്പന്നമായ നീരയെ കുറിച്ച് ചര്‍ച്ചകളും സെമിനാറുകളും ടി വി ചാനലുകളില് നേര്‍ക്കാഴ്ചയായി എന്തു കൊണ്ട് സംഘടിപ്പിക്കുന്നില്ല?\nഅമേരിക്ക കാനഡ ജപ്പാന് തുടങ്ങിയ രാജ്യങ്ങളിലേക്ക് നമ്മുടെ അയല് രാജ്യമായ ശ്രീലങ്ക നിര കയറ്റുമതി ചെയ്ത് ഇന്‍ഡ്യയെ പോലും വിറപ്പിക്കുന്നുണ്ട്. ശ്രീലങ്കയില് നീര കൊണ്ട് അവര് ഉണ്ടാക്കുന്ന ഉല്പ്പന്നങ്ങളും നാളികേരം ശര്‍ക്കര , പഞ്ചസാര, ബിസ്ക്കറ്റ് , ഐസ്ക്രീം, ഇരുനൂറില് പരം മിഠായികള്. ഇവയെല്ലാം കേരളത്തില് അറിഞ്ഞിരിക്കേണ്ടതാണ്.\nഈ രൂപത്തില് സ്വര്‍ഗം ആകേണ്ട കേരളം സ്വര്‍ണ വാതിലുകള് തുറന്ന് സൂര്യരശ്മികളുടെ വെള്ളീച്ചിറകുകളുമായി എത്തുന്ന ധനദേവതയെ വരവേല്‍ക്കുകയാണെങ്കില് കേരളത്തില് ഒരു ദേവാലയത്തിന്റെയും ആവശ്യമില്ല. കൂലിപ്പണിക്കാര്,കൊള്ളപ്പലിശക്കാര്,വിദ്യാഭ്യാസലോണ് നല്‍കുന്നവര്, ഡോക്ടര്,എഞ്ചിനീയര്,ഉന്നത വിദ്യാഭ്യാസ സ്ഥാപനങ്ങള്,ഇങ്ങനെ ആര്‍ക്കും എന്തിനും പണമുണ്ടാക്കാന് ഒരു കുറുക്കുവഴിയുടേയും ആവശ്യം കേരം തിങ്ങും കേരളത്തിനില്ല. വ്യവസായങ്ങള് ആരംഭിക്കാന് അയല് സംസ്ഥാനങ്ങളില് ഒന്നു പോയി നോക്കണം.അവര് നമ്മളെ രണ്ടു കയ്യും നീട്ടി സ്വീകരിക്കും.നേരെ മറിച്ച് നമ്മുടെ കേരളത്തിലോ?\nനമ്മുടെ രാഷ്ട്രീയ പാര്‍ട്ടികളും മത സംഘടനകളും ദേശ സ്നേഹത്തോടെ ഒരുമിച്ചു നിന്നാല് മാതൃകാവ്യവസായം ആരംഭിച്ച് ലക്ഷക്കണക്കിനു തൊഴില് നല്‍കുന്ന വാണിജ്യ വ്യവസായം കൊണ്ട് കേരളത്തിന് കോലാര് ഖനിയെ വെല്ലാന് സാധിക്കും. സൂപ്പര് സ്റ്റാര് മോഹന് ലാലിന്റെ പരസ്യ വാചകത്തിന് ഇവിടെ പ്രസക്തിയേറുന്നു .. വീട്ടില് സ്വര്‍ണ്ണം വച്ചിട്ടെന്തിന്......\nകടപ്പാട് - ജ്വാല മാസിക


മാതൃത്വത്തിന്റെ വിശ്വോത്തരഗായിക എന്നും പുകള്‍പെറ്റ കവയിത്രിയാണ് ബാലാമണിയമ്മ. സ്വയം പഠിച്ചും നിരീക്ഷിച്ചറിഞ്ഞും പരീക്ഷിച്ചുറപ്പിച്ചും സ്വന്തം വ്യക്തിത്വം രൂപപ്പെടുത്തിയ കലാകാരിയാണവര്. സ്ത്രീസ്വത്വ നിര്‍മ്മിതിയില് പൂര്‍വ്വരായ മറ്റൊരാള്‍ക്കും പൂകാനാകാത്ത ഔന്നത്യം പ്രാപിക്കാന് ബാലാമണിയമ്മയ്ക്കു കഴിഞ്ഞു. കവി എന്ന പൊതുവ്യക്തിത്വം ചാര്‍ത്തിക്കിട്ടിയ ആദ്യത്തെ മലയാളിവനിതയുമാണിവര്. പരിമിതമായ ഔപചാരികമായ വിദ്യാഭ്യാസം, വളരെ നേരത്തെ കൈവന്ന കുടുംബിനിയുടെ ഉത്തരവാദിത്വം, അപരിചിത ഭാഷ സംസാരിക്കുന്ന വിദൂരനഗരവാസം എന്നിങ്ങനെ അനേകം പ്രതിസന്ധികളെ അഭിമുഖീകരിക്കാന് നിയുക്തയായി കേരളത്തിലെ ഒരു യാഥാസ്ഥിതിക കുടുംബത്തില് പിറന്ന ഈ ഗ്രാമീണവനിത.\nപക്ഷേ, തന്നെ തുറിച്ചുനോക്കുന്ന പരിമിതിയേയും പരാധീനതയേയും കണ്ടുനടുങ്ങാനോ അവയ്ക്കുമുന്നില് കീഴടങ്ങാനോ അവയില്‍നിന്ന് ഓടി അകലാനോ ആ യുവതി ശ്രമിച്ചില്ല. അവയെ യാഥാര്‍ത്ഥ്യങ്ങളായി അംഗീകരിച്ച് അതിജീവിക്കേണ്ടതിന്റെ ആവശ്യകത മനസ്സിലാക്കി മുന്നോട്ടു പോകാന് തന്നെ അവര് തീരുമാനിച്ചുറച്ചു. സ്ത്രീസ്വത്വത്തില് അന്തര്‍ലീനമായ സഹജാവബോധവും അതിജീവനശേഷിയും പരമ്പരാപ്രാപ്തമായ സാംസ്‌കാരികാവബോധവുമാണ് അതിനവരെ സഹായിച്ചത്. അതിന്റെ ഫലമായി ബാലാമണിയമ്മ ഇരുപതാം നൂറ്റാണ്ടിലെ ഏറ്റവും സമുന്നതമായ സ്ത്രീവ്യക്തിത്വങ്ങളിലൊന്നിനുടമയായി; മലയാളത്തിലെ കവയിത്രികളുടെ കൂട്ടത്തില്‍നിന്ന് കവിയായി എണ്ണപ്പെട്ട ആദ്യത്തെ എഴുത്തുകാരിയുമായി.\nപി.കെ.പരമേശ്വരന് നായര് സ്മാരകഗ്രന്ഥാവലിയുടെ ആഭിമുഖ്യത്തില് ബാലാമണിയമ്മയുടെ കവിതകളെ കുറിച്ച് സംഘടിപ്പിച്ച ചര്‍ച്ചാസമ്മേളനത്തിലെ പ്രബന്ധങ്ങളാണ് ബാലാമണിയമ്മ പഠനങ്ങള് എന്ന കൃതിയില് സമാഹരിച്ചിരിക്കുന്നത്. ഡോ.അനില് വള്ളത്തോള്, ഡോ.സി.ഗണേഷ്, സുലോചന നാലപ്പാട്ട്, ഡോ.ആര്‍സു, ഡോ. പൂജപ്പുര കൃഷ്ണന് നായര്, ഡോ.സുവര്‍ണ്ണ നാലപ്പാട്ട്, എം.എം സചീന്ദ്രന്, ഡോ.രതി മേനോന്, ഡോ.ഡി.ബഞ്ചമിന്, എ.ബി. രഘുനാഥന് നായര്, പി.നാരായണക്കുറുപ്പ്, ആത്മാരാമന്, ഡോ.വി.രാജീവ്, പ്രൊഫ.കെ. ഗോപാലകൃഷ്ണന്, ഡോ.പി.ശിവപ്രസാദ്, സജയ് കെ.വി, രഘുനാഥന് പറളി, ഡോ.എം.ആര്. രാഘവവാരിയര്, കെ.എം നരേന്ദ്രന്, ശ്രീശൈലം ഉണ്ണിക്കൃഷ്ണന്, ഡോ.എന്. അജിത് കുമാര്, ഡോ.എസ്. പ്രസന്നരാജന്, ഡോ.ദീപേഷ് കരിമ്പുകര, ഡോ. ദീപേഷ് വി.കെ, എന്. അജയകുമാര്, ഡോ.ശ്രീജിത് ജി, ഡോ.എ.എം ഉണ്ണിക്കൃഷ്ണന് എന്നിവരാണ് ബാലാമണിയമ്മയുടെ കവിതകളെക്കുറിച്ചുള്ള പ്രബന്ധങ്ങള് അവതരിപ്പിച്ചിരിക്കുന്നത്. എ.എം ഉണ്ണിക്കൃഷ്ണനാണ് എഡിറ്റര്. കറന്റ് ബുക്‌സാണ് പ്രസിദ്ധീകരിച്ചിരിക്കുന്നത്.\nപുസ്തകവായനയും എഴുത്തുകാരിയുമായുള്ള സംവാദവും


പണിപാളി!!! വിജയ്-സൂര്യ റെക്കോര്‍ഡുകള് തകര്‍ത്ത നിവിന് പോളിയെ കാത്തിരിക്കുന്നത് മുട്ടന്‍പണി!!! | Vijay - Suriya fans challenging Nivin Pauly - Malayalam Filmibeat\n» പണിപാളി!!! വിജയ്-സൂര്യ റെക്കോര്‍ഡുകള് തകര്‍ത്ത നിവിന് പോളിയെ കാത്തിരിക്കുന്നത് മുട്ടന്‍പണി!!!\nപണിപാളി!!! വിജയ്-സൂര്യ റെക്കോര്‍ഡുകള് തകര്‍ത്ത നിവിന് പോളിയെ കാത്തിരിക്കുന്നത് മുട്ടന്‍പണി!!!\nPublished: Tuesday, May 2, 2017, 15:00 [IST]\nമലയാള സിനിമയുടെ യൂത്ത് ഐക്കണായി മാറിയിരിക്കുകയാണ് നിവിന് പോളി. വളരെ കുറഞ്ഞ കാലം കൊണ്ട് തന്റെ ആരാധകര്‍ക്ക് മികച്ച സിനിമകള് നല്‍കാന് നിവിന് പോളിക്കായി. അടുത്തകാലത്തായി തിയറ്ററിലെത്തിയ നിവന് പോളി ചിത്രങ്ങളെല്ലാം മികച്ച വിജയങ്ങളായിരുന്നു.\nമലയാളത്തിലെ തന്റെ വിജയങ്ങള് തമിഴില് ആവര്‍ത്തിക്കാന് ഇറങ്ങിയ നിവിന് പോളിക്ക് കനത്ത വെല്ലുവിളി. സൂര്യ വിജയ് ആരാധകരാണ് നിവിന് വെല്ലുിവിളിയുമായി എത്തിയിരിക്കുന്നത്. നിവിന്റെ പുതിയ ചിത്രം റിച്ചിയാണ് പ്രശ്‌നങ്ങള്‍ക്ക് കാരണം.\nകഴിഞ്ഞ ദിവിസം പുറത്തിറങ്ങിയ റിച്ചി ടീസറിന് മികച്ച പ്രതികരണമാണ് ലഭിക്കുന്നത്. ടീസര് നിലവില് സൂര്യ വിജയ് ചിത്രങ്ങളുടെ റെക്കോര്‍ഡുകള് തകര്‍ത്തുകളഞ്ഞു. ആദ്യ 24 മണിക്കൂറില് 44 ലക്ഷം വ്യൂസാണ് നേടിയത്. ഇതോടെ റിച്ചി രജനികാന്ത് ചിത്രങ്ങളൊഴികെയുള്ളവയുടെ റെക്കോര്‍ഡ് തകര്‍ത്തതായി വാര്‍ത്തകളും വന്നു.\nഒറ്റ ദിവസം കൊണ്ട് ഏറ്റവും അധികം വ്യൂസ് നേടുന്ന രണ്ടാമത്തെ തമിഴ് ചിത്രം എന്ന റെക്കോര്‍ഡാണ് റിച്ചി സ്വന്തമാക്കിയത്. റിച്ചിക്ക് മുന്നില് ആകെയുള്ളത് തമിഴ് സൂപ്പര് സ്റ്റാര് രജനികാന്തിന്റെ കബാലി മാത്രം. നിവിന്റെ രണ്ടാമത്തെ തമിഴ് ചിത്രമാണ് റിച്ചി.\nഒറ്റ ദിവസം കൊണ്ട് 40 ലക്ഷം വ്യൂസ് നേടിയ സൂര്യ ചിത്രം സിങ്കം 3, വിജയ്ചിത്രം ഭൈരവ എന്നിവയെയാണ് നിവിന്റെ റിച്ചി തകര്‍ത്തത്. തമിഴ് ഓണ്‍ലൈന് മാധ്യമങ്ങളിലടക്കം നിവിന്റെ ഈ നേട്ടം വ്യക്തമാക്കി വാര്‍ത്തകള് വന്നു.\nനിവിന്റെ ഈ റെക്കോര്‍ഡ് നേട്ടം വാര്‍ത്തയായതോടെ വിജയ് സൂര്യ ആരാധകര് നിവിനെതിരെ തിരിഞ്ഞു. നിവിന്റെ ടീസര് റിലീസ് ചെയ്തത് ഫേസ്ബുക്കിലാണെന്നും അതുകൊണ്ട് അത് റെക്കോര്‍ഡായി അംഗീകരിക്കാനാകില്ലെന്നുമാണ് അവരുടെ നിലപാട്.\nറെക്കോര്‍ഡ് അഗീകരിക്കാനില്ലെന്ന് മാത്രമല്ല, ടീസര് യൂടൂബില് റിലീസ് ചെയ്ത് നേട്ടം കൈവരിക്കാന് വെല്ലിവിളിച്ചിരിക്കുകയാണ് വിജയ് സൂര്യ ആരാധകര്. തമിഴ്‌നാട്ടിലെ ആരാധകര് മാത്രമല്ല കേരളത്തിലെ വിജയ് സൂര്യ ആരാധകര്‍ക്കും ഇതേ നിലപാട് തന്നെയാണ്.\nസമീപകാലത്തായി പല മലയാള സിനിമകളുടേയും ടീസറുകളും ട്രയിലറുകളും റിലീസ് ചെയ്യുന്നത് ഫേസ്ബുക്കിലാണ്. അവയ്ക്ക് യൂടൂബിനേക്കളധികം സ്വീകാര്യത ലഭിക്കുന്നു. ചിത്രത്തിന്റെ പ്രമോഷനും വലിയ ഗുണം ചെയ്യുന്നുണ്ട്. റെക്കോര്‍ഡുകളേക്കളുപരി ഇത് സിനിമയ്ക്ക് നേടിക്കൊടുക്കുന്ന പ്രമോഷന് വളരെ വലുതായിരുന്നു.\nനിവിന് പോളിയും തമിഴ് താരം നാട്ടിയും പ്രധാന വേഷത്തിലെത്തുന്ന ചിത്രമാണ് റിച്ചി. ഇരുവരുടേയും സൗഹൃദവും ജീവിതത്തില് ഉണ്ടാകുന്ന അപ്രതീക്ഷിത സംഭവങ്ങളുമാണ് ചിത്രത്തിന്റ പ്രമേയം. നിവിന് ലോക്കല് റൗഡിയായി എത്തുമ്പോള് ബോട്ട് മെക്കാനിക്കിന്റെ വേഷത്തിലാണ് നിവിന് എത്തുന്നത്.\nകന്നട ചിത്രമായ 'ഉളിടവരു കണ്ടാന്തെ'യുടെ തമിഴ് റീമേക്കാണ് റിച്ചി. രക്ഷിത് ഷെട്ടി രചനയും സംവിധാനവും നിര്‍വഹിച്ച് നായകനായ അഭിനയിച്ച ചിത്രമാണ് 'ഉളിടവരു കണ്ടാന്തെ'. 2013 ആഗസ്റ്റില് റിലീസ് ചെയ്ത ചിത്രം കന്നടയിലെ ഹിറ്റ് ചാര്‍ട്ടില് ഇടം നേടിയിരുന്നു.\nRead more about: malayalam film malayalam cinema malayalam movie tamil nivin pauly richie മലയാളം സിനിമ തമിഴ് നിവിന് പോളി റിച്ചി\nNivin Pauly's mass action pack Tamil movie Richie teaser break vijay-surya movie records. The movie is directed by Gautham Ramachandran. Its the remake ofasuper hit Kannada movie Ulidavaru Kandanthe.\nStory first published: Tuesday, May 2, 2017, 15:00 [IST]


Mofiya Parveen suicide Aluva domestic violence-യുവതി ജീവനൊടുക്കിയ സംഭവത്തിൽ ഭർത്താവിനും ഭർതൃമാതാപിതാക്കൾക്കുമെതിരെ സ്ത്രീധനപീഡനത്തിന് കേസ് | Indian Express Malayalam\nmofiya parveen alleged victim of domestic violence suicide note police\nമോഫിയ പർവീണിന്റെ ആത്മഹത്യാക്കുറിപ്പില് ഭര്‍ത്താവിനും ഭര്‍തൃകുടുംബത്തിനും ആലുവ ഈസ്റ്റ് സിഐയ്ക്കുമെതിരെ ഗുരുതര ആരോപണങ്ങളാണുള്ളത്\nUpdated: November 23, 2021 7:20:25 pm\nകൊച്ചി: ഗാര്‍ഹികപീഡന പരാതി നല്‍കിയ എൽഎൽബി വിദ്യാർഥിനി ജീവനൊടുക്കിയ സംഭവത്തിൽ ഭർത്താവിനും ഭർതൃമാതാപിതാക്കൾക്കുമെതിരെ കേസ്. ആലുവ എടയപ്പുറം കക്കാട്ടില് വീട്ടില് മോഫിയ പര്‍വീണ് (23) മരിച്ച കേസിൽ ഭര്‍ത്താവ് സുഹൈൽ, പിതാവ് യൂസഫ്, മാതാവ് റുഖിയ എന്നിവർക്കെതിരെ സ്ത്രീധനപീഡനത്തിനും ആത്മഹത്യാ പ്രേരണയ്ക്കുമാണ് കേസെടുത്ത്. മൂന്നു പേരും ഒളിവിലാണെന്നാണ് വിവരം.\nമോഫിയയുടെ ആത്മഹത്യാക്കുറിപ്പില് ഭര്‍ത്താവിനും ഭര്‍തൃകുടുംബത്തിനും ആലുവ ഈസ്റ്റ് സിഐ സുധീറിനുമെതിരെ ഗുരുതര ആരോപണങ്ങളാണുള്ളത്. പരാതിയില് മോഫിയയെയും ഭര്‍ത്താവ് സുഹൈലിനെയും പൊലീസ് ഇന്നലെ സ്‌റ്റേഷനിലേക്കു വിളിപ്പിച്ചിരുന്നു. മോഫിയയോട് സിഐ മോശമായി പെരുമാറിയെന്നാണ് ബന്ധുക്കളുടെ ആരോപണം. സ്‌റ്റേഷനില്‍നിന്ന് വീട്ടില് തിരിച്ചെത്തിയശേഷം രാത്രി പത്തോടെയാണു മരിച്ചനിലയില് കണ്ടെത്തിയത്.\nസ്‌റ്റേഷനില്‍നിന്നു വന്നശേഷം മോഫിയ വാതിലടച്ച് ഇരിക്കുകയായിരുന്നുവെന്നും ഏറെ നേരം കഴിഞ്ഞിട്ടും പുറത്തുവരാത്തതിനെത്തുടര്‍ന്നു നടത്തിയ അന്വേഷണത്തില് മരിച്ചനിലയില് കണ്ടെത്തുകയായിരുന്നുവെന്നുമാണു വീട്ടുകാര് അറിയിച്ചത്. മൃതദേഹം പോസ്റ്റ്‌മോര്‍ട്ടത്തിനായി കളമശേരി മെഡിക്കല് കോളേജിലേക്കു മാറ്റി.\nതനിക്കു നീതി ലഭിച്ചില്ലെന്നും സിഐക്കെതിരെ നടപടിയെടുക്കണമെന്നും മോഫിയ പര്‍വീണ് ആത്മഹത്യാക്കുറിപ്പില് പറയുന്നു. ”പപ്പാ സോറി..എന്നോട് ക്ഷമിക്കണം. നിങ്ങള് പറഞ്ഞതാണ് ശരി, അവന് ശരിയല്ല. പറ്റുന്നില്ല ഇവിടെ ജീവിക്കാന്. ഞാന് ഈ ലോകത്ത് ആരേക്കാളും സ്‌നേഹിച്ച ഒരാള് ഇങ്ങനെ പറയുന്നത് കേള്‍ക്കാന് ശക്തിയില്ല. ഞാന് മരിച്ചാല് അവന് എന്തൊക്കെ പറഞ്ഞുണ്ടാക്കുമെന്ന് അറിയില്ല. അവന് എന്നെ മാനസികരോഗിയാക്കിക്കഴിഞ്ഞു. ഇനി ഞാന് എന്ത് ചെയ്താലും മാനസിക പ്രശ്‌നം എന്ന് പറയും. എനിക്ക് ഇനി ഇത് കേട്ട് നില്‍ക്കാന് വയ്യ. ഞാന് ഒരുപാടായി സഹിക്കുന്നു. പടച്ചോന് പോലും നിന്നോട് പൊറുക്കൂല സുഹൈല്. എന്റെ പ്രാക്ക് എന്നും നിനക്ക് ഉണ്ടാവും. അവസാനമായിട്ട് അവനിട്ട് ഒന്ന് കൊടുക്കാന് എനിക്ക് പറ്റി. അതെങ്കിലും ചെയ്തില്ലെങ്കില് ഞാനെന്റെ മനസ്സാക്ഷിയോട് ചെയ്യുന്ന വലിയ തെറ്റായി പോകും. സിഐയ്ക്ക് എതിരെ നടപടി എടുക്കണം. സുഹൈല്, മാതാവ്, പിതാവ് ക്രിമിനലുകള് ആണ്. അവര്‍ക്ക് പരമാവധി ശിക്ഷ കൊടുക്കണം. എന്റെ അവസാനത്തെ ആഗ്രഹം!” കുറിപ്പില് പറയുന്നു.\nAlso Read: മോഡലുകളുടെ അപകട മരണം; സൈജു നിലവിൽ പ്രതിയല്ലെന്ന് സർക്കാർ ഹൈക്കോടതിയിൽ\nഅതേസമയം, പരാതി കേള്‍ക്കുന്നതിനായി യുവതിയെയും ഭര്‍ത്താവിനെയും ഭര്‍തൃവീട്ടുകാരെയും സ്റ്റേഷനില് വിളിച്ചുവരുത്തിയിരുന്നതായും വാക്കു തര്‍ക്കത്തിനിടെ മോഫിയ ഭര്‍ത്താവിന്റെ മുഖത്തടിച്ചെന്നും സ്റ്റേഷനില് ഇത്തരം കാര്യങ്ങള് പാടില്ലെന്ന് താക്കീത് ചെയ്യുക മാത്രമാണ് ചെയ്തതെന്നുമാണു പൊലീസ് പറയുന്നത്. അതേസമയം, മോഫിയ നല്‍കിയ പരാതി പൊലീസ് കാര്യമായി എടുത്തില്ലെന്നും എഫ്ഐആര് രജിസ്റ്റര് ചെയ്തില്ലെന്നും ബന്ധുക്കള് ആരോപിച്ചു. പൊലീസ് തന്നോടും മോശമായി പെരുമാറിയതായി മോഫിയയുടെ പിതാവ് ഇർഷാദ് ആരോപിച്ചു.\nതൊടുപുഴയിലെ സ്വകാര്യ കോളജില് എല്‍എല്‍ബി മൂന്നാം വർഷ വിദ്യാര്‍ഥിനിയാണു മോഫിയ. പ്രണയവിവാഹമായിരുന്നു മോഫിയ-സുഹൈല് ദമ്പതികളുടേത്. ഫെയ്‌സ്ബുക്ക് വഴിയാണ് ഇരുവരും പരിചയപ്പെട്ടത്.\nവിവാഹം കഴിഞ്ഞ് കുറച്ച് ദിവസങ്ങള്‍ക്കുള്ളില്‍ത്തന്നെ കൂടുതല് സ്ത്രീധനം വേണമെന്ന് പറഞ്ഞ് മോഫിയയെയും കുടുംബത്തെയും ഭര്‍തൃവീട്ടുകാര് ബുദ്ധിമുട്ടിച്ചിരുന്നതായാണു ബന്ധുക്കളുടെ ആരോപണം. ഭര്‍തൃവീട്ടിലെ പീഡനത്തെത്തുടര്‍ന്ന് മോഫിയ സ്വന്തം വീട്ടിലേക്കു പോന്നിരുന്നു.\nഅതേസമയം, ആരോപണങ്ങളെത്തുടര്‍ന്ന് സിഐയെ സ്റ്റേഷൻ ചുമതലയില്‍നിന്ന് നീക്കി. മോഫിയ ആത്മഹത്യയെക്കുറിച്ച് ആലുവ ഡിവൈഎസ്പി അന്വേഷിക്കും. ഡിവൈഎസ്പിയോട് റിപ്പോർട്ട് തേടിയതായും യുവതി നല്‍കിയ പരാതിയില് ബന്ധപ്പെട്ട് വകുപ്പുകള് ചേര്‍ത്ത് അന്വേഷിക്കുമെന്നും എറണാകുളം റൂറല് എസ്പി കെ.കാര്‍ത്തിക് മാധ്യമങ്ങളോട് പറഞ്ഞു. സംഭവത്തിൽ വനിതാ കമ്മിഷൻ പൊലീസിനോട് റിപ്പോർട്ട് തേടി.\nകേരളത്തിലെ ഒരു പൊലീസ് സ്റ്റേഷനിലും പ്രതിയായ പെണ്‍കുട്ടികള്‍ക്ക് പോലും സംഭവിക്കാന് പാടില്ലാത്ത കാര്യങ്ങളാണ് നടന്നത്. വാദിയായി എത്തിയ പെണ്‍കുട്ടിയോട് ഏറ്റവും മോശമായ രീതിയിലാണ് പൊലീസ് പെരുമാറായതെന്ന് പ്രതിപക്ഷ നേതാവ് പറഞ്ഞു.\nകേരളത്തിലെ എൻജിഒകളും ഹെൽപ്പ് ലൈൻ നമ്പറും: പ്രതീക്ഷ- 0484 2448830; മൈത്രി-0484-2540530. കേരളത്തിനു പുറത്തുള്ള എൻ ജി ഒകളും ഹെൽപ്പ് ലൈൻ നമ്പറുകളും: ഹൈദരാബാദ് ( റോഷ്നി)- 040 790 4646, മുംബൈ (ആസ്ര)-022 2754 6669, ഡൽഹി (സഞ്ജീവനി)- 011-24311918, ചെന്നൈ (സ്നേഹ) – 044- 24640050, ബെംഗളുരൂ (സഹായ്)- 080-25497777\nWeb Title: Mofiya parveen alleged victim of domestic violence suicide note police\nമോഡലുകളുടെ അപകട മരണം; സൈജു നിലവിൽ പ്രതിയല്ലെന്ന് സർക്കാർ ഹൈക്കോടതിയിൽ


2019ലെ ലോക്സഭാ തെരഞ്ഞെടുപ്പില് മത്സരിക്കും: കമല് ഹാസന്\nസമാന ചിന്താഗതിക്കാരായ പാര്‍ട്ടികളുമായി സഖ്യത്തിന് തയ്യാറാണെന്നും കമല് ഹാസന് വ്യക്തമാക്കി\n22 Dec, 2018 at 09:43 AM\n2019ലെ ലോക്സഭാ തെരഞ്ഞെടുപ്പില് താന് എന്തായാലും മത്സരിക്കുമെന്ന് നടനും മക്കള് നീതി മയ്യം പാര്‍ട്ടി നേതാവുമായ കമല് ഹാസന്. സ്ഥാനാര്‍ഥി തെരഞ്ഞെടുപ്പിന് ഉടന് കമ്മറ്റി രൂപീകരിക്കുമെന്നും അദ്ദേഹം പറഞ്ഞു.\nഈ വര്‍ഷം ഫെബ്രുവരിയിലാണ് കമല്‍ഹാസന് മക്കള് നീതി മയ്യം സ്ഥാപിച്ചത്. തമിഴ്നാട് നിയമസഭയിലേക്ക് ഉപതെരഞ്ഞെടുപ്പ് നടന്നാല് 20 സീറ്റുകളിലും തന്‍റെ പാര്‍ട്ടി മത്സരിക്കുമെന്ന്കമല് ഹാസന് വ്യക്തമാക്കിയിരുന്നു. എ.ഐ.എ.ഡി.എം.കെയുടെ എം.എല്.എമാരെ അയോഗ്യരാക്കിയതിന് പിന്നാലെയായിരുന്നു കമല് ഹാസന്‍റെ പ്രതികരണം. ലോക്സഭാ തെരഞ്ഞെടുപ്പില് താനും മത്സരിക്കുമെന്നാണ് ഇന്ന് കമല് ഹാസന് വ്യക്തമാക്കിയത്.


സംസ്ഥാനത്ത് ഒമ്പത് പേര്‍ക്ക് കൂടി കൊറോണ സ്ഥിരീകരിച്ചു -\nസംസ്ഥാനത്ത് ഒമ്പത് പേര്‍ക്ക് കൂടി കൊറോണ സ്ഥിരീകരിച്ചു\nതിരുവനന്തപുരം: കേരളത്തിൽ ബുധനാഴ്ച ഒന്‍പത് പേര്‍ക്ക് കൂടി കൊറോണ വൈറസ് ബാധ സ്ഥിരീകരിച്ചു. സംസ്ഥാനത്ത് കൂടുതല് നിയന്ത്രണങ്ങള് വേണമെന്നും മുഖ്യമന്ത്രി പിണറായി വിജയന് വാര്‍ത്താ സമ്മേളനത്തില് പറഞ്ഞു. നിലവില് സംസ്ഥാനത്ത് 112 പേരാണ് ചികിത്സയിലുള്ളതെന്നും അദ്ദേഹം കൂട്ടിച്ചേര്‍ത്തു.\nഎറണാകുളത്ത് മൂന്ന് പേര്‍ക്കും, പത്തനംതിട്ടയിലും പാലക്കാട്ടും രണ്ട് പേര്‍ക്ക് വീതവും കോഴിക്കോട്ടും ഇടുക്കിയിലും ഒരോരുത്തര്‍ക്കുമാണ് കോവിഡ് സ്ഥിരീകരിച്ചത്. ഇതില് നാല് പേര് ദുബായില്‍നിന്നും വന്നവരാണ്. മൂന്ന് പേര്‍ക്ക് സന്പര്‍ക്കത്തിലുടെയാണ് കൊറോണ പിടിപെട്ടതെന്നും മുഖ്യമന്ത്രി പറഞ്ഞു.\nആകെ 76, 542 ആളുകളാണ് നിരീക്ഷണത്തിലുള്ളത്. 76010 പേർ വീടുകളിൽ. 542 പേർ ആശുപത്രികളിൽ. ഇന്ന് മാത്രം 122 പേരെ ആശുപത്രിയിൽ പ്രവേശിപ്പിച്ചു. 4902 സാമ്പിളുകളാണ് പരിശോധനയ്ക്ക് അയച്ചു. ഇതിൽ 3465 എണ്ണം നെഗറ്റീവായി തിരികെ വന്നു. സംസ്ഥാനത്താകെ 118 പേർക്ക് വൈറസ് ബാധ വന്നതിൽ 91 പേർ വിദേശരാജ്യങ്ങളിൽ നിന്ന് വന്ന ഇന്ത്യക്കാരാണ്. 8 പേർ വിദേശികൾ. ബാക്കി 19 പേർക്ക് കോണ്ടാക്ട് മൂലമാണ്.\nഇന്നലെ നമ്മൾ സംസാരിച്ചതിൽ നിന്ന് വ്യത്യസ്തമായ സസാഹചര്യമാണ് രാജ്യത്താകെ ഉണ്ടായത്. ഇന്നലെ രാത്രി രാജ്യത്താകെ ലോക്ക് ഡൌൺ നടപ്പാക്കി. നമ്മളതിന് മുമ്പേ ലോക്ക് ലോക്ക് പ്രഖ്യാപിച്ചതാണ്-മുഖ്യമന്ത്രി പറഞ്ഞു .\nസ്ഥിതി കൂടുതൽ ഗൗരവതരമാകുന്നു. നമ്മുടെ സംസ്ഥാനം നേരത്തേ കണ്ടത് പോലെത്തന്നെ, എന്നാൽ പുതിയ സാഹചര്യത്തിൽ കൂടുതൽ ശക്തമായ നിയന്ത്രണങ്ങളിലേക്ക് പോകേണ്ടതുണ്ട്. ജനങ്ങൾക്ക് ജീവിതം മുന്നോട്ടു കൊണ്ടുപോകാനുള്ള സാഹചര്യം ഭദ്രമാക്കണമെന്നും അദ്ദേഹം വ്യക്തമാക്കി\nTags: cm kerala, Corona in kerala, KERALA NEWS NETWORK\nPrevious കോറോണക്കെതിരായ യുദ്ധം 21 ദിവസത്തില് ജയിക്കും:ശുഭപ്രതീക്ഷയുമായി പ്രധാനമന്ത്രി\nNext നിയന്ത്രണങ്ങൾ കൂടുതൽ കർശനമാക്കും:മുഖ്യമന്ത്രി\nസംസ്ഥാനത്ത് 13 കോവിഡ് ഹോട്സ്പോട്ടുകൾ കൂടി\nപ്രേക്ഷകർക്ക് പുത്തൻ ദൃശ്യാനുഭവം സമ്മാനിക്കാൻ ‘അദൃശ്യൻ’ ഒരുങ്ങുന്നു\nആശങ്ക വർദ്ധിക്കുന്നു :സംസ്ഥാനത്ത് ഇന്ന് 240 പേർക്ക് കോവിഡ്


കിറ്റക്സിന്റെ മതിൽക്കെട്ടിനുള്ളിൽ സംഭവിക്കുന്നത്; ഒരു മുൻ തൊഴിലാളിയുടെ അനുഭവം | സുജേഷ് ഇ.വി | TrueCopy Think\nഒരു മുൻ തൊഴിലാളിയുടെ അനുഭവം\nകിറ്റക്സിൽ നടക്കുന്നതൊന്നുമല്ല പുറത്തറിയുന്നത്. ഗുണ്ടായിസത്തിനു മുകളിൽ പടുത്തുയർത്തിയ സ്ഥാപനമാണ് കിറ്റക്സ് ഗാർമെൻറ് ലിമിറ്റഡ്. അവിടെ സാബു പറയുന്നതാണ് നിയമം- 2004-2005 കാലഘട്ടത്തിൽ കിറ്റക്സിലെ ഒരു തൊഴിലാളി ആയിരുന്ന സുജേഷ് ഇ.വിയുടെ ഫേസ്ബുക്ക് കുറിപ്പ്\n13 Jul 2021, 03:12 PM\nആദ്യം തന്നെ പറയട്ടെ കിറ്റക്സ് ലിമിറ്റഡും കിറ്റക്സ് ഗാർമെൻറ്സ് ലിമിറ്റഡും രണ്ട് കമ്പനികളാണ്.\nകിറ്റക്സ് ലിമിറ്റഡ് എം.സി. ജേക്കബ് തുടങ്ങി വച്ചതും മൂത്ത മകൻ ബോബി ജേക്കബ് നടത്തി വരുന്നതുമായ സ്ഥാപനം. ഇവിടെയാണ് കിറ്റക്സ് ലുങ്കി, കുട, സ്കൂബി ഡേ ബാഗ്, അന്ന അലൂമിനിയം, സാറാസ് കറി പൗഡർ തുടങ്ങിയവ നിർമിക്കുന്നത്. ഇത് കിഴക്കമ്പലം ടൗണിൽ തന്നെയാണ്. ഇവിടെ പറയത്തക്ക തൊഴിൽ പ്രശ്നങ്ങളോ മറ്റൊന്നുമില്ലാതെ വളരെ ശാന്തമായ അന്തരീക്ഷത്തിൽ പ്രവർത്തനം നടക്കുന്നു.\nകിറ്റക്സ് ഗാർമെൻറ്സ് ലിമിറ്റഡ് ജേക്കബിന്റെ ഇളയ മകൻ സാബു ജേക്കബ് തുടങ്ങി നടത്തുന്ന സ്ഥാപനം. ഇവിടെ നിന്നുമാണ് ആഗോള വമ്പൻമാരായ വാൾമാർട്ട്, ഗർബർ തുടങ്ങിയ ബ്രാൻഡുകൾക്ക് കുട്ടിയുടുപ്പുകൾ നിർമ്മിച്ചു കയറ്റുമതി ചെയ്യുന്നത്. ഈ സ്ഥാപനം സ്ഥിതി ചെയ്യുന്നത് കിഴക്കമ്പലം ടൗണിൽ നിന്നും മാറിയാണ്. (കിഴക്കമ്പലം- ശാലോം- പെരുമ്പാവൂർ റൂട്ടിൽ ആലിൻചുവട് നിന്നും ഒരു കിലോമീറ്റർ മാറിയും പെരുമ്പാവൂർ- പട്ടിമറ്റം റൂട്ടിൽ കുമ്മനോട് നിന്നും രണ്ട് കിലോമീറ്റർ മാറിയും ആണ്) ഈ കിറ്റക്സ് ആണ് ഇന്ന് വാർത്തകളിൽ നിറഞ്ഞു നിൽക്കുന്നത്..\nഇന്നത്തെപ്പോലെ തൊഴിലവസരങ്ങൾ ഇല്ലാതിരുന്ന അക്കാലത്ത് ഒരു പത്ര പരസ്യം കണ്ടാണ് കിറ്റക്സിൽ ഇന്റർവ്യൂവിന് പോകുന്നത്. ഇന്റർവ്യൂവിന് മറ്റൊന്നും ചോദിച്ചില്ല. തിരഞ്ഞെടുക്കപ്പെട്ടാൽ ഒരു മാസത്തെ പരിശീലനത്തിന് ശേഷമാണ് ജോലി. പരിശീലന സമയത്ത് ശമ്പളം ഉണ്ടാവുകയില്ല. ആഹാരം മാത്രമാണ് ഉണ്ടാവുക. സമ്മതമാണെങ്കിൽ നിയമനം. അന്നത്തെ ഇന്റർവ്യൂവിൽ ഞാനടക്കം നൂറോളം പേരെ തിരഞ്ഞെടുത്തു. ഏകദേശം ഒരാഴ്ച കഴിഞ്ഞുള്ള ഒരു ജോയ്നിംഗ് ഡേറ്റും തന്നു. അങ്ങനെ ആ ദിവസവും വന്നു. ഞാൻ ജോലിയിൽ പ്രവേശിച്ചു. ആദ്യ ദിനം പേര് ഒക്കെ രെജിസ്റ്റർ ചെയ്ത് റൂമിൽ പോയി വിശ്രമിച്ചൂ.\nഫേസ്ബുക്കില് പങ്കുവെച്ച ലേഖകന്റെ കിറ്റക്സ് കാലത്തെ ഐ.ഡി. കാർഡ്\nഅന്ന് ഇപ്പോൾ കാണുന്ന കെട്ടിടങ്ങൾ എല്ലാം ഇല്ല. മെയിൻ ബിൽഡിംഗ് മാത്രമേ ഉള്ളൂ. പ്ലാന്റിലേക്ക് പോകുന്നതിന്റെ ഇടതുവശം താഴേക്കിറങ്ങി കാന്റീനിന്റെ സൈഡിലൂടെ കുറേ ഹോസ്റ്റലുകൾ താണ്ടി വേണം J ബ്ലോക്കിലുള്ള ഞങ്ങളുടെ മുറിയിൽ എത്താൻ. J6 ആയിരുന്നു ഞങ്ങളുടെ മുറി. ഏകദേശം 120 ചതുരശ്ര അടി വരുന്ന മുറി. അതിൽ ഞങ്ങൾ പതിമൂന്നോളം പേരുണ്ടായിരുന്നു. അന്ന് കട്ടിലുകൾ ഇല്ലായിരുന്നു. പായ വിരിച്ച നിലത്ത് രണ്ടു സൈഡിൽ നിന്നും എതിർ ദിശയിൽ തല വച്ചു കിടന്നുറങ്ങാം. ഒരു സൈഡിൽ മൂന്നാല് തൊട്ടിയും പിന്നെ ഞങ്ങളുടെ ബാഗുകളും. ഇങ്ങനെ തന്നെയായിരുന്നു എല്ലാ മുറികളും. അന്ന് K ബ്ലോക്ക് വരെയുണ്ടായിരുന്നൂ... ഏതാണ്ട് 1500 ഓളം പേർ ഇത്തരം മുറികളിലാണ് കിടന്നിരുന്നത്. രാവിലെ 5-5.30 മണിക്ക് എഴുന്നേൽക്കണം. എന്നിട്ട് ടോയ്‌ലറ്റ് ബ്ലോക്കിൽ പോയി ക്യൂ നീൽക്കണം. എന്നാലേ 7:30 ന് ഷിഫ്റ്റിൽ കയറാൻ പറ്റൂ. പരിശീലന സമയത്ത് 8 മണിക്ക് പ്ലാന്റിനു മുന്നിൽ ഹാജരാവണം. കിറ്റക്സ് ലിമിറ്റഡിൽ വച്ചാണ് ടൈലറിംഗ് പരിശീലനം. പ്ലാന്റിൽ നിന്നും കമ്പനി വാഹനത്തിൽ ലിമിറ്റഡിൽ എത്തിക്കും.\nഞങ്ങളുടെ ബാച്ചിലെ നൂറോളം പേരിൽ നിന്നും ഇരുപതോളം പേരെ മാത്രമാണ് ടൈലറിംഗിലേക്കെടുത്തത്. ഞാനും അതിൽപെട്ടിരുന്നൂ. ബാക്കിയുള്ളവർ ഹെൽപ്പർമാരായി പരിശീലനം തുടങ്ങി. ആദ്യ ദിനം ചില്ലറ ബുദ്ധിമുട്ടുകൾ നേരിട്ടുവെങ്കിലും പിന്നീട് ആസ്വദിച്ചു തന്നെ പരിശീലനം തുടർന്നൂ. വൈകിട്ട് അഞ്ചര വരെയായിരുന്നു പരിശീലനം. എന്നാൽ ഹെൽപർമാർക്ക് രാവിലെ ഏഴര മുതൽ രാത്രി ഏഴര വരെയായിരുന്നു പരിശീലനം. (കിറ്റക്സ് ലിമിറ്റഡിലെ ഉച്ചഭക്ഷണം നല്ലതാണ് എന്നെടുത്തു പറയണം..)\nഅങ്ങനെ പരിശീലനത്തിന്റെ നല്ല നാളുകൾ പതിനഞ്ച് കഴിഞ്ഞു. ഞങ്ങൾ കിറ്റക്സ് ഗാർമെന്റ്സ് പ്രൈവറ്റ് ലിമിറ്റഡിൽ രാവിലെ 7:30ന് ഷിഫ്റ്റ് കയറുന്നു. ഞങ്ങൾ ഇരുപതും ഇരുപത് വഴിക്ക് പിരിയുന്നു... എനിക്ക് കിട്ടിയത് ഒന്നാം നിലയിലെ എംമ്പ്രോയ്ഡറി സെക്ഷനു മുന്നിലെ കോൺട്രാക്ട് സെക്ഷനിൽ ഹെൽപർ ആയിട്ടാണ്... പുതിയ ജോലി.. ഹെൽപറായി തുടങ്ങിയാലല്ലേ പണി മൊത്തം പഠിക്കാൻ പറ്റൂ..\nരാവിലെ 7:35 ന് തുടങ്ങിയ നിൽപ്പ് ഉച്ചയ്ക്ക് 1:00 മണിവരെ ടൈലിട്ട തറയിൽ ചെരുപ്പില്ലാതെ... ഓരോകാലും അങ്ങോട്ടും ഇങ്ങോട്ടും മാറിമാറി ചവുട്ടി മനസ്സിൽ കരഞ്ഞുകൊണ്ട് തള്ളി നീക്കി... ചോറുണ്ണാൻ പോകുമ്പോൾ മനസിന് വളരെയധികം സന്തോഷം ആയിരുന്നു... കാരണം ഏതാണ്ട് നാലു മണിക്കൂർ നിന്നതിൽ നിന്ന് രക്ഷപ്പെട്ട ആശ്വാസവും കിറ്റക്സ് ലിമിറ്റഡിലെ ഊണിന്റെ സ്വാദും.. ചോറുണ്ണാൻ പ്ലേറ്റെടുത്ത് ക്യൂവിൽ നിന്ന് ചോറു വാങ്ങി കഴിച്ചു. എന്നാൽ കിറ്റക്സ് ലിമിറ്റഡിലെ ചോറിന്റെ ഏഴയലത്ത് എത്തില്ല ഇത്. ആയിരത്തഞ്ഞൂറോളം പേർക്ക് ഒരുമിച്ച് ഉണ്ടാക്കുന്നതല്ലേ ഇങ്ങനൊക്കെയേ ആവൂ എന്ന് ആശ്വസിച്ചു.\nAlso Read: കേരളത്തിൽ വ്യവസായം വാഴില്ലേ? വ്യവസായ മന്ത്രിയുടെ മറുപടി\nഎന്നെ വായിക്കുന്നവരെ... ഞാൻ എന്റെ അടിമത്തത്തിന്റെ നാലാം മണിക്കൂർ ആണ് പിന്നിട്ടതെന്ന് പിന്നീടാണ് അറിഞ്ഞത്..\nഅങ്ങനെ ഒരു തമിഴ്നാട്ടുകാരൻ തയ്ചിടുന്ന പല പീസുകളുടെ പൊക്കിൾക്കൊടി അറക്കുന്ന ട്രിമ്മറുമായി ഇരുകാൽ മാറി മാറി ചവിട്ടി സകല വിഷമങ്ങളും സങ്കടങ്ങളാൽ തൊണ്ടയിൽ പൊട്ടി അഞ്ചു മണി വരെ ചിരിച്ചു... അഞ്ചു മണിക്ക് ചായകുടിക്കാൻ കാന്റീൻ വരെ അര കിലോമീറ്റർ നടന്ന് തിരിച്ചും അര കിലോമീറ്റർ നടന്ന് വീണ്ടും നിൽപ്... അവസാനം ഏഴരക്ക് പുറത്തിറങ്ങുമ്പോൾ കവാടത്തിൽ അടുത്ത ഷിഫ്റ്റിൽ അകത്തേക്ക് കയറുവാൻ നീണ്ട നിരയുണ്ടായിരുന്നൂ...\nകാന്റീനിൽ നിന്നും കഞ്ഞിയും കുടിച്ച് മുറിയിൽ വന്ന് കിടന്നു. കാലുകൾ വേദനിക്കുന്നുണ്ടായിരുന്നു.ജോലി നിർത്തിയാലോ എന്നാലോചിച്ചു. സഹമുറിയൻമാർ പറഞ്ഞു രണ്ടു ദിവസം കഴിഞ്ഞാൽ ശരിയാകുമെന്ന്. വിഷമങ്ങൾ ഉള്ളിലൊതുക്കി കിടന്നുറങ്ങി.\nഅങ്ങനെ ദിവസങ്ങൾ കടന്നു പോയി. ഇതിനിടയിൽ എന്റെ ഒപ്പം ജോലിക്ക് കയറിയ പലരും നിർത്തി പോയി. കുറച്ചു ദിവസങ്ങൾ ഫ്രീയായി സാബു സാറിന് പണിയെടുത്ത് കൊടുത്തിട്ട് അവർ വീട്ടിലേക്ക് മടങ്ങി... പയ്യെ പയ്യെയാണ് ഞാനും ആ സത്യം മനസിലാക്കിയത്. നൂറോളം പേര് ജോലിക്ക് കയറിയാൽ ഏകദേശം എഴുപത് പേര് ഒരു മാസം തികക്കാതെ ജോലി വിട്ടു പോകുന്നു. ആ കാലയളവിൽ അവർ ചെയ്യുന്ന ജോലിക്ക് കൂലിയില്ല. ഭക്ഷണവും താമസവും മാത്രമേ ഉണ്ടാവൂ... ഇങ്ങനെ ഓരോ ദിവസവും ആളുകൾ ജോലിക്ക് കയറുകയും അത്രതന്നെ ആളുകൾ നിർത്തി പോകുകയും ചെയ്യുന്നുണ്ടായിരുന്നൂ. ഇങ്ങനെ പിരിഞ്ഞു പോകുന്ന ആളുകളുടെ അത്രയും ദിവസത്തെ അദ്ധ്വാനം കമ്പനിക്ക് ഫ്രീയായി കിട്ടുകയാണ്.\nദിവസങ്ങൾ അങ്ങനെ കടന്നുപോയി. ഒരു ദിവസം നമ്മുടെ തമിഴ്നാട്ടുകാരൻ വന്നില്ല. അന്ന് എന്നെ പിടിച്ചു മെഷീനിലിരുത്തി. (ജിജി മാഷിന് നന്ദി). അവിടം മുതൽ ഞാൻ ടൈലറായി. ആ ഓർഡർ തീർന്നപ്പോൾ ആ ലൈൻ പൊളിക്കുകയും എന്നെയടക്കമുള്ള കമ്പനി സ്റ്റാഫുകളെ മുകളിലത്തെ നിലയിൽ കൊണ്ടു പോകുകയും ചെയ്തു. ശരിക്കും അതായിരുന്നു ലോകം. ഒരറ്റം മുതൽ അങ്ങേ അറ്റം വരെ മെഷീനുകൾ... അതിലിരുന്ന് ഇടംവലം നോക്കാതെ ജോലി ചെയ്യുന്ന മനുഷ്യ യന്ത്രങ്ങൾ. കൂടുതൽ ആളുകളും മാസ്ക് വച്ചിട്ടുണ്ട്. ഞാൻ സിംഗിൾ നീഡിൽ ആയതിനാൽ എനിക്ക് പറ്റിയ ലൈൻ കിട്ടാൻ താമസിച്ചു. വീണ്ടും ഹെൽപർ. ഹെൽപ്പർമാരുടെ പ്രശ്നം എന്താന്നു വച്ചാൽ പന്ത്രണ്ട് മണിക്കൂർ നിൽപാണ്. അങ്ങിനെ രണ്ടു ദിവസം കഴിഞ്ഞു. ഒരു ദിവസം പെരിഞ്ചാൻകുട്ടിക്കാരൻ ബിനോയി എന്ന സൂപ്പർവൈസർ എന്റടുക്കൽ വന്നിട്ട് എന്റെ ഐ.ഡി കാർഡ് നോക്കി താൻ ടൈലറല്ലേ തനിക്ക് മെഷീൻ തരാം എന്നു പറഞ്ഞ് അടുത്ത ദിവസം എന്നെ ലൈനിൽ ഇരുത്തി. പിന്നീട് ഏകദേശം ആറു മാസത്തോളം പുള്ളിയുടെ ലൈനിൽ തുടർന്നു.\nകിറ്റെക്‌സ് ഗാര്‍മെന്റ്‌സില് ജോലി ചെയ്യുന്ന തൊഴിലാളികളുടെ താമസസ്ഥലം.\nഅങ്ങനെ ഒരിക്കൽ ഞങ്ങളുടെ റൂമിലും ചിക്കൻപോക്‌സ് എത്തി. കട്ടപ്പനക്കാരൻ സുഹൃത്തിന് ആദ്യവും പിന്നീട് എനിക്കും വന്നു. അങ്ങനെ ഞാനും നീണ്ട പതിനേഴ് ദിവസത്തെ ലീവുമായി വീട്ടിൽ എത്തി. ഒരുപാട് നാളുകൾക്ക് ശേഷം വീട്ടിൽ അടച്ചു പൂട്ടപ്പെട്ട നാളുകൾ. തിരിച്ചു ഇരുപത്തൊന്നാം നാൾ തിരിച്ചു കമ്പനിയിൽ ജോലിക്ക് കയറി. വീണ്ടും ഹെൽപർ... മനസും ശരീരവും തളർന്നു നിന്നസമയം... വട്ടൻമനോജിന്റെ ലൈനിൽ.... മാനസീകമായ പീഡനങ്ങൾ... ചിക്കൻപോക്‌സിനു മുമ്പ് കിറ്റക്സ് ഗാർമെന്റ്സിലെ പിക്കോട്ടിംഗടക്കം (ഫ്ലാറ്റ് ലോക്, ഓവർ ലോക്,ബാർടാക്ക്, ബട്ടൻഹോൾ, ഇത്യാദി) എല്ലാ മെഷീനുകളും വളരെ പെർഫക്ടായി കൈകാര്യം ചെയ്തിരുന്ന എനിക്ക് ഈ പീഡനങ്ങൾ താങ്ങാവുന്നതിലും അധികമായിരുന്നൂ... അവസാനം ഞാൻ രാജി വെക്കുവാൻ തീരുമാനിച്ചു. രാജികത്തും കൊടുത്തു. അവിടെ രാജി വക്കുന്നതിന് പതിനഞ്ച് ദിവസം മുമ്പ് നോട്ടീസ് കൊടുത്താൽ മാത്രമേ നമുക്ക് കിട്ടാനുള്ള ആനുകൂല്യങ്ങൾ കിട്ടുകയുള്ളൂ.. അങ്ങനെ ഞാൻ വട്ടൻ മനോജിന്റെ കീഴിൽ പീഡനങ്ങൾ ഏറ്റുവാങ്ങി ഹെൽപറായി വിടുതൽ കാത്തു കഴിയവേ 2005 ഒക്ടോബർ15 രാത്രിയിൽ എനിക്കുള്ള മെസേജുമായി സെക്യൂരിറ്റി പ്ലാന്റിൽ വന്നൂ.. അച്ഛന്റെ മരണവുമായി അന്ന് പോന്നതാണ്... പിന്നെ കിറ്റക്സിൽ ഇന്നുവരെ ഞാൻ പോയിട്ടില്ല... ഇന്നും അവിടെ എന്റെ സഹ മുറിയൻമാർ ജോലി ചെയ്യുന്നുണ്ട്...\nഇപ്പോൾ ഞാനിതൊക്കെ പറയുവാൻ കാരണം കിറ്റക്സിൽ നടക്കുന്നതൊന്നുമല്ല പുറത്തറിയുന്നത്. ഗുണ്ടായിസത്തിനു മുകളിൽ പടുത്തുയർത്തിയ സ്ഥാപനമാണ് കിറ്റക്സ് ഗാർമെൻറ് ലിമിറ്റഡ്. അവിടെ സാബു പറയുന്നതാണ് നിയമം. മുമ്പിലും പിന്നിലും രണ്ട് വണ്ടി ഗുണ്ടകളുടെ അകമ്പടിയോടെ ഗുണ്ടാ തലവനാണ് സാബു ജേക്കബ്. യൂണിയൻ അവിടെ ഇല്ലാത്തതിനു കാരണം ഈ ഗുണ്ടാ പടയാണ്. എന്തെങ്കിലും സൂചന കിട്ടിയാൽ അടിച്ചമർത്തും. ഒരിക്കൽ ഗുണ്ടകൾ കേറി മേഞ്ഞ മുറിയിൽ നിന്നും തന്നെ ഗുണ്ടകൾ ആയി സ്ഥാനം ലഭിച്ചവരുമുണ്ട്. ദാരദ്ര്യത്തെ ചൂഷണം ചെയ്ത്, അടിമപ്പണി ചെയ്യിക്കുന്ന സാബു സാർ എന്നേ എനിക്ക് അങ്ങേരെ വിശേഷിപ്പിക്കാൻ കഴിയൂ...\nപത്താംക്ലാസുകാരന് നാൽപതിനായിരം രൂപ ശമ്പളം ഉണ്ടെന്നത് ശരിയാവാം. ഇത് തുടങ്ങിയ കാലത്ത് ഇവിടെ വന്ന് ജോലിക്ക് കയറിയവർക്കും ഇപ്പോൾ ഇവിടെ തുടരുന്നവർക്കും ഉണ്ടാവും. പക്ഷെ ഇവിടെ ജോലി ചെയ്യുന്നവരേക്കാളും കൂടുതൽ ഇവിടെ ജോലിക്ക് കയറി പീഡനം സഹിക്കാൻ പറ്റാതെ ജോലി ഉപേക്ഷിച്ച് പോയവരാണ്. അതിൽ പലരും രണ്ടു മാസത്തോളം കമ്പനീക്ക് ഫ്രീയായി ജോലി ചെയ്തു കൊടുത്തവരുമാണ്. കാരണം അവിടെ ജോലിക്ക് കയറുന്ന ഹെൽപർമാരിൽ പലരും ഒരു മാസത്തെ പരിശീലന കാലാവധി കഴിഞ്ഞു അടുത്ത മാസം ജോലി ചെയ്ത് ശമ്പളം പോലും വാങ്ങാതെ പിരിഞ്ഞു പോയവരോ പിരിച്ചു വിടപ്പെട്ടവരോ ആയിരിക്കും. ഒരാളെ ഒഴിവാക്കാൻ വളരെ നിസാര കാരണം കണ്ടെത്തും. ഹാൻസ് വച്ചതിന് രണ്ടു മാസമാകാറായ ഇടുക്കി കമ്പിളികണ്ടം സ്വദേശിയെ പിരിച്ചു വിട്ടത് ഉദാഹരണം. അതുപോലെ എത്രയോ പാവങ്ങൾ കണ്ണീരുമായി അവിടെ നിന്നും പോയിട്ടുണ്ട്...\nആണുങ്ങൾ താമസിക്കുന്ന ഹോസ്റ്റലുകൾ 2004-2005 കാലത്ത് പണിതത് തന്നെയാണ് ഇപ്പോഴും ഉള്ളത്. തൊഴുത്തിനു സമാനമായ മുറികൾ തന്നെയാണ്. ആരും ആ ദൃശ്യങ്ങൾ ഒരിക്കലും പുറത്തു വിടുന്നീല്ല..\nസാബു സാർ കാണിക്കുന്നത് വെറും ഷോ മാത്രമാണ്. കമ്പനിയിൽ കാണിക്കുന്ന ഗുണ്ടായിസം സർക്കാരിന്റെയും കേരളത്തിലെ ജനങ്ങളുടേയും നേരെ എടുക്കുന്നൂ... പാവപ്പെട്ടവരെ അടിമപ്പണി എടുപ്പിച്ചു തിന്നു വീർത്ത ശരീരം വച്ചാണ് നിങ്ങൾ വെല്ലുവിളിക്കുന്നതെന്ന് ഓർമ വേണം സാർ... നിങ്ങൾക്ക് ഒരുപാട് കാലം ഇങ്ങനെ ജനത്തെ മണ്ടൻമാരാക്കാൻ പറ്റില്ല... സത്യം പുറത്ത് വരിക തന്നെ ചെയ്യും....\n15 Jul 2021, 11:41 AM\nഎല്ലാ മുതലാളിമാർക്കും ഒരേ മുഖം എന്നും എവിടെയും. പാവപ്പെട്ടവനു ചത്തതെ ജീവിതം കേരളത്തിൽ ഇങ്ങനെയെങ്കിൽ കേരളത്തിന് പുറത്തു എങ്ങിനെ യാകും\n14 Jul 2021, 08:25 PM\nശമ്പളപൊതി തുറക്കുമ്പോൾ എന്റെ ഉള്ളും പൊട്ടുകയായിരുന്നു എന്നുപറഞ്ഞെങ്കിലും എത്ത്റ ഉണ്ടായിരുന്നു എന്ന് പറയുന്നില്ല .


വിളയൂര് എടപ്പലം പ്രീമിയര് ലീഗിലെ ചെറുപ്പക്കാരാണ് കൂട്ടായ്മയുടെ കായിക വിനോദങ്ങള്‍ക്കൊപ്പം കൃഷി കൂടി നടത്തുകയെന്ന ആശയവുമായി രംഗത്തെത്തിയത്.\nക്ലബ്ബിന്‍റെ നേതൃത്വത്തില് ഇറക്കിയ ഗ്രോബാഗ് ജൈവപച്ചക്കറി കൃഷിയിലെ വിളവെടുപ്പ് നടന്നു.\nഒരു വര്‍ഷം മുന്‍പാണ് വിളയൂര് എടപ്പലത്ത് പ്രീമിയര് ലീഗ് എന്ന പേരില് കായികകൂട്ടായ്മ ആരംഭിച്ചത്. ഫുട്ബോള്, ക്രിക്കറ്റ് തുടങ്ങിയ കായിക ഇനങ്ങളില് മത്സരങ്ങള് നടത്തിവരുന്ന യുവാക്കളുടെ നേതൃത്വത്തിലാണ് കൂട്ടത്തില് കൃഷിയും ഒരു മത്സരയിനമാക്കി രംഗത്തിറങ്ങിയത്. 160ഓളം വരുന്ന യുവക്കളും കുട്ടികളും മുതിര്‍ന്നവരുമടക്കം വരുന്നവരുടെ നേതൃത്വത്തിലായിരുന്നു 12 ടെറസുകളിലായി ഗ്രോ ബാഗ് ജൈവപച്ചക്കറി കൃഷി നടത്തിയത്. നാല് ടീമുകളായാണ് കൃഷി ഇറക്കിയത്. ഓരോ ടീമിനും 200 വീതം ഗ്രോബാഗുകളും നല്‍കി. വിളയൂര് പഞ്ചായത്തിന് ലഭിച്ച ജൈവ പഞ്ചായത്ത് അവാര്‍ഡ് തുകയും ആത്മപദ്ധതിയും സംയോജിപ്പിച്ചായിരുന്നു കൃഷി.\n12 ടെറസുകളിലായി തക്കാളി ഉള്‍പ്പെടെയുളള പച്ചക്കറികള് വിളയിച്ച് ഈ കളികമ്പക്കാര് കൃഷിയിലും കഴിവ് തെളിയിച്ചു. പാലക്കാട് ജില്ലാ പ്രിന്‍സിപ്പല് കൃഷി ഓഫീസര് ലിന്‍സി സേവ്യറും, വിളയൂര് പഞ്ചായത്ത് ഡെപ്യൂട്ടി ഡയറക്ടര് പി.ബി.ഉഷയും ചേര്‍ന്ന്\nവിളവെടുപ്പിന്‍റെ ഉദ്ഘാടനം നിര്‍വ്വഹിച്ചു.\nഉദ്ഘാടന ചടങ്ങില് പഞ്ചായത്ത് പ്രസിഡന്‍് കെ.മുരളി അധ്യക്ഷനായി. പട്ടാമ്പി കൃഷി അസിസന്‍റ് ഡയറക്ടര് സൂസന് ബെഞ്ചമിന് ട്രോഫികള് വിതരണം ചെയ്തു. കൃഷി ഓഫീസര് വി.പി.സിന്ധു, ജൈവകര്‍ഷകന് നാരായണന് എന്നിവരെയും ചടങ്ങില് ആദരിച്ചു.\nകൃഷിയില് നടത്തിയ മത്സരത്തില് മികച്ച ടീമായി റൈസിങ്ങ് ഹീറോസിനെ തിരഞ്ഞെടുത്തു. അറേബ്യന് എമിറേറ്റ്സിനാണ് രണ്ടാം സ്ഥാനം.


Use Internet Without Gprs Connection On Mobile - Compuhow.com, Use Internet Without Data Connection, Google Search Through Sms, txt web\nHome » Compuhow » Internet » ജി.പി.ആര്.എസ് കണക്ഷനില്ലാതെ മൊബൈലില് നൈറ്റ് ഉപയോഗിക്കണോ ?\nജി.പി.ആര്.എസ് കണക്ഷനില്ലാതെ മൊബൈലില് നൈറ്റ് ഉപയോഗിക്കണോ ?\nഇന്ന് ഏറ്റവുമധികം ആളുകള് ഇന്റര്‍നെറ്റ് ഉപയോഗിക്കുന്നത് മൊബൈല് വഴിയാണ്. സ്മാര്‍ട്ട് ഫോണുകളുടെ പ്രചാരം മിക്കവാറും എല്ലാ ഇന്റര്‍നെറ്റ് സംബന്ധമായ ആവശ്യങ്ങളും കംപ്യൂട്ടരില്ലാതെ തന്നെ ചെയ്യാന് പ്രാപ്തമാക്കി. ഇന്നിപ്പോള് ത്രിജി വരെ മിക്കയിടങ്ങളിലും ലഭ്യമാണ്. എന്നാല് ത്രിജി, ടുജി, എഡ്ജ് എന്നിവയൊന്നും ലഭ്യമാക്കാത്ത ഫോണില് നെറ്റ് ബ്രൗസ് ചെയ്യാന് സാധിക്കുമോ?\nവലിയ വിപുലമായ ഉപയോഗങ്ങള്‍ക്കൊന്നുമല്ലാതെ അത്യാവശ്യത്തിന് നെറ്റ് ഉപയോഗിക്കേണ്ട സാഹചര്യം പലപ്പോഴും വരാം. ഈ അവസരങ്ങളില് ഉപയോഗിച്ച് നോക്കാവുന്ന ഒന്നാണ് TXTweb.\nഇത് എസ്.എം.എസ് ബേസ്ഡ് ഇന്റര്‍നെറ്റ് ബ്രൗസറാണ്. ടെക്സ്റ്റ് മെസേജായി ഇന്റര്‍നെറ്റിലെ വിവരങ്ങള് ലഭ്യമാക്കുന്ന രീതിയാണ് ഇത്. ഇതുപയോഗിക്കാന് ജി.പി.ആര്.എസ് കണക്ഷന് ആവശ്യമില്ല.എന്നാല്‍എസ്.എം.എസ് ചാര്‍ജ്ജ് ആപ്ലിക്കബിളാണ്.\nഇതുപയോഗിക്കാന് 92433 42000 എന്ന നമ്പറിലേക്ക് നിങ്ങളുടെ സെര്‍ച്ച് വേഡ് അയക്കുകയാണ് വേണ്ടത്. ഉദാഹരണത്തിന് കാലാവസ്ഥ അറിയാന് @weather എന്ന് മെസേജ് അയക്കുക. കറക്ടായ സെര്‍ച്ച് വേഡ് അറിയില്ലെങ്കില് @ ചിഹ്നം ഉപയോഗിക്കാതെ അയക്കുക. സര്‍വ്വീസുകളുടെ ഒരു ലിസ്റ്റ് ലഭിക്കും.\nമെസേജിങ്ങ് ടേമുകള് മനസിലാക്കാന് സൈറ്റ് സന്ദര്‍ശിക്കാം. സ്പോര്‍ട്, ഫിനാന്‍സ്, വെതര് തുടങ്ങി വിവിധ വിഭാഗങ്ങളിലായി ടേമുകള് എളുപ്പത്തില് കണ്ടെത്താം.\nPrevious Postഓഫ് ലൈന് വായനക്ക് PocketNext PostKuaiZip – ഫയലുകള് കംപ്രസ് ചെയ്യാം


എടക്കുനി : ലാഭവും വികസനവും\nനിങ്ങൾ ഒരു ദിവസത്തിലെ ജീവിതത്തിലേക്ക് വരൂ .., രാവിലെ എണീക്കുന്നു. പല്ല് തേക്കുന്നു. ആഹാരം കഴിക്കുന്നു വാഹനം ഓടിക്കുന്നു ജോലിക്ക് പോകുന്നു. ഇവിടെ ജോലിക്ക് എത്തുന്നത് വരെ നമ്മൾ ഒരു പാട് ക്രയ വിക്രയങ്ങളുടെ വഴികളിലൂടെ കടന്നു പോയി. ആദ്യം തന്നെ പല്ല് തേക്കാൻ ബ്രഷും പേസ്റ്റും കയ്യിൽ എടുത്തപ്പോൾ ഒരു പക്ഷെ 50 രൂപക്ക് നമ്മൾ അത് വാങ്ങിയത് ആവാം എങ്കിലും ആ രണ്ടു സാധങ്ങളും ആ രീതിയിൽ ആക്കി എടുക്കാൻ ഒരു നിർമ്മാണ കമ്പനി ഇല്ലായിരുന്നു എങ്കിൽ നമുക്ക് ഒരു പാട് കാശ് വേണ്ടി വന്നേനെ. ഇവിടെ ഈ സൗകര്യം ആണ് കൻസ്യുമരുടെ ലാഭം, എന്നാൽ അതിന്റെ നർമ്മാതാവിന്റെ ലാഭം അത്തരത്തിൽ ഉള്ള നൂറു കണക്കിന് ഉത്പന്നങ്ങൾ വിൽക്കപ്പെടുകയും ആ വിൽപന തുക അതിന്റെ നിർമ്മാണ ചിലവിനു മുകളിൽ എത്തി നിൽക്കുകയും ചെയ്യുമ്പോൾ ആണ്. ഇത്രയും പറഞ്ഞതിൽ നിന്ന് ലാഭം ലാഭം എന്നത് എങ്ങനെ വികസനം ആയി മാറുന്നു എന്ന് മനസ്സിലാക്കാം, അല്ലാതെ മാർക്സിയൻ വാദ ഗതി അനുസരിച്ചുള്ള തൊഴിലാളിയുടെ മിച്ച മൂല്യത്തിൽ നിന്നൊന്നും അല്ല ലാഭം ഉരുത്തിരിയുന്നത്\nഇനി നമ്മൾ ജോലിയിൽ പ്രവേശിക്കുന്നു. ഒരു ദിവസത്തെ അധ്വാനം നമ്മൾ തൊഴിൽ ഉടമക്ക് വിൽക്കുമ്പോൾ കിട്ടുന്ന വരുമാനം ഉപയോഗിച്ച് അതിന്റെ മൂല്യത്തേക്കാൾ എത്രയോ മടങ്ങ് മൂല്യമുള്ള കാര്യങ്ങളിൽ നമ്മൾ ആ പണം വിനിയോഗിക്കുന്നു. അങ്ങനെ നമ്മുടെ കുട്ടികൾ പഠിക്കുന്നു വളരുന്നു. നമ്മളിലൂടെ കഴിവും ആരോഗ്യമുള്ള വലിയ ഒരു തലമുറ വീണ്ടും ജനിക്കുന്നു. അപ്പോൾ നമ്മൾ വിറ്റ നമ്മുടെ അധ്വാനവും നമുക്ക് ലാഭം അത് സ്വീകരിച്ച തൊഴിൽ ഉടമക്ക് അതിലും എത്രയോ ലാഭം.\nഅതായത് ഈ ലാഭം എന്നത് മനുഷ്യന്റെ ഇതുവരെ ഉള്ള ജീവിത വിജയങ്ങളും അതുവഴി ഉണ്ടായ വികസന നേട്ടങ്ങളും ആണ്. ഇത് ഇന്നോ ഇന്നലെയോ തുടങ്ങിയത് അല്ല. ഒറ്റയാന്മാരായി മൃഗ ജീവിതം നയിച്ചിരുന്ന നമ്മുടെ പൂർവ്വികർ കാർഷിക സംസ്കൃതിയിലേക്ക് കാൽ വെച്ചത് മുതൽ ഇത് തുടങ്ങി. ഓരോ ഗ്രൂപും വ്യത്യസ്ത ഉത്പന്നങ്ങൾ ഉല്പാദിപ്പിക്കുന്നതിൽ ഏർപ്പെട്ടു . അങ്ങനെ ഉൽപന്ന വിനിമയത്തിൽ തുടങ്ങി ഇന്നത്തെ ആധുനിക ഇ കൊമെർസിൽ എത്തി നിൽക്കുന്ന മനുഷ്യന്റെ ചരിത്രം പറയുന്നത് കമ്മ്യുനിസവും സോഷ്യലിസവും ഒന്നും അല്ല. പച്ചയായ മുതലാളിത്വം അഥവാ കാലന്തരങ്ങളിലൂടെ രൂപവും ഭാവവും സ്വയം മാറിയും മറിഞ്ഞും വരുന്ന സ്വതന്ത്ര വ്യാപാരം ആണ് .\nഎന്നാൽ ഇതൊന്നും എന്നും സമാധാന പരമായി തന്നെ വിനിമയം ചെയ്യപ്പെട്ടു എന്ന് പറയുന്നില്ല ഇതിനൊക്കെ വേണ്ടി നിരവധി മനുഷ്യ ജീവനുകൾ ബലി കഴിക്കപ്പെട്ടിട്ടുണ്ട്. അടിമ ഉടമ വ്യവസ്ഥയിൽ നിരവധി അടിമ ജീവനുകൾ, ജന്മി കുടിയാൻ വ്യവസ്ഥയിൽ നിരവധി കുടിയാൻ ജീവനുകൾ, മുതലാളി തൊഴിലാളി വ്യവസ്ഥയിൽ, നിരവധി തൊഴിലാളികളുടെ അധ്വാനവും വിയർപ്പും. ഇന്ന് അവയിൽ പലതിനും രാഷ്ട്രീയ പരിഹാരം കാണാൻ മാത്രം നമ്മുടെ ജനാധിപത്യ ചിന്ത വളർച്ച പ്രാപിച്ചിട്ടുണ്ട്. അങ്ങനെ മനുഷ്യ സംസ്കാരത്തോടൊപ്പം തന്നെ ഉള്ള സ്വതന്ത്ര വ്യാപാരം അതിന്റെ യാത്ര തുടർന്ന് കൊണ്ടേ ഇരിക്കും മനുഷ്യർ ഉള്ള കാലത്തോളം\nപോസ്റ്റ് ചെയ്തത് salim edakuni ല് 9:43 AM


ചെന്നൈയില് ബൈക്കില് കൊണ്ടുപോകുന്നതിനിടെ പിടികൂടിയ വോട്ടിങ് യന്ത്രത്തില് 15 വോട്ടുകള് പോള് ചെയ്തിരുന്നതായി തമിഴ്‌നാട് തെരഞ്ഞെടുപ്പു കമ്മീഷന് റിപ്പോര്‍ട്ട് നല്‍കി. 50 മിനിറ്റോളമാണ് യന്ത്രം വോട്ടിങ്ങിനായി ഉപയോഗിച്ചത്.\nഏപ്രില് ആറിനാണ് വേളാച്ചേരിക്കടുത്ത പോളിങ് ബുത്തില് നിന്നുള്ള വോട്ടിങ് യന്ത്രവുമായി ഗ്രേറ്റര് ചെന്നൈ കോര്‍പ്പറേഷന് ജീവനക്കാരനെ പിടികൂടുന്നത്. ഡി.എം.കെ-കോണ്‍ഗ്രസ് പ്രവര്‍ത്തകരാണ് ഇയാളെ പിടികൂടിയത്. യന്ത്രം വോട്ടിങ്ങിനുപയോഗിച്ചില്ലെന്നാണ് ആദ്യഘട്ടത്തില് കമ്മീഷന് പറഞ്ഞിരുന്നത്. അതെ സമയം യന്ത്രം കടത്തിയ കോര്‍പ്പറേഷന് ജീവനക്കാരനെതിരെ ഇത് വരെ പൊലീസ് കേസ് രജിസ്റ്റര് ചെയ്തിട്ടില്ല.\nവിവി പാറ്റ് അടങ്ങുന്ന വോട്ടിങ് ഉപകരണങ്ങളാണ് ഇയാളുടെ പക്കല് നിന്നും പൊലീസ് പിടിച്ചെടുത്തത്. രണ്ട് വോട്ടിങ് മെഷീനുകള്, ഒരു വിവി പാറ്റ് എന്നിവയില് വിവിപാറ്റ് മാത്രമാണ് വോട്ടിങ്ങിന് ഉപയോഗിച്ചതെന്നാണ് കമ്മീഷന് അവകാശവാദം.\nഅണ്ണാ ഡി.എം.കെ സ്ഥാനാര്‍ഥിക്കു വേണ്ടി പോളിങ് അട്ടിമറിക്കാനുള്ള ശ്രമമാണ് നടന്നതെന്നും ബൂത്തില് റീപോളിങ് വേണമെന്നും കോണ്‍ഗ്രസ്, മക്കള് നീതി മയ്യം സ്ഥാനാര്‍ഥികള് ആവശ്യപ്പെട്ടു. അതെ സമയം റീ പോളിങ്ങിനെ കുറിച്ച് തെരഞ്ഞെടുപ്പ് കമ്മീഷനാണ് നടപടിയെടുക്കേണ്ടതെന്ന് തമിഴ്‌നാട് ചീഫ് ഇലക്ടറല് ഓഫീസര് സത്യബ്രദ സാഹൂ പ്രതികരിച്ചു.മനസ്സ് മീഡിയ.


ട്രാഫിക് നിയമലംഘനം: വലിയ പിഴ തീരുമാനം അംഗീകരിക്കാതെ മൂന്ന് സംസ്ഥാനങ്ങള്\nIndia, First Published 2, Sep 2019, 7:49 PM IST\nട്രാഫിക് നിയമലംഘനങ്ങള്‍ക്കുള്ള പിഴയുമായി ബന്ധപ്പെട്ട കേന്ദ്രമോട്ടോർ വാഹനനിയമത്തിലെ ഭേദഗതികൾ അംഗീകരിക്കാതെ മൂന്ന് സംസ്ഥാനങ്ങള്.\nദില്ലി: ട്രാഫിക് നിയമലംഘനങ്ങള്‍ക്കുള്ള പിഴയുമായി ബന്ധപ്പെട്ട കേന്ദ്രമോട്ടോർ വാഹനനിയമത്തിലെ ഭേദഗതികൾ അംഗീകരിക്കാതെ മൂന്ന് സംസ്ഥാനങ്ങള്. വലിയ പിഴയീടാക്കുന്ന രീതി അംഗീകരിക്കാനാവില്ലെന്ന് മധ്യപ്രദേശും രാജസ്ഥാനും പശ്ചിമബംഗാളും അറിയിച്ചതായി ഇന്ത്യ ടുഡെ റിപ്പോര്‍ട്ട് ചെയ്യുന്നു. പശ്ചിമ ബംഗാളും മധ്യപ്രദേശും ഭേദഗതി നടപ്പാക്കാനാകില്ലെന്ന് അറിയിച്ചപ്പോള് പിഴയുടെ കാര്യത്തില് പുനപരിശോധന ആവശ്യമാണെന്നാണ് രാജസ്ഥാന് ആവശ്യപ്പെട്ടിരിക്കുന്നത്.\nഭേദഗതി നടപ്പിലാക്കും പക്ഷെ പിഴത്തുക പുനപരിശോധിക്കുമെന്നും രാജസ്ഥാന് ഗതാഗത മന്ത്രി പ്രതാപ് സിങ് ഖച്ചാരിയാവാസ് പറഞ്ഞു. പിഴത്തുകയിലെ വര്‍ധനവ് ജനങ്ങളില് അതൃപ്തിയുണ്ടാക്കിയതായാണ് ഈ സംസ്ഥാനങ്ങള് കാണുന്നത്. അതേസമയം നിയമം തല്‍ക്കാലം നടപ്പിലാക്കാന് ഉദ്ദേശിക്കുന്നില്ലെന്ന് മധ്യപ്രദേശ് നിയമമന്ത്രി പിസി ശര്‍മ പ്രതികരിച്ചു. പിഴത്തുക വളരെ വലുതാണെന്നും ഇത്തരത്തില് എല്ലാവര്‍ക്കും അത് താങ്ങാന് കഴിയില്ലെന്നും അദ്ദേഹം പറഞ്ഞു.\nമമത ബാനര്‍ജിയുടെ നേതൃത്വത്തിലുള്ള പശ്ചിമബംഗാള് സര്‍ക്കാര് ഇത് ഇപ്പോള് നടപ്പിലാക്കില്ലെന്ന് വ്യക്തമാക്കി. നിയമത്തിലെ ചില കാര്യങ്ങള് അംഗീകരിക്കാനാവില്ല. പ്രധാനമായും ചെറിയ നിയമലംഘനങ്ങള്‍ക്ക് വലിയ പിഴയീടുക്കുന്നത് പോലുള്ളവ ശരിയില്ലെന്നുമാണ് സര്‍ക്കാറിന്‍റെ നിലപാട്. ഭേദഗതി നടപ്പിലാക്കുന്നതുമായി ബന്ധപ്പെട്ട് എല്ലാ വിഭാഗങ്ങളുമായി ചര്‍ച്ച നടത്തിയ ശേഷം വിജ്ഞാപനം പുറത്തിറക്കുമെന്നും ദില്ലി ഗതാഗത മന്ത്രി കൈലാഷ് ഗഹ്ലോട്ട് പറഞ്ഞു.\nLast Updated 2, Sep 2019, 7:49 PM IST


10 reasons to prefer Android over iOS. - Malayalam Gizbot\nആന്‍ഡ്രോയിഡിനെ സ്നേഹിക്കാന് 10 കാരണങ്ങള്\nPublished: Tuesday, December 1, 2015, 11:18 [IST]\nഎല്ലാവരും ആപ്പിളിന്‍റെ പുറകെയാണ്. പക്ഷേ, ആപ്പിള് എന്തൊക്കെ അവതരിപ്പിച്ചുവെന്ന് പറഞ്ഞാലും ആന്‍ഡ്രോയിഡ് ഉപഭോക്താക്കള് ദിനംപ്രതിയേറുകയാണ്. ഐഫോണിന്‍റെ സൗന്ദര്യത്തിനും കരുത്തിനും അപ്പുറം ആന്‍ഡ്രോയിഡ് മുറുകെപ്പിടിക്കാന് പ്രേരിപ്പിക്കുന്ന ചില കാരണങ്ങളുണ്ട്.\nആന്‍ഡ്രോയിഡ് ആളുകള്‍ക്കിത്ര പ്രിയപെട്ടതാവാനുള്ള പ്രധാന കാരണം അതിന്‍റെ കസ്റ്റമൈസേഷന് തന്നെ. ലോഞ്ചറുകള്, വൈവിധ്യമുള്ള ലോക്ക് സ്ക്രീനുകള് എന്നിങ്ങനെ ഒട്ടുമിക്ക കാര്യങ്ങളും ഉപഭോക്താവിന് യഥേഷ്ടം ക്രമീകരിക്കാം.\nവോയിസ് റെക്കഗ്നിഷന്‍റെ ആവശ്യകതയേറി വരുന്ന ഈ കാലത്ത് ഗൂഗിള് മാര്‍ഷ്മാലോയിലൂടെ കുറച്ച് കൂടി കാര്യക്ഷമമായ ഗൂഗിള് നൗ അവതരിപ്പിക്കുന്നത്. ആപ്പിളിലെ സിറി(Siri)യെപ്പോലെ തന്നെ ഗൂഗിള് നൗവിലൂടെ ഒരുവിധം കാര്യങ്ങളൊക്കെ ശബ്ദത്തിലൂടെ നിയന്ത്രിക്കാനാകും.\nവര്‍ഷത്തിലൊരിക്കലേ ആപ്പിള് ഐഫോണുകള് അവതരിപ്പിക്കുകയുള്ളൂ. ഇത്തവണ ഐഫോണ് 6എസും 6എസ് പ്ലസ്സുമാണ് വിപണിയിലെത്തിയത്. അതേ സമയം ആന്‍ഡ്രോയിഡ് പ്ലാറ്റ്ഫോമില് നിരവധി ഫോണുകള് നിര്‍മ്മിക്കപ്പെടുന്നുണ്ട്, നിങ്ങള്‍ക്ക് ഇഷ്ട്ടാനുസരണം തിരഞ്ഞെടുക്കാം.\nറെസ്പോണ്‍സീവ് ആനിമേഷനുകള്, ലളിതമായ ഗ്രിഡ് ലേഔട്ടുകള് എന്നിവ ചേര്‍ത്ത് രൂപകല്പ്പന ചെയ്ത വര്‍ണ്ണവൈവിധ്യമാര്‍ന്ന 'മെറ്റീരിയല് ഡിസൈന്' ഗൂഗിള് 2014ലാണെത്തിക്കുന്നത്.\nഇമെയില്, ബ്രൌസര്, ക്ലൗഡ് സര്‍വീസ്, യൂണിവേഴ്സല് സെര്‍ച്ച് മുതലായവ ഇന്റഗ്രേറ്റ് ചെയ്താണ് ആന്‍ഡ്രോയിഡിലുള്ളത്. ഇത് വളരെ ആയാസരഹിതമായി കാര്യങ്ങള് ചെയ്യാന് ഉപഭോക്താവിനെ സഹായിക്കുന്നു.\nഐഫോണുകളില് റിമൂവ് ചെയ്യാന് കഴിയാത്ത രീതിയിലുള്ള ബാറ്ററിയാണുള്ളത്. ആന്‍ഡ്രോയിഡ് ഫോണുകളുമായ് താരതമ്യം ചെയ്യുമ്പോള് അതിന്‍റെ ബാക്കപ്പ് വളരെ കുറവാണ്. അതേസമയം ആന്‍ഡ്രോയിഡ് ഫോണുകളില് പലതിലും ബാറ്ററി റിമൂവ് ചെയ്യാന് സാധിക്കും ഒപ്പം പവര്‍സേവര് മോഡുകളുമുണ്ട്.\nക്വാളിറ്റി കൂടിയ ആപ്പിളിന്‍റെ ഫോണുകള്‍ക്കും അതിന്‍റെ അനുബന്ധ ഘടകങ്ങള്‍ക്കും വിപണിയില് തീപിടിച്ച വിലയാണ്. പക്ഷേ, ആന്‍ഡ്രോയിഡിന്‍റെ കാര്യത്തില് നമുക്ക് ബഡ്ജറ്റിനനുസരിച്ച് തിരഞ്ഞെടുക്കാന് നിരവധി ഫോണുകള് ലഭ്യമാണ്.\nആപ്പിളിന്‍റെ സ്മാര്‍ട്ട് വാച്ചുകള് അവരുടെ ഉപകരണങ്ങളുമായ് ചേര്‍ന്നാണ് നന്നായി പ്രവര്‍ത്തിക്കുക. നേരെമറിച്ച് ആന്‍ഡ്രോയിഡ് സ്മാര്‍ട്ട് വാച്ചുകള് ഏത് പ്ലാറ്റ്ഫോമിലുള്ള ഉപകരണങ്ങളുമായി ഇഴുകിച്ചേരും.\nഹാര്‍ട്ട് റേറ്റ് സെന്‍സര്, ഫിന്‍ഗര് പ്രിന്‍റ് സെന്‍സര്, ഐ ട്രാക്കര്, സ്മാര്‍ട്ട് നോക്ക് കോഡ് അണ്‍ലോക്കിംഗ് എന്നിങ്ങനെ നിരവധി സെന്‍സറുകള് ആന്‍ഡ്രോയിഡ് ഫോണുകളിലുണ്ട്.\nസമയം, തീയതി, നോട്ടിഫിക്കേഷനുകള് തുടങ്ങിയ അത്യാവശ്യ കാര്യങ്ങള് സ്മാര്‍ട്ട് കെയിസിലൂടെ നമുക്ക് അറിയാന് കഴിയും. ഐഫോണുകളില് ഇത് ലഭ്യമല്ല.\n10 reasons to prefer Android over iOS.\nStory first published: Tuesday, December 1, 2015, 11:18 [IST]


വെള്ളക്കടുവ യുവാവിനെ രക്ഷിക്കാന് ശ്രമിക്കുകയായിരുന്നെന്ന് വെളിപ്പെടുത്തല്Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nവെള്ളക്കടുവ യുവാവിനെ രക്ഷിക്കാന് ശ്രമിക്കുകയായിരുന്നെന്ന് വെളിപ്പെടുത്തല്\non October 4, 2014\tന്യൂഡല്‍ഹി: ഡല്‍ഹി മൃഗശാലയില് കടുവക്കൂട്ടില് വീണ യുവാവിനെ കടുവ രക്ഷിക്കാന് ശ്രമിക്കുകയായിരുന്നെന്നു വെളിപ്പെടുത്തല്. ഫോറന്‍സിക് റിപ്പോര്‍ട്ടിന്റെ അടിസ്ഥാനത്തിലാണ് ഈ പുതിയ വെളിപ്പെടുത്തല്. ഡല്‍ഹി സ്വദേശിയായ മക്‌സൂദ് എന്ന ഇരുപതുകാരനാണ് മരിച്ചത്. കടുവക്കൂടിന് സമീപത്ത് നിന്ന് ഫോട്ടോ എടുക്കാന് ശ്രമിക്കുന്നതിനിടെ ഇയാള് കാല് വഴുതി കടുവക്കൂട്ടില് വീഴുകയായിരുന്നു. തുടര്‍ന്ന് കടുവയുടെ കടിയേറ്റു മരണം സംഭവിച്ചു. സെപ്റ്റംബര് 24 നായിരുന്നു സംഭവം.\nഅതേസമയം കടുവ യുവാവിനെ രക്ഷിക്കാന് ശ്രമിക്കുകയായിരുന്നു എനാണ് ഒരു വിഭാഗം വാദിക്കുന്നത്. പതിനഞ്ച് മിനിറ്റോളം കടുവക്കൂട്ടില് കിടന്ന യുവാവിനെ കടുവ ഉപദ്രവിച്ചിരുന്നില്ല. എന്നാല് ദൃക്‌സാക്ഷികള് കല്ലേറ് തുടങ്ങിയപ്പോഴാണ് കടുവ മക്‌സൂദിനെ കഴുത്തില് കടിച്ച് എടുത്ത് കൊണ്ട് പോയത്. സാധാരണ കടുവ മുതല് പൂച്ച വരെയുള്ള മൃഗങ്ങള് സ്വന്തം കുഞ്ഞിനെ കഴുത്തില് കടിച്ചാണ് എടുത്ത് കൊണ്ട് നടക്കുന്നത്. ഇവിടെയും കല്ലേറ് തുടങ്ങിയതോടെ മക്‌സൂദിനെ രക്ഷിക്കാന് കഴുത്തില് കടിച്ച് എടുക്കുകയായിരുന്നു.\nഫോറന്‍സിക് റിപ്പോര്‍ട്ട് പ്രകാരം മക്‌സൂദിന്റെ മറ്റ് ശരീരഭാഗങ്ങളില് മുറിവില്ല. കടുവ മക്‌സൂദിനെ ആക്രമിക്കാന് ഉദ്ദേശിച്ചിരുന്നെങ്കില് മറ്റ് ശരീര ഭാഗങ്ങളിലും മുറിവേല്‍ക്കുമായിരുന്നു. എന്നാല് കഴുത്തില് ഒഴികെ മറ്റെങ്ങും മുറിവില്ലാത്തതിനാല് കടുവ യുവാവിനെ രക്ഷിക്കാന് ശ്രമിക്കുകയായിരുന്നു എന്ന വാദത്തിനാണ് കൂടുതല് പിന്തുണ ലഭിക്കുന്നത്. എതായാലും സോഷ്യല് മീഡിയയിലൂടെ ഉള്‍പ്പെടെ പ്രചരിക്കുന്ന ഈ വാദഗതിയോട് പ്രതികരിക്കാന് മൃഗശാല അധികൃതര് തയ്യാറായില്ല.


പതാകയേന്താന് പുരുഷ, വനിതാ താരങ്ങള്; ലിംഗനീതി ഉറപ്പാക്കി ടോക്കിയോ ഒളിംപിക്‌സ് ചരിത്രത്തിലേക്ക് | Why Tokyo Olympics 2020 to bealandmark in gender equality\nഅസാധാരണ കാലത്ത് മാറ്റത്തിന്റെ ഇടിമുഴക്കവുമായാണ് ടോക്കിയോ ഒളിംപിക്‌സ് വിരുന്നത്തുന്നത്. ചരിത്രത്തിൽ ഏറ്റവും കൂടുതൽ വനിതകൾ അണിനിരക്കുന്ന ഒളിംപിക്‌സിന്റെ ഉദ്ഘാടന ചടങ്ങിലും തുല്യതയുണ്ട്.\nTokyo, First Published Jul 23, 2021, 11:05 AM IST\nടോക്കിയോ: ലിംഗനീതി ഉറപ്പാക്കുന്നതാണ് ഇത്തവണത്തെ ഒളിംപിക്‌സ്. ടോക്കിയോയിലെ ഉദ്ഘാടന ചടങ്ങിൽ ചരിത്രത്തിൽ ആദ്യമായി ഓരോ രാജ്യത്തെയും പുരുഷ, വനിതാ താരങ്ങൾ ദേശീയ പതാകയേന്തും. മൻപ്രീത് സിംഗും മേരി കോമുമാണ് ഇന്ത്യൻ പതാകയേന്തുക.\nഅസാധാരണ കാലത്ത് മാറ്റത്തിന്റെ ഇടിമുഴക്കവുമായാണ് ടോക്കിയോ ഒളിംപിക്‌സ് വിരുന്നത്തുന്നത്. ചരിത്രത്തിൽ ഏറ്റവും കൂടുതൽ വനിതകൾ അണിനിരക്കുന്ന ഒളിംപിക്‌സിന്റെ ഉദ്ഘാടന ചടങ്ങിലും തുല്യതയുണ്ട്. ദേശീയ പതാകയുമായി ടീമിനെ നയിക്കാനും പ്രതിജ്ഞാ വാചകം ചെല്ലാനും വനിതകളുണ്ടാവും. ടോക്കിയോയിൽ ഇന്ത്യൻ പതാകയേന്തുക ഹോക്കി നായകൻ മൻപ്രീത് സിംഗും ബോക്സിംഗ് താരം മേരി കോമുമാണ്. 1980ന് ശേഷം ആദ്യമായി ഹോക്കി ടീം വിജയപീഠമേറുമെന്ന ഉറച്ച പ്രതീക്ഷയിലാണ് ഇന്ത്യ. ഈ പ്രതീക്ഷയ്‌ക്കുള്ള അംഗീകാരമാണ് മൻപ്രീത് സിംഗിനെ തേടിയെത്തിയിരിക്കുന്നത്. 1996ൽ പർഗത് സിംഗ് ഇന്ത്യയെ നയിച്ചതിന് ശേഷം ഒരു ഹോക്കി താരം രാജ്യത്തിന്‍റെ പതാകയേന്തുന്നത് ആദ്യം എന്നതും ശ്രദ്ധേയം.\nആറ് തവണ ലോക ചാമ്പ്യനായ ബോക്‌സിംഗ് ഹീറോ മേരി കോം ഇന്ത്യയുടെ മെഡൽ പ്രതീക്ഷ മാത്രമല്ല, രാജ്യത്തെ സ്‌ത്രീകളുടെ പ്രതീകം കൂടിയാണ്. ലണ്ടൻ ഒളിംപിക്‌സിലെ വെങ്കല മെഡൽ ജേതാവായ മേരി കോമിന്റെ അവസാന അന്താരാഷ്‌ട്ര പോരാട്ട വേദി കൂടിയാണ് ടോക്കിയോ.\nശ്രീജേഷിന്‍റെ സാന്നിധ്യം ടോക്കിയോയില് മുതല്‍ക്കൂട്ട്; പ്രശംസയുമായി മൻപ്രീത് സിങ്\nLast Updated Jul 23, 2021, 11:10 AM IST\nGender Equality Tokyo\nGender Equality Tokyo 2020\nGender Equality Tokyo Olympics


സ്വര്‍ണവില 17,000 കടന്നു\nThursday 14 July 2011 12:29 pm IST\nമുംബൈ: സ്വര്‍ണ വില വീണ്ടും ഉയര്‍ന്ന് പുതിയ റെക്കോഡിലെത്തി. ഗ്രാമിന് 20 രൂപയാണു വര്‍ധിച്ചത്. 2140 രൂപയാണു ഗ്രാമിന് ഇന്ന് രേഖപ്പെടുത്തിയത്. ഇതോടെ ഒരു പവന് സ്വര്‍ണ്ണത്തിന്റെ വില 17,120 രൂപയിലെത്തി. ആഗോള വിപണിയിലെ വര്‍ദ്ധനയാണ് ആഭ്യന്തര വിപണിയെ ബാധിച്ചത്. ആഗോള വിപണിയില് തുടര്‍ച്ചയായി ഒമ്പതാം ദിവസവും സ്വര്‍ണ വില ഉയര്‍ന്നു. യൂറോപ്യന് ട്രേഡിങ്ങില് സ്വര്‍ണം ഔണ്‍സിന് 1591 ഡോളറിലേക്ക് ഉയര്‍ന്നു ചരിത്രം സൃഷ്ടിച്ചു. സാമ്പത്തിക മേഖലയിലെ ചലനങ്ങള് സ്വര്‍ണ വിപണിയെ ശക്തിപ്പെടുത്തി. ഗ്രീസിനു പുറമെ ഇറ്റലിയും സ്പെയ്‌നും പ്രതിസന്ധിയിലകപ്പെട്ടതും അയര്‍ലന്‍ഡിന്റെ റേറ്റിങ് കുറച്ചതും സ്വര്‍ണ നിക്ഷേപകര്‍ക്ക് അനുകൂലമായി.\nസ്വര്‍ണവില പവന് 24,000 കടന്നു\nസ്വര്‍ണ വില കൂടി; പവന് 21000 രൂപ\nസ്വര്‍ണവില വീണ്ടും ഉയര്‍ന്നു\nസ്വര്‍ണവില റെക്കോഡിനൊപ്പം; പവന് 22,360 രൂപ\nസ്വര്‍ണവില കുറഞ്ഞു, പവന് 20,640\nസ്വര്‍ണ വിലയില് വീണ്ടും വര്‍ധനവ്\nസ്വര്‍ണ വില: മൂന്നു വര്‍ഷത്തെ ഏറ്റവും താഴ്ന്ന നിലയില്


മനീതികളുടെ രണ്ടാംവരവില് ദുരൂഹത | ഇകെ സമസ്തയും തള്ളിപ്പറഞ്ഞു;രഹസ്യ ചര്‍ച്ചയില് കുടുങ്ങി ലീഗ് | എസ്എസ്എല്‍സി മൂല്യനിര്‍ണയം ഏപ്രില് അഞ്ചിന് | പ്രധാനമന്ത്രി ഇടപെട്ടു; ആസിമിന്റെ ആഗ്രഹം നിറവേറും |\nThursday9August 2018 11:28 pm IST\nഹിന്ദു സംസ്‌കാരം എന്നത് ആര്‍ഷഭാരത സംസ്‌കാരമാണ്. അത് ഈ രാജ്യത്തെ എല്ലാ മതസ്ഥര്‍ക്കും അവകാശപ്പെട്ടതാണ്. നിനക്ക് നിന്റെ മതം എനിക്ക് എന്റെ മതം എന്ന് ഇസ്ലാം മതത്തില് പറയുന്നുണ്ട്. അത് രാജ്യത്തെ മുസ്ലിങ്ങള് തെറ്റിദ്ധരിച്ചിരിക്കുന്നു. ഇതിലെ സത്യാവസ്ഥ മനസ്സിലാക്കിയിരുന്നുവെങ്കില് മുസ്ലിങ്ങള് മുഖ്യധാരയില് നിന്ന് അകലില്ലായിരുന്നു എന്നും കെമാല് പാഷ പറഞ്ഞു.\nകൊച്ചി: ആര്‍എസ്എസ് അച്ചടക്കമുള്ള സംഘടനയെന്ന് ജസ്റ്റിസ് ബി. കെമാല് പാഷ. ഇതുപോലെ അച്ചടക്കമുള്ള മറ്റൊരു സംഘടനയില്ല. ഭാരതത്തിന്റെ മതനിരപേക്ഷത, ഐക്യം, അഖണ്ഡത ഇതെല്ലാം കാത്തുസൂക്ഷിക്കുന്നതിന് ഈ അച്ചടക്കം ആവശ്യമാണ്.\nഎളമക്കര ഭാസ്‌ക്കരീയം കണ്‍വെന്‍ഷന് സെന്ററില് ആര്‍എസ്എസ് കൊച്ചി മഹാനഗരത്തിന്റെ ആഭിമുഖ്യത്തില് സംഘടിപ്പിച്ച ഗുരുപൂജ-ഗുരുദക്ഷിണ മഹോത്സവത്തില് മുഖ്യാതിഥിയായി പങ്കെടുത്തു സംസാരിക്കുകയായിരുന്നു അദ്ദേഹം. ദേശസ്‌നേഹമാണ് ആര്‍എസ്എസിന്റെ മുഖമുദ്ര. അത് തെറ്റാണെന്ന് ആര്‍ക്കും പറയാന് പറ്റില്ല. രാജ്യത്തെ അസ്ഥിരപ്പെടുത്തുന്ന തരത്തില് ആര്‍എസ്എസ് അക്രമം ചെയ്യുമെന്നും വിശ്വസിക്കുന്നില്ല.\nഹിന്ദു സംസ്‌കാരം എന്നത് ആര്‍ഷഭാരത സംസ്‌കാരമാണ്. അത് ഈ രാജ്യത്തെ എല്ലാ മതസ്ഥര്‍ക്കും അവകാശപ്പെട്ടതാണ്. നിനക്ക് നിന്റെ മതം എനിക്ക് എന്റെ മതം എന്ന് ഇസ്ലാം മതത്തില് പറയുന്നുണ്ട്. അത് രാജ്യത്തെ മുസ്ലിങ്ങള് തെറ്റിദ്ധരിച്ചിരിക്കുന്നു. ഇതിലെ സത്യാവസ്ഥ മനസ്സിലാക്കിയിരുന്നുവെങ്കില് മുസ്ലിങ്ങള് മുഖ്യധാരയില് നിന്ന് അകലില്ലായിരുന്നു എന്നും കെമാല് പാഷ പറഞ്ഞു. ഒരു മതത്തേയും അധിക്ഷേപിക്കാനുള്ള സ്വാതന്ത്ര്യം ആര്‍ക്കുമില്ലെന്നും കെമാല് പാഷ അഭിപ്രായപ്പെട്ടു.\nകാവി സമര്‍പ്പണത്തിന്റെ പ്രതീകമാണെന്ന് ചടങ്ങില് പ്രഭാഷണം നടത്തിക്കൊണ്ട് ആര്‍എസ്എസ് സഹസര്‍കാര്യവാഹ് വി. ഭാഗയ്യ പറഞ്ഞു. സമൂഹത്തിന് വേണ്ടി പ്രവര്‍ത്തിക്കുക എന്നതാണ് ഹിന്ദുവിന്റെ കര്‍ത്തവ്യം. അതിനായി എല്ലാ ഗുണങ്ങളുമുള്ളവര് ഒന്നിക്കണം. ആര്‍ജിക്കുന്ന ധനവും ശക്തിയും അറിവും സമൂഹത്തിനായി പ്രയോജനപ്പെടുത്തണം.\nസനാതന ധര്‍മം സംരക്ഷിക്കപ്പെടണമെങ്കില് ഹിന്ദുക്കള് സംഘടിതരാകണമെന്നും ഭാഗയ്യ പറഞ്ഞു. ആര്‍എസ്എസ് കൊച്ചി മഹാനഗര് സംഘചാലക് അഡ്വ. പി. വിജയകുമാര് അധ്യക്ഷത വഹിച്ചു. എറണാകുളം വിഭാഗ് സഹസംഘചാലക് എം. ശിവദാസ് ചടങ്ങില് സംബന്ധിച്ചു.


ചെപ്പോക്കിൽ ധോണിയുടെ രാജകീയ തിരിച്ചുവരവ് | Dhoni pulls off two lightning quick stumpings | Manorama Online\n3 പന്ത്,2മിന്നൽ സ്റ്റംപിങ്; പ്രായത്തെ വെറും സംഖ്യയാക്കി ചെപ്പോക്കിൽ ധോണി!\nമനോരമ ലേഖകൻ May 02, 2019 12:33 PM IST\nഡൽഹി ക്യാപ്റ്റൻ ശ്രേയസ് അയ്യരെ പുറത്താക്കിയ ധോണിയുടെ സ്റ്റംപിങ്.\nചെന്നൈ∙ ഐപിഎല്ലിൽ ബുധനാഴ്ച നടന്ന ചെന്നൈ സൂപ്പർ കിങ്സ് – ഡൽഹി ക്യാപിറ്റൽസ് മൽസരത്തിനു തൊട്ടു മുൻപു വരെ ചർച്ചകളൊക്കെയും ധോണിയെക്കുറിച്ചായിരുന്നു. പനിമൂലം മുൻ മൽസരത്തിൽ മുംബൈയ്ക്കെതിരെ കളിക്കാതിരുന്ന ധോണി ഡൽഹിക്കെതിരെ തിരിച്ചെത്തുമോ എന്നതായിരുന്നു ചർച്ചാവിഷയം.\nഇതാ ഹതഭാഗ്യരുടെ ഐസിസി ഇലവൻ; ലോകകപ്പിനു മുൻപേ ‘തോറ്റ’ 11 താരങ്ങൾ\nമൽസരശേഷം കൂടുതൽ ആവേശത്തോടെ ചർച്ചകളിൽ നിറഞ്ഞുനിൽക്കുന്നതും ധോണി തന്നെ. അതുപക്ഷേ, താരം കളത്തിൽ പുറത്തെടുത്ത അത്യുജ്വല പ്രകടനമൊന്നു കൊണ്ടു മാത്രം! പനിമൂലം കഴിഞ്ഞ മൽസരത്തിൽ കളിക്കാതിരുന്ന ധോണി ഡൽഹി ക്യാപിറ്റൽസിനെതിരായ മൽസരത്തിൽ തിരിച്ചുവരവ് ആഘോഷിച്ചത് കളിയിലെ കേമൻ പട്ടം സ്വന്തമാക്കിയാണ്!\n∙ വിക്കറ്റിനു മുന്നിലെ ‘മഹേന്ദ്രജാലം’\nരണ്ടു തരത്തിലാണ് ഈ മൽസരത്തിൽ ധോണി ആരാധരെ കയ്യിലെടുത്തത്. ആദ്യം ബാറ്റുകൊണ്ട് വിക്കറ്റിനു മുന്നിലായിരുന്നു ആരാധകരെ ആവേശത്തിലാഴ്ത്തിയ ധോണിയുടെ പ്രകടനമെങ്കിൽ, ഡൽഹി ഇന്നിങ്സിൽ വിക്കറ്റിനു പിന്നിലും ധോണിയുടെ മഹേന്ദ്രജാലം കണ്ടു. ടോസ് നഷ്ടപ്പെട്ട് ബാറ്റിങ്ങിന് ഇറങ്ങിയ ചെന്നൈയ്ക്ക്, അവസാന ഓവറുകളിൽ തകർത്തടിച്ച ധോണിയാണ് നാലു വിക്കറ്റ് നഷ്ടത്തിൽ 179 റൺസ് എന്ന ഭേദപ്പെട്ട സ്കോർ സമ്മാനിച്ചത്.\nനാലാമനായി ക്രീസിലെത്തിയ ധോണി 22 പന്തു നീണ്ട ഇന്നിങ്സിൽ 44 റൺസുമായി പുറത്താകാതെ നിന്നു. ഇതിനിടെ നാലു സിക്സും മൂന്നു ബൗണ്ടറിയും നേടി. ഇതിൽ രണ്ടു സിക്സും നേടിയത് ട്രെന്റ് ബോൾട്ടിനെതിരെ അവസാന ഓവറിലെ അവസാന രണ്ടു പന്തിൽ. തൊട്ടുമുൻപുള്ള ഓവറിൽ ക്രിസ് മോറിസിന്റെ അപകടകരമായ ബീമറും ധോണി നിലംതൊടാതെ ഗാലറിയിലെത്തിച്ചിരുന്നു.\n∙ വിക്കറ്റിനു പിന്നിലെ രണ്ടാമൂഴം!\nഡൽഹി മറുപടി ബാറ്റിങ്ങിന് ഇറങ്ങിയതോടെ ആ ‘മഹേന്ദ്രജാലം’ കൂടുതൽ വ്യക്തമായി. ഇക്കുറി വിക്കറ്റിനു പിന്നിൽ മിന്നുന്ന ഫോമിലായിരുന്ന ധോണി ഒരു ക്യാച്ചും രണ്ടു സ്റ്റംപിങ്ങും സഹിതം മൂന്നു താരങ്ങളുടെ പുറത്താകലിൽ നേരിട്ടു പങ്കുവഹിച്ചു. അമിത് മിശ്രയാണ് ധോണിക്കു ക്യാച്ചു സമ്മാനിച്ചതെങ്കിൽ ക്രിസ് മോറിസ്, ക്യാപ്റ്റൻ ശ്രേയസ് അയ്യർ എന്നിവരാണ് ആ മിന്നൽ സ്റ്റംപിങ്ങിന് ഇരയായത്. അതും വെറും മൂന്നു പന്തുകൾക്കിടെ!\nരവീന്ദ്ര ജഡേജ എറിഞ്ഞ 12–ാം ഓവറിലാണ് മൂന്നു പന്തിനിടെ രണ്ടു സ്റ്റംപിങ്ങുമായി ധോണിയുടെ മഹേന്ദ്രജാലം ആരാധകരെ ആവേശത്തിലാഴ്ത്തിയത്. 12–ാം ഓവറിന്റെ നാലാം പന്തിൽ ആദ്യം ഇരയായത് ക്രിസ് മോറിസ്. റുഥർഫോർഡ് പുറത്തായതിനു പിന്നാലെ ക്രീസിലെത്തിയ മോറിസ് നേരിട്ട ആദ്യ പന്തായിരുന്നു ഇത്. ജഡേജയുടെ പന്തു പ്രതിരോധിക്കാനുള്ള മോറിസിന്റെ ശ്രമം പിഴച്ചു. പന്തു പിടിച്ചെടുത്ത ധോണി സ്റ്റംപിളക്കിയശേഷം അപ്പീൽ ചെയ്തു.\nഔട്ടല്ലെന്ന ആത്മവിശ്വാസത്തിൽ മോറിസ് ക്രീസിൽ തുടരവെ അംപയർ അന്തിമ തീരുമാനം തേർഡ് അംപയറിനു വിട്ടു. റീപ്ലേ കണ്ട ആരാധകർ അക്ഷരാർഥത്തിൽ ഞെട്ടിയെന്നതാണ് സത്യം! ജഡേജയുടെ പന്തു പ്രതിരോധിക്കാനുള്ള ശ്രമത്തിൽ മോറിസിന്റെ കാൽപ്പാദം ക്രീസിൽനിന്നു ചെറുതായി ഉയർന്നിരുന്നു. ഒരു മില്ലി സെക്കൻഡ് എന്നോ മറ്റോ പറയാവുന്ന നേരത്തേക്കു മാത്രം. ധോണി സ്റ്റംപിളക്കിയതും ഇതേ സമയത്തുതന്നെ! തേർഡ് അംപയറിന്റെ പോലും കണ്ണു തള്ളിപ്പോയ നിമിഷം!\nThe brilliance of MSD👏👏..\nhis lightning fast reflexes at this age is absolutely unbelievable.. #CSKvDC pic.twitter.com/IpstM0MD99\n— Sivakumar Rokkaraj (@cinthaisiva) May 2, 2019\nമോറിസിനു പകരം ക്രീസിലെത്തിയ ജഗദീഷ് സുചിത് സിംഗിൾ നേടി ശ്രേയസ് അയ്യർക്കു സ്ട്രൈക്ക് കൈമാറിയതോടെ അടുത്ത ‘മഹേന്ദ്രജാല’ത്തിനുള്ള നിമിഷം പിറന്നു. ഇക്കുറി ജഡേജയുടെ പന്തു പ്രതിരോധിക്കാൻ അയ്യരുടെ ശ്രമം. അതുപക്ഷേ പാളിയതോടെ പന്തു ധോണിയുടെ കൈകളിൽ. നിമിഷാർധത്തിനുള്ളിൽ ധോണി സ്റ്റംപിളക്കി. വീണ്ടും സ്റ്റംപിങ്ങിന് അപ്പീൽ. ഇക്കുറി ആരാധകർ വീണ്ടും ഞെട്ടി. ജഡേജയുടെ പന്തു പ്രതിരോധിക്കാനുള്ള ശ്രമത്തിൽ അയ്യരുടെ കാൽപ്പാദം മില്ലി സെക്കൻഡു നേരത്തേക്ക് ക്രീസിൽനിന്നുയർന്നു. ധോണിയുടെ സ്റ്റംപിങ്ങും ഇതേ സമയത്തു തന്നെ! 31 പന്തിൽ 44 റൺസുമായി അയ്യരും പുറത്ത്!\nEnglish Summary: MS Dhoni pulled off two brilliant dismissals to account for the wickets of Chris Morris and Shreyas Iyer as CSK marched on toavictory in the Indian Premier League (IPL)


ലണ്ടന്: ലണ്ടനില് നടക്കാനിരിക്കുന്ന ഒളിമ്പിക്‌സിന്റെ സ്‌പോണ്‍സര്‍ഷിപ്പില് നിന്ന് ഡൗ കെമിക്കല്‍സിനെ ഒഴിവാക്കണമെന്നാവശ്യപ്പെട്ട് ലണ്ടനില് പ്രതിഷേധം. ഭോപ്പാല് ദുരന്തബാധിതരുടെ കൂട്ടായ്മയാണ് പ്രതിഷേധം സംഘടിപ്പിച്ചത്. ലണ്ടനില് ഒളിമ്പിക്‌സ് കമ്മിറ്റിയുടെ മീറ്റിംഗ് നടക്കുന്നതിനിടെയായിരുന്നു പ്രതിഷേധം.\nഡൗ കെമിക്കല്‍സിന്റെ സ്‌പോണ്‍സര്‍ഷിപ്പിനെതിരെ നടത്തിയ ഒപ്പുകളും 50,000ത്തോളം പരാതികളും പ്രതിഷേധക്കാരുടെ സംഘങ്ങള് ഒളിമ്പിക്‌സ് ഗെയിംസ് കമ്മ്യൂണിക്കേഷന് ഡയറക്ടര് ജാക്കി ബ്രോക്ക് ഡോയിലിന് കൈമാറി.\n1984ലെ ഭോപ്പാല് ദുരന്തത്തില് മരിച്ച 25,000 ആളുകളെ പ്രതീകമായി അഞ്ച് പേരെ നിലത്ത് മീറ്റിംഗ് നടന്ന ഹാളിന് മുന്നില് കിടത്തി. ഡൗ കെമിക്കല്‍സിന്റെ സ്‌പോണ്‍സര്‍ഷിപ്പ് സ്വീകരിക്കരുതെന്ന് മുദ്രാവാക്യം വിളിച്ചുമായിരുന്നു പ്രതിഷേധം.\nഡൗ കെമിക്കല്‍സിന്റെ സ്‌പോണ്‍സര്‍ഷിപ്പിനെതിരെ ഇന്ത്യ ശക്തമായി രംഗത്തെത്തിയിരുന്നു. ലണ്ടന് ഒളിമ്പിക്‌സ് ബഹിഷ്‌കരിക്കുമെന്ന് വരെ പ്രഖ്യാപനമുണ്ടായിരുന്നു.


മക്കള്‍ക്ക് വേണ്ടി എല്ലാം സഹിച്ചു, ഒടുവില് ആത്മഹത്യ; വീട്ടുകാരെ വേദനിപ്പിച്ച് കാമുകനെ നേടിയെടുത്തു, നടിയുടെ ജീവിതം ഇങ്ങനെ | Reporter Kerala\nമക്കള്‍ക്ക് വേണ്ടി എല്ലാം സഹിച്ചു, ഒടുവില് ആത്മഹത്യ; വീട്ടുകാരെ വേദനിപ്പിച്ച് കാമുകനെ നേടിയെടുത്തു, നടിയുടെ ജീവിതം ഇങ്ങനെ\nPosted by reporala | Feb 1, 2021 | Crime | 0\nനടി വിജയലക്ഷ്മിയുടെ ആത്മഹത്യയില് കൂടുതല് വിവരങ്ങള് പുറത്ത്. ഭര്‍ത്താവ് പ്രദീപ് കൊലക്കേസില് അറസ്റ്റിലായതിന്‍്റെ അപമാനത്താലാണ് വിജയലക്ഷ്മി ആത്മഹത്യ ചെയ്തതെന്നാണ് റിപ്പോര്‍ട്ടുകള്. പഠനകാലത്ത് തുടങ്ങിയ പ്രണയമായിരുന്നു ഇരുവരുടെയും. വില കൂടിയ ബൈക്കിലായിരുന്നു പ്രദീപ് സഞ്ചരിച്ചിരുന്നത്. ധനികനാണെന്ന് തെറ്റിദ്ധരിപ്പിച്ചായിരുന്നു പ്രദീപ് വിജയലക്ഷ്മിയെ വളച്ചെടുത്തത്.\nബന്ധത്തില് വീട്ടുകാര് എതിര്‍ത്തിരുന്നെങ്കിലും നടിയുടെ നിര്‍ബന്ധത്തെ തുടര്‍ന്ന് സമ്മതമില്ലാതെ വീട്ടുകാര് വിവാഹം നടത്തികൊടുക്കുകയായിരുന്നു. വിവാഹശേഷമാണ് ഭര്‍ത്താവ് ഒരു മോഷ്ടാവ് ആണെന്ന സത്യം വിജയലക്ഷ്മി തിരിച്ചറിയുന്നത്. മോഷ്ടാവാണ് എന്ന് അറിഞ്ഞിട്ടും കുട്ടികള് ഉള്ളതിന്റെ പേരില് എല്ലാം സഹിച്ച് ജീവിക്കുകയായിരുന്നു വിജയലക്ഷ്മി. ഒടുവില് ഭര്‍ത്താവ് ഉള്‍പ്പെട്ട ബെഗളൂരു കൊലപാതക കേസില് പ്രതിയാകുമെന്ന് ഭയന്നാണ് ആത്മഹത്യ.\nസിനിമയില് ഉണ്ണിയാര്‍ച്ച എന്നറിയപ്പെട്ടിരുന്ന വിജയലക്ഷ്മി ജയറാം ചിത്രം പട്ടാഭിരാമനിലൂടെയാണ് ശ്രദ്ധിക്കപ്പെട്ടത്. കണ്ണന് താമരക്കുളം സംവിധാനം ചെയ്ത ചിത്രത്തില് ജസീക്ക എന്ന കഥാപാത്രമായാണ് താരം വേഷമിട്ടത്. കൂടാതെ ഏതാനും ചിത്രങ്ങളില് വിജയലക്ഷ്മി ചെറിയ വേഷങ്ങള് ചെയ്തിട്ടുണ്ട്. കഴിഞ്ഞ ഡിസംബര് 29ന് ബൊമ്മനഹള്ളി പൊലീസാണ് പ്രദീപിനെ അറസ്റ്റ് ചെയ്തത്. ഇതോടെ വിജയലക്ഷ്മി നാട്ടിലേക്ക് തിരിച്ചെത്തുകയായിരുന്നു. കഴിഞ്ഞ ദിവസം ക്ഷേത്രത്തിലേക്ക് എന്നു പറഞ്ഞ് വീട്ടില് നിന്നിറങ്ങിയ വിജയലക്ഷ്മിയെ മരണച്ചിറയില് മരിച്ച നിലയില് കണ്ടെത്തുകയായിരുന്നു.\nPreviousസംസ്ഥാനത്ത് നിന്ന് എട്ട് കേന്ദ്രമന്ത്രിമാര് ഉണ്ടായിരുന്നപ്പോള് പോലും ഈ സഹായമുണ്ടായിട്ടില്ല; പരസ്യമായി അഭിനന്ദിക്കാന് പിണറായിയും തോമസ് ഐസക്കും തയ്യാറാകണമെന്ന് സുരേന്ദ്രന്\nNextഗവര്‍ണര് എന്ത് ചെയ്യണമെന്ന് ചെന്നിത്തലയെക്കാളും നന്നായി തനിക്കറിയാമെന്ന് പി.എസ്. ശ്രീധരന്‍പിള്ള\nറോഡരികില് നിന്ന് ലഭിച്ച പവര്‍ബാങ്ക് മൊബൈലില് ഘടിപ്പിച്ചു: പൊട്ടിത്തെറിച്ച് യുവാവിന് ദാരുണാന്ത്യം


കുറുവച്ചന് ഇടഞ്ഞു: പൃഥ്വി, സുരേഷ് ഗോപി ചിത്രങ്ങള്‍ക്ക് തിരിച്ചടി\nതന്നെ അവതരിപ്പിക്കാൻ ഏറ്റവും യോജിച്ചത് മോഹൻലാലാണെന്ന് കുറുവച്ചന്\n14 Jul, 2020 at 08:58 AM\nകടുവാകുന്നേല് കുറുവച്ചന് എന്ന കഥാപാത്രത്തെ ആസ്പദമാക്കി രണ്ട് സിനിമകള് അണിയറയില് ഒരുങ്ങുന്നതിനിടെ എതിര്‍പ്പുമായി യഥാര്‍ഥ കുറുവച്ചന് രംഗത്ത്. പാലാ സ്വദേശിയായ കുറുവച്ചന് എന്ന ജോസ് കുരുവിനാക്കുന്നേല് ആണ് ഇരു സിനിമകള്‍ക്കും താന് അനുമതി നല്‍കിയിട്ടില്ലെന്ന് വ്യക്തമാക്കിയത്. വർഷങ്ങൾക്ക് മുൻപ് തന്‍റെ കഥ സിനിമയാക്കാന് രൺജി പണിക്കർക്ക് അനുമതി നല്‍കിയിട്ടുണ്ടെന്നും കുറുവച്ചന് പറഞ്ഞു.\n"നാട്ടുകാരനായ രഞ്ജി പണിക്കർ എന്നെ വന്നുകണ്ടിരുന്നു. അദ്ദേഹത്തോട് കാര്യങ്ങളെല്ലാം സംസാരിച്ചിരുന്നു. അദ്ദേഹവുമായി മാത്രമാണ് കഥ സിനിമയാക്കാൻ വാക്കാൽ കരാറിലേർപ്പെട്ടത്. അതിനനുസരിച്ച് അദ്ദേഹം കഥയുടെ രചന തുടങ്ങിയിട്ടുണ്ടെന്നാണ് അറിയുന്നത്. സംവിധായകൻ ഷാജി കൈലാസും വന്നുകണ്ടിരുന്നു. സുരേഷ് ഗോപിയുമായും ബന്ധപ്പെട്ടിട്ടുണ്ട്. ആര് ചെയ്താലും എന്റെ അനുമതി വേണം. എന്നെ അവതരിപ്പിക്കാൻ ഏറ്റവും യോജിച്ചത് മോഹൻലാലാണ്. എന്നാൽ ആകാര സൗഷ്ടവവും സംഭാഷണവും യോജിക്കുന്നത് സുരേഷ് ഗോപിക്കാണ്. ആര് ചെയ്താലും സ്ക്രിപ്റ്റ് എനിക്ക് ഇഷ്ടമാവണം"- കുരുവിനാക്കുന്നേൽ കുറുവച്ചൻ വ്യക്തമാക്കി.\nപൊലീസ് സേനയിലെ ഒരു ഉന്നത ഉദ്യോഗസ്ഥനുമായി കുരുവിനാക്കുന്നേൽ കുറുവച്ചൻ നടത്തിയ നിയമ പോരാട്ടമാണ് സിനിമകള്‍ക്ക് ആധാരം. പൃഥ്വിരാജ് നായകനായ സിനിമ ഷാജി കൈലാസാണ് സംവിധാനം ചെയ്യുന്നത്. ഈ ചിത്രത്തിന്‍റെ പേര് കടുവ എന്നാണ്. ജിനു എബ്രഹാമിന്‍റേതാണ് തിരക്കഥ. സുരേഷ് ഗോപി നായകനാകുന്ന ചിത്രം ടോമിച്ചന് മുളകുപാടമാണ് നിര്‍മിക്കുന്നത്. മാത്യു തോമസാണ് ഈ ചിത്രത്തിന്‍റെ സംവിധായകന്.\nസുരേഷ് ഗോപി ചിത്രത്തിനെതിരെ കടുവയുടെ നിര്‍മാതാവ് ജിനു എബ്രഹാം പകര്‍പ്പാവകാശ ലംഘനം ആരോപിച്ച് കോടതിയെ സമീപിച്ചു. കടുവാക്കുന്നേല് കുറുവാച്ചന് എന്ന കഥാപാത്രത്തിന്റെ പേര് കോപ്പിറൈറ്റ് ആക്ട് പ്രകാരം റജിസ്റ്റര് ചെയ്തതിന്റെ രേഖകള് ജിനു എബ്രഹാം കോടതിയില് ഹാജരാക്കി. കഥാപാത്രത്തിന്റെ പേരും കടുവ എന്ന ചിത്രത്തിന്റെ തിരക്കഥയുടെ എല്ലാ സീനുകളും രജിസ്റ്റര് ചെയ്തതായും കോടതിയെ അറിയിച്ചു. ഇതോടെ എറണാകുളം ജില്ലാ കോടതി സുരേഷ് ഗോപി ചിത്രത്തിന് സ്റ്റേ നല്‍കി. പിന്നാലെയാണ് രണ്ട് സിനിമകള്‍ക്കുമെതിരെ യഥാര്‍ഥ കുറുവച്ചന് രംഗത്തെത്തിയത്.\nSuresh GopiPrithviraj SukumaranKaduva Movie


bharati group want2invest in africaആഫ്രിക്കയില്\nആഡിസ് അബാബ: ആഫ്രിക്കയിലെ വ്യാപരമേഖല വിപുലപ്പെടുത്തുന്നതിന്റെ ഭാഗമായി വന് നിക്ഷേപം നടത്താന് ഭാരതി ഗ്രൂപ്പ് തയ്യാറെടുക്കുന്നു. ആദ്യഘട്ടമെന്ന നിലയില് ഒരു ബില്യണ് ഡോളറിന്റെ (ഏകദേശം 4500 കോടി) നിക്ഷേപമായിരിക്കും നടത്തുകയെന്ന് ഭാരതി ഗ്രൂപ്പ് മേധാവി സുനില് മിത്തല് പറഞ്ഞു.\nനിലവില് ആഫ്രിക്കയില് കമ്പനിക്ക് 11 ബില്യണ് ഡോളറിന്റെ നിക്ഷേപമുണ്ട്. ഇത് കൂടുതല് വ്യാപിപ്പിക്കാനാണ് ശ്രമം. ആഫ്രിക്കയിലെ കൂടുതല് രാഷ്ട്രങ്ങളില് വിപണി കണ്ടെത്തുമെന്ന് പ്രഖ്യാപിച്ച മിത്തല് ഇന്ത്യയിലെ മറ്റ് വ്യവസായ ഗ്രൂപ്പുകളും കുടുതല് നിക്ഷേപവുമായി രംഗത്തുവരണമെന്ന് നിര്‍ദ്ദേശിച്ചു.\nകുവൈത്തിലെ സൈന് ടെലികോമിന്റെ ആഫ്രിക്കയിലെ ബിസിനസ് ഭാരതി എയര്‍ടെല് സ്വന്തമാക്കിയിരുന്നു. 48,000 കോടിരൂപയുടേതായിരുന്നു കരാര്. എന്നാല് കഴിഞ്ഞവര്‍ഷം ആഫ്രിക്കയിലെ കമ്പനിയുടെ ബിസിനസ്സില് 480 കോടിയുടെ നഷ്ടം നേരിട്ടിരുന്നു.